
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2979 

22 Νοεμβρίου 2013 


ΑΠΟΦΑΣΕΙ Σ 

Αριθμ. Φ/Α.5/18/13085/992 

Έγκριση του Κανονισμού Λειτουργίας της Βιομηχανι¬ 
κής Περιοχής Κομοτηνής σύμφωνα με το άρθρο 63 
παρ. 4 του Ν. 3982/2011 (ΦΕΚ 143/Α'). 

Ο ΥΦΥΠΟΥΡΓΟΣ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Το Ν. 3982/2011 (ΦΕΚ 143/Α72011) «Απλοποίηση της 
αδειοδότησης τεχνικών επαγγελματικών και μεταποι¬ 
ητικών δραστηριοτήτων και επιχειρηματικών πάρκων 
και άλλες διατάξεις», και ειδικότερα το άρθρο 63 παρ. 4 
αυτού. 

2. Το Ν. 4458/1965 (ΦΕΚ 33/Α'/1965) «Περί βιομηχανικών 
περιοχών» όπως τροποποιήθηκε και ισχύει. 

3. Το Π.Δ. 63/2005 (ΦΕΚ 98/Α72005) «Κωδικοποίηση 
της Νομοθεσίας για την Κυβέρνηση και τα Κυβερνητικά 
Όργανα». 

4. Το Π.Δ. 118/2013 (ΦΕΚ 152/Α') «Τροποποίηση του 
Π.Δ. 85/2012 (Α'/141 -Ίδρυση Υπουργείου Υποδομών, Με¬ 
ταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων και Παιδείας και Θρησκευμάτων, Πολιτισμού και 
Αθλητισμού σε Υπουργείο Ανάπτυξης και Ανταγωνιστι¬ 
κότητας και σε Υπουργείο Παιδείας και Θρησκευμάτων 
αντιστοίχως». 

5. Τις διατάξεις του Π.Δ. 119/2013 (ΦΕΚ 153/Α72013) 
«Διορισμός Αντιπροέδρου της Κυβέρνησης, Υπουργών, 
Αναπληρωτών Υπουργών και Υφυπουργών». 

6. Την υπ’ αριθμ. 27858/ΔΙΟΕ/546 (ΦΕΚ 1653/Β/2013) 
Απόφαση του Πρωθυπουργού και του Υπουργού Χατζη- 
δάκη για την «Ανάθεση αρμοδιοτήτων στον Υφυπουργό 
Ανάπτυξης και Ανταγωνιστικότητας Αθανάσιο Σκορδά». 

7. Τις διατάξεις της υπ’ αριθμ. ΔΠ/Φ6.12/οικ.5977/7-5-13 
(ΦΕΚ 210/ΥΘΔΔ/14-5-13) Κοινής απόφασης του Πρωθυ¬ 
πουργού και του Υπουργού Ανάπτυξης, Ανταγωνιστι¬ 
κότητας, Υποδομών, Μεταφορών και Δικτύων σχετικά 
με το διορισμό του Γεώργιου Στεργίου στη θέση του 
Γενικού Γραμματέα Βιομηχανίας μέχρι 31-12-2013. 

8. Τις διατάξεις της υπ’ αριθμ. Φ2/οικ.10624/187 (ΦΕΚ 
2249/Β'/11·9.13) υπουργική απόφαση για την «Μεταβίβαση 


δικαιώματος υπογραφής εγγράφων «Με εντολή Υφυ¬ 
πουργού» στο Γενικό Γραμματέα Βιομηχανίας, στους Γε¬ 
νικούς Δ/ντές, στους Προϊσταμένους Δ/νσεων και στους 
Προϊσταμένους Τ μημάτων και Αυτοτελών Γ ραφείων της 
Γενικής Γραμματείας Βιομηχανίας του Υπ. Ανάπτυξης 
και Ανταγωνιστικότητας. 

9. Την υπουργική απόφαση υπ’ αριθμ. 46892/5574/ 
31-10-12 μετακίνησης Προϊσταμένης Γενικής Διεύθυνσης. 

10. Το Π.Δ. 136/1986 (ΦΕΚ 48/Α71986) «Ίδρυση Βιομη¬ 
χανικών Περιοχών (ΒΙ.ΠΕ.) στους Νομούς της Χώρας». 

11. Την κοινή υπουργική απόφαση των Υπουργών Συ¬ 
ντονισμού και Προγραμματισμού και Βιομηχανίας υπ’ 
αριθμ. 1917/15-7-1976 «Περί καθορισμού εκτάσεως 4000 
στρεμμάτων δια την ίδρυσιν, εγκατάστασιν και εκμε- 
τάλευσιν της Βιομηχανικής Περιοχής Κομοτηνής» (ΦΕΚ 
976/Β71976). 

12. Το Π.Δ. (ΦΕΚ 151/Δ71981) «Περί εγκρίσεως του Ρυμο¬ 
τομικού Σχεδίου της Βιομηχανικής Περιοχής της Ελλη¬ 
νικής Τράπεζας Βιομηχανικής Αναπτύξεως ΑΈ. (Ε.Τ.Β.Α. 
ΑΈ), της κείμενης εντός των ορίων των Κοινοτήτων 
Θρυλλορείου και Αμαράντων του Νομού Ροδόπης». 

13. Την υπ’ αριθμ. 777/28-12-2001 απόφαση του Γενι¬ 
κού Γραμματέα Περιφέρειας Ανατολικής Μακεδονίας 
- Θράκης «Τροποποίηση του Ρυμοτομικού Σχεδίου και 
καθορισμός όρων - περιορισμών δόμησης της ΒΙ.ΠΕ. 
Κομοτηνής» (ΦΕΚ 81/Δ72002). 

14. Την υπ’ αριθμ. 3638/24-7-2008 απόφαση του Γενι¬ 
κού Γ ραμματέα Περιφέρειας Ανατολικής Μακεδονίας - 
Θράκης «Αναθεώρηση όρων και περιορισμών δόμησης 
και χρήσεων Ο.Τ. της Βιομηχανικής Περιοχής (ΒΙ.ΠΕ.) 
Κομοτηνής στα διοικητικά όρια των Δήμων Κομοτηνής 
και Μαρώνειας, Νομού Ροδόπης..» (ΦΕΚ 345/ΑΑΠ/2008). 

15. Την υπουργική απόφαση Φ/Α7ΐ6.1/2.3/οικ.16950/1517 
του Υπουργού Ανάπτυξης «Υπαγωγή της ΒΙ.ΠΕ. ΚΟΜΟ¬ 
ΤΗΝΗΣ, στις διατάξεις του Ν. 2545/1997 για την υλοποί¬ 
ηση έργων αναβάθμισης και έγκριση χρηματοδότησης 
τους από τα Περιφερειακά Επιχειρησιακά Προγράμματα 
του Γ ΚΠΣ (2000 - 2006)» (ΦΕΚ 1204/Β72005). 

16. Το υπ’ αριθμ. 28113/16-12-2011 έγγραφο της ΕΤΒΑ 
ΒΙ.ΠΕ. ΑΈ για την υποβολή προς έγκριση Κανονισμού 
Λειτουργίας για τη ΒΙ.ΠΕ. Κομοτηνής, ο οποίος καταρτί¬ 
στηκε σε συνεργασία με τους ιδιοκτήτες γης των ΒΙ.ΠΕ., 
σύμφωνα με τα οριζόμενα στο αρ. 63 παρ. 4 του Νόμου 
3982/2011 (ΦΕΚ 143/Α72011). 

17. Το από 5-11-2013 ενημερωτικό σημείωμα και την 
εισήγηση της Υπηρεσίας προς την Γενική Διευθύντρια. 

18. Το γεγονός ότι από τις κανονιστικές διατάξεις 
της παρούσας δεν προκαλείται δαπάνη σε βάρος του 
κρατικού προϋπολογισμού ή του προϋπολογισμού του 
οικείου ΟΤΑ, αποφασίζουμε: 

Εγκρίνεται ο Κανονισμός Λειτουργίας της Βιομηχανι¬ 
κής Περιοχής Κομοτηνής που καταρτίστηκε και υποβλή¬ 
θηκε σύμφωνα με τις διατάξεις του άρθρου 63 παρ. 4 
του Ν. 3982/2011 (ΦΕΚ 143/Α72011) από την ΕΤΒΑ ΒΙ.ΠΕ. 
Α.Ε. και έχει ως ακολούθως: 

ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΒΙΟΜΗΧΑΝΙΚΗΣ ΠΕΡΙΟΧΗΣ ΚΟΜΟΤΗΝΗΣ 

ΜΕΡΟΣ ΠΡΩΤΟ 

ΟΡΙΣΜΟΙ ΚΑΙ ΝΟΜΙΚΟ ΠΛΑΙΣΙΟ 

Αρθρο 1 
Νομικό Πλαίσιο 

1. Ο παρών Κανονισμός Λειτουργίας της Βιομηχανικής 
Περιοχής ΚΟΜΟΤΗΝΗΣ περιλαμβάνει το σύνολο των 
κανόνων που ρυθμίζουν τους όρους εγκατάστασης των 
επιχειρήσεων στη συγκεκριμένη Βιομηχανική Περιοχή, 
τους όρους λειτουργίας και χρήσης των υφιστάμενων 
υποδομών και των παρεχόμενων υπηρεσιών, τα δικαι¬ 
ώματα και τις υποχρεώσεις των εγκατεστημένων επι¬ 
χειρήσεων, τους όρους υπό τους οποίους ασκείται η 
διοίκηση και διαχείριση της Βιομηχανικής Περιοχής, τα 
τέλη που επιβάλλονται για την κάλυψη των εξόδων 
διοίκησης και διαχείρισης και την εκτέλεση των τυχόν 
απαιτούμενων συμπληρωματικών υποδομών και εγκατα¬ 
στάσεων, ώστε να διασφαλίζεται η εύρυθμη λειτουργία 
της Βιομηχανικής Περιοχής ως Οργανωμένου Υποδοχέα 
Μεταποιητικών και Επιχειρηματικών Δραστηριοτήτων 
και η συμμόρφωσή της στην εκάστοτε ισχύουσα νο¬ 
μοθεσία. 

2. Η Βιομηχανική Περιοχή ΚΟΜΟΤΗΝΗΣ θεσμοθε¬ 
τήθηκε, οργανώθηκε και λειτουργεί σύμφωνα με τις 
διατάξεις του Ν. 4458/1965 (ΦΕΚ Α733/27.2.1965) όπως 
τροποποιήθηκε και ισχύει, του Ν. 742/1977 και με τις 
μεταβατικές διατάξεις του Ν. 2545/1997 και Ν. 3982/2011, 
δύναται ωστόσο να υπαχθεί στις διατάξεις του τελευ¬ 
ταίου, σύμφωνα με τους όρους και τις προϋποθέσεις 
που προβλέπονται σε αυτόν. Οι διοικητικές πράξεις 
καθορισμού, οριοθέτησης, πολεοδόμησης και ρυμοτό- 
μησης της Βιομηχανικής Περιοχής ΚΟΜΟΤΗΝΗΣ καθώς 
και οι τροποποιήσεις αυτών, κατά το χρόνο έγκρισης 
του παρόντος, αναφέρονται στο Παράρτημα I. 

3. Φορέας Οργάνωσης και Εκμετάλλευσης της ΒΙ.ΠΕ. 
είναι η ανώνυμη εταιρία με την επωνυμία ΕΤΒΑ Βιομη¬ 
χανικές Περιοχές Ανώνυμη Εταιρία (Αρ. ΜΑΕ 54556/01/ 
ΝΤ/Β/03/151(04) η οποία, σύμφωνα με τη διάταξη του 
άρθρου 15 Ν. 2919/2001 (ΦΕΚ Α7128/25.6.2001 αποτελεί 
την καθολική διάδοχο της Ανώνυμης Εταιρείας με την 
επωνυμία Ελληνική Τράπεζα Βιομηχανικής Αναπτύξεως 
Α.Ε. σε ό,τι αφορά τα ειδικά δικαιώματα και υποχρε¬ 
ώσεις που ορίζουν οι παραπάνω νόμοι για τον φορέα 
οργάνωσης και εκμετάλλευσης των Βιομηχανικών Περι¬ 
οχών. Στο Παράρτημα I του παρόντος αναφέρεται εάν 
το σύνολο ή μέρος των δικαιωμάτων αυτών για τη ΒΙ.ΠΕ. 
ΚΟΜΟΤΗΝΗΣ έχουν παραχωρηθεί σε τρίτο πρόσωπο 
(π.χ. ΝΠΔΔ, ΟΤΑ ή άλλο). 


4. Ο παρών Κανονισμός Λειτουργίας καταρτίστηκε και 
εγκρίθηκε σύμφωνα με τη διάταξη του άρθρου 63 παρ. 
4 του Ν. 3892/2011 και δεσμεύει κάθε εγκατεστημένη 
επιχείρηση στη ΒΙ.ΠΕ. ΚΟΜΟΤΗΝΗΣ. 

Αρθρο 2 

Ορισμοί - Νομικές Έννοιες 

Για την εφαρμογή των διατάξεων του παρόντος Κα¬ 
νονισμού, οι κάτωθι όροι και συντομογραφίες θα έχουν 
την εξής έννοια: 

α. Φορέας Οργάνωσης και Εκμετάλλευσης (ΦΟΕ) της 
Βιομηχανικής Περιοχής (ΒΙ.ΠΕ.): Η ανώνυμη εταιρία με 
την επωνυμία «ΕΤΒΑ ΒΙΟΜΗΧΑΝΙΚΕΣ ΠΕΡΙΟΧΕΣ ΑΝΩΝΥ¬ 
ΜΗ ΕΤΑΙΡΙΑ» η οποία ως καθολική διάδοχος της Ελλη¬ 
νικής Τράπεζας Βιομηχανικής Αναπτύξεως Α.Ε. (άρθρο 
15 Ν. 2919/2001) ασκεί το εκ του νόμου (Ν. 4458/1965) 
δικαίωμα της οργάνωσης και εκμετάλλευσης των Βι¬ 
ομηχανικών Περιοχών, ως Οργανωμένων Υποδοχέων 
Μεταποιητικών και Επιχειρηματικών Δραστηριοτήτων, 
οι οποίες καθορίστηκαν και οριοθετήθηκαν σύμφωνα με 
το νόμο αυτό. Μεταξύ των δικαιωμάτων οργάνωσης και 
εκμετάλλευσης περιλαμβάνεται ο καθορισμός, η οριο- 
θέτηση, η πολεοδόμηση, η ανάπτυξη των έργων υπο¬ 
δομής της, η διοίκηση και διαχείριση της Βιομηχανικής 
Περιοχής. Εφόσον το δικαίωμα αυτό έχει παραχωρηθεί, 
παραχωρείται ή θα παραχωρηθεί εν όλω ή εν μέρει από 
τον ΦΟΕ, μετά από έγκριση του Υπουργείου, σε ΝΠΔΔ, 
ή ΟΤΑ, ή τρίτο πρόσωπο η μεταξύ τους σύμβαση θα 
καθορίζει ποια δικαιώματα έχουν μεταβιβαστεί. 

β. «Διοίκηση και διαχείριση της ΒΙ.ΠΕ.»: Είναι το σύνολο 
των ενεργειών, που αφορούν στη λειτουργία της ΒΙ.ΠΕ., 
στη συντήρηση των έργων υποδομής και στην παροχή 
των υπηρεσιών προς τις εγκατεστημένες επιχειρήσεις, 
ιδίως αυτών που περιγράφονται στον παρόντα Κανο¬ 
νισμό Λειτουργίας. 

γ. «Φορέας Διοίκησης και Διαχείρισης ΒΙ.ΠΕ. (ΦΔΔ)»: 
Το πρόσωπο που ασκεί τη διοίκηση και διαχείριση της 
ΒΙ.ΠΕ. σύμφωνα με το ισχύον θεσμικό πλαίσιο. Η Βιο¬ 
μηχανική Περιοχή ΚΟΜΟΤΗΝΗΣ, που εξακολουθεί να 
διέπεται από το Ν. 4458/1965, έχει ως Φορέα Διοίκησης 
και Διαχείρισης τον ΦΟΕ, εκτός εάν: α) έχουν παραχω¬ 
ρηθεί ή παραχωρηθούν οι αρμοδιότητες της διοίκησης 
και διαχείρισης από τον ΦΟΕ σε ΝΠΔΔ ή ΟΤΑ ή τρίτο 
πρόσωπο, σύμφωνα με τη διάταξη του άρθρου 1 παρ. 
3 Ν. 4458/1965 ή β) η ΒΙ.ΠΕ. υπαχθεί στις διατάξεις του 
Ν. 3982/2011 και γίνει η μεταβίβαση της διοίκησης και 
διαχείρισης στην ΕΔΕΠ ή στον ΟΤΑ ή η ανάθεσή της 
σε τρίτο πρόσωπο, οπότε η διοίκηση και διαχείριση θα 
ασκείται από το πρόσωπο αυτό ως Φορέα Διοίκησης 
και Διαχείρισης. 

δ. «Βιομηχανικό Γήπεδο» ή «Γήπεδο»: Το διακεκριμέ¬ 
νο γεωτεμάχιο που προκύπτει μετά την κατάτμηση 
οικοδομικών τετραγώνων όπως αυτά προβλέπονται 
στο -εκάστοτε εγκεκριμένο πολεοδομικό σχέδιο της 
Βιομηχανικής Περιοχής και το οποίο προορίζεται για 
την εγκατάσταση επιχείρησης με σκοπό την άσκηση 
βιομηχανικής ή άλλης επιτρεπόμενης δραστηριότητας 
(πλην κοινωφελούς εξυπηρέτησης). 

ε. «Βιομηχανικό Γήπεδο πρώτης εγκατάστασης» ή 
«Γήπεδο πρώτης εγκατάστασης»: Είναι το Βιομηχανικό 
γήπεδο στο οποίο για πρώτη φορά από την οργάνωση 
της ΒΙ.ΠΕ. εγκαθίσταται επιχείρηση. Με Βιομηχανικό 
γήπεδο πρώτης εγκατάστασης εξομοιώνεται και εκείνο 

το οποίο επανήλθε στην κυριότητα ή κατοχή του ΦΟΕ 
με ανατροπή της σύμβασης δια της οποίας έγινε η 
πρώτη εγκατάσταση. 

στ. «Αδόμητο Βιομηχανικό Γήπεδο»: Το βιομηχανικό 
γήπεδο στο οποίο ο ιδιοκτήτης ή ο χρήστης του δεν 
έχει αρχίσει την κατασκευή εγκαταστάσεων για την 
εξυπηρέτηση της σκοπούμενης βιομηχανικής ή επιχει¬ 
ρηματικής δραστηριότητας. 

ζ. «Κοινόχρηστος χώρος»: Ο χώρος που βρίσκεται 
εντός της οριοθετημένης ΒΙ.ΠΕ., ο οποίος, σύμφωνα με 
το εγκεκριμένο πολεοδομικό σχέδιο τίθεται σε κοινή 
χρήση όλων των εγκατεστημένων επιχειρήσεων και τε¬ 
λεί υπό τη διοίκηση και διαχείριση του ΦΟΕ (ή του ΦΔΔ 
σε περίπτωση μεταβίβασης/παραχώρησης της διοίκη¬ 
σης και διαχείρισης της ΒΙ.ΠΕ.) Ενδεικτικά, κοινόχρηστοι 
χώροι είναι οι χώροι πρασίνου, οι χώροι πλατειών, οι 
χώροι στάθμευσης κείμενοι εκτός των βιομηχανικών γη¬ 
πέδων ή των κοινωφελών χώρων, οι δρόμοι, τα πεζοδρό¬ 
μια και οι χώροι εγκατάστασης των έργων υποδομής. Ο 
ΦΟΕ ή ο ΦΔΔ σε περίπτωση μεταβίβασης/παραχώρησης 
της διοίκησης και διαχείρισης έχει δικαίωμα φυσικής 
εξουσίασης στους κοινόχρηστους χώρους, την οποία 
ασκεί, λόγω αυτής της ιδιότητάς του, για λογαριασμό 
και προς το κοινό συμφέρον των εγκατεστημένων επι¬ 
χειρήσεων. 

η. «Κοινόχρηστες εγκαταστάσεις»: Οι εγκαταστάσεις 
που έχουν κατασκευαστεί στους κοινόχρηστους χώ¬ 
ρους, ιδίως τα έργα υποδομής. Ο ΦΟΕ (ή ο ΦΔΔ σε πε¬ 
ρίπτωση μεταβίβασης/παραχώρησης της διοίκησης και 
διαχείρισης της ΒΙ.ΠΕ.), έχει δικαίωμα φυσικής εξουσία¬ 
σης στις κοινόχρηστες εγκαταστάσεις, την οποία ασκεί, 
λόγω αυτής της ιδιότητάς του, για λογαριασμό και προς 
το κοινό συμφέρον των εγκατεστημένων επιχειρήσεων. 

θ. «Κοινωφελείς χώροι, κτίρια και εγκαταστάσεις»: Οι 
χώροι, τα κτίρια και οι εγκαταστάσεις που, σύμφωνα 
με το εγκεκριμένο πολεοδομικό σχέδιο της ΒΙ.ΠΕ. προ¬ 
ορίζονται για την παροχή κάθε είδους υπηρεσιών προς 
εξυπηρέτηση των επιχειρήσεων και των εργαζομένων 
εντός της ΒΙ.ΠΕ., όπως κτίριο διοίκησης, πυροσβεστι¬ 
κός σταθμός, παιδικοί σταθμοί, εκθετήρια προϊόντων, 
κυλικεία, εστιατόρια, χώροι για διοργάνωση παρουσι¬ 
άσεων ή συνεδρίων, χώροι ειδικά διαμορφωμένοι για 
επαγγελματική κατάρτιση εργαζομένων ή χώροι ή εγκα¬ 
ταστάσεις για ποιοτικό έλεγχο προϊόντων ή χώροι για 
την άσκηση άλλων παρεμφερών δραστηριοτήτων. Οι 
κοινωφελείς χώροι, κτίρια και εγκαταστάσεις μπορούν 
να μεταβιβαστούν κατά κυριότητα ή να συσταθεί επί 
αυτών οποιοδήποτε εμπράγματο ή ενοχικό δικαίωμα, 
ωστόσο η ασκούμενη δραστηριότητα επί αυτών δεν 
μπορεί να μεταβληθεί. 

ι. «Εγκατεστημένη επιχείρηση»: Το φυσικό ή νομικό 
πρόσωπο που έχει την κυριότητα ή άλλο εμπράγματο 
ή ενοχικό δικαίωμα που του δίνει δικαίωμα κατοχής και 
χρήσης, βιομηχανικού γηπέδου ή κοινωφελούς χώρου 
εντός της ΒΙ.ΠΕ. «Εγκατεστημένη επιχείρηση περαιτέ¬ 
ρω εγκατάστασης» είναι η εγκατεστημένη επιχείρηση 
που απέκτησε τέτοιο δικαίωμα από εγκατεστημένη 
επιχείρηση πρώτης εγκατάστασης ή φορέα τέτοιων 
δικαιωμάτων προ της συστάσεως της ΒΙ.ΠΕ («προεγκα- 
τεστημένο»). 

ια. «Εργα υποδομής»: Είναι τα έργα που εξυπηρετούν 
τις βασικές ανάγκες των εγκατεστημένων επιχειρήσεων 
ή προορίζονται για την προστασία του περιβάλλοντος, 


όπως το δίκτυο οδοποιίας, ύδρευσης, αποχέτευσης 
ακαθάρτων και όμβριων υδάτων, τα τηλεπικοινωνιακά 
ή ευρυζωνικά δίκτυα συμπληρωματικά του υπάρχοντος 
δικτύου, το δίκτυο πυρόσβεσης, το δίκτυο άρδευσης 
πρασίνου, τα δίκτυα ηλεκτροφωτισμού, τα δίκτυα ηλε- 
κτροδότησης, τα δίκτυα φυσικού αερίου, τα έργα σύν¬ 
δεσης δικτύων, η μονάδα καθαρισμού αποβλήτων (ΜΚΑ) 
ή η μονάδα επεξεργασίας αποβλήτων (ΜΕΑ), αγωγοί 
διάθεσης αποβλήτων και αγωγοί τροφοδοσίας νερού, τα 
έργα διαμόρφωσης τοπίου, τα συστήματα ενεργειακής 
διαχείρισης, τα έργα σιδηροδρομικής διασύνδεσης. Η 
ως άνω απαρίθμηση είναι ενδεικτική και η ανάπτυξη των 
έργων διαφέρει σε κάθε ΒΙ.ΠΕ., ανάλογα με τις ανάγκες 
του συνόλου των εγκατεστημένων επιχειρήσεων και τις 
τρέχουσες δυνατότητες. Τα έργα υποδομής που κατά 
την έγκριση του παρόντος Κανονισμού Λειτουργίας 
έχουν αναπτυχθεί στη ΒΙ.ΠΕ. ΚΟΜΟΤΗΝΗΣ περιγράφο- 
νται στο Παράρτημα I. Ο ΦΟΕ (ή ο ΦΔΔ σε περίπτωση 
μεταβίβασης/παραχώρησης της διοίκησης και διαχεί¬ 
ρισης της ΒΙ.ΠΕ.) έχει δικαίωμα φυσικής εξουσίασης 
στα έργα υποδομής, την οποία ασκεί, λόγω αυτής της 
ιδιότητάς του, για λογαριασμό και προς το κοινό συμ¬ 
φέρον των εγκατεστημένων επιχειρήσεων. Εξαιρούνται 
έργα υποδομής των οποίων η λειτουργία ή η ιδιοκτησία 
έχουν μεταβιβαστεί σε άλλους φορείς ή έχουν εξαρχής 
κατασκευαστεί από τρίτους κατόπιν συμφωνίας με τον 
ΦΟΕ, όπως περιγράφονται στο ΠΑΡΑΡΤΗΜΑ I. 

ιβ. «Κοινόχρηστες δαπάνες»: Είναι οι κάθε είδους δα¬ 
πάνες που πραγματοποιεί ο ΦΟΕ ή ο ΦΔΔ σε περίπτωση 
μεταβίβασης/παραχώρησης της διοίκησης και διαχείρι¬ 
σης για την εξασφάλιση της εύρυθμης λειτουργίας της 
ΒΙ.ΠΕ. ως Οργανωμένου Υποδοχέα Μεταποιητικών και 
Επιχειρηματικών Δραστηριοτήτων και τη συμμόρφωσή 
της με την ισχύουσα νομοθεσία. Ιδίως είναι οι δαπάνες 
που αφορούν στην οργάνωση, διαμόρφωση, προστασία, 
συντήρηση, λειτουργία, αναβάθμιση, αντικατάσταση, 
ανακαίνιση και αξιοποίηση των έργων υποδομής, των 
κοινόχρηστων χώρων και εγκαταστάσεων και στην πα¬ 
ροχή πάσης φύσεως υπηρεσιών κοινής ωφέλειας προς 
τις εγκατεστημένες επιχειρήσεις. Οι κοινόχρηστες δα¬ 
πάνες και ο τρόπος επιμερισμού στις εγκατεστημένες 
επιχειρήσεις και τους ιδιοκτήτες γης περιγράφονται στο 
οικείο κεφάλαιο του παρόντος Κανονισμού Λειτουργίας. 

ιγ. «Κτίριο Διοίκησης»: Είναι το κεντρικό κτίριο που 
έχει ανεγερθεί από τον ΦΟΕ σε κοινωφελή χώρο της 
ΒΙ.ΠΕ. για την στέγαση των υπηρεσιών παρακολούθησης 
λειτουργίας, καθώς επίσης και για την παροχή υπηρε¬ 
σιών κοινωφελούς εξυπηρέτησης (π.χ. εκθετήριο προϊ¬ 
όντων, συνεδριακό κέντρο κλπ.). 

ΜΕΡΟΣ ΔΕΥΤΕΡΟ 

ΟΡΟΙ ΕΓΚΑΤΑΣΤΑΣΗΣ ΕΠΙΧΕΙΡΗΣΗΣ 
ΣΤΗ ΒΙ.ΠΕ. ΚΟΜΟΤΗΝΗΣ 

Αρθρο 3 

Επιτρεπόμενες δραστηριότητες 
προς εγκατάσταση στη ΒΙ.ΠΕ. ΚΟΜΟΤΗΝΗΣ 

1. Στη ΒΙ.ΠΕ. ΚΟΜΟΤΗΝΗΣ εγκαθίστανται ή μετεγκα- 
θίστανται κάθε φύσεως επιχειρήσεις, που ασκούν δρα¬ 
στηριότητες που αναφέρονται στο άρθρο 43 παρ. 1 
περ. (α), (β), (γ), (ε), (στ), (ζ) και (η) του Ν. 3982/2011, εκτός 
αν αλλιώς προβλέπεται στο εγκεκριμένο ρυμοτομικό 



43002 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


σχέδιο της ΒΙ.ΠΕ. Μέχρι την υπαγωγή της ΒΙ.ΠΕ. στο 
Νόμο 3982/11 εγκατάσταση των επιχειρήσεων γίνεται 
σύμφωνα με όσα προβλέπει ο Ν. 4458/1965. 

2. Επιχειρήσεις κοινωφελούς χαρακτήρα ή δημόσι¬ 
ες υπηρεσίες που εγκαθίστανται για την άσκηση των 
δραστηριοτήτων της περίπτωσης (ζ) ως άνω, δύναται 
να απαλλάσσονται εν άλω ή εν μέρει από τη συμμε¬ 
τοχή τους στις κοινόχρηστες δαπάνες, με απόφαση 
του Διοικητικού Συμβουλίου του ΦΟΕ ή του ΦΔΔ σε 
περίπτωση μεταβίβασης/παραχώρησης της διοίκησης 
και διαχείρισης. 

Αρθρο 4 

Όροι και προϋποθέσεις εγκατάστασης 
επιχείρησης στη ΒΙ.ΠΕ. 

1. Για την εγκατάσταση επιχείρησης σε γήπεδο πρώ¬ 
της εγκατάστασης ο ενδιαφερόμενος υποβάλλει στον 
ΦΟΕ έγγραφο αίτημα εγκατάστασης, επί ειδικού εντύ¬ 
που που παρέχεται από τον τελευταίο. Με το έντυπο 
αυτό παρέχονται οι κάτωθι τουλάχιστον πληροφορίες: 
α) ταυτότητα της επιχείρησης (νομική μορφή, μέτοχοι, 
διοικητικές άδειες κ.λπ.), β) οικονομικά στοιχεία της 
επιχείρησης (Μετοχικό Κεφάλαιο, ύψος σκοπούμενης 
επένδυσης και πηγές χρηματοδότησης κ.λπ.), γ) περι¬ 
γραφή της σκοπούμενης επιχειρηματικής δραστηριότη¬ 
τας (κωδικός κατά ΣΤΑΚΟΔ), δ) τεχνική περιγραφή της 
εγκατάστασης (εμβαδό γηπέδου, κτιριολογική ανάλυση 
κ.λπ.), ε) ανάγκες σε παροχές (νερό, ενέργεια), ε) στοι¬ 
χεία περιβαλλοντικού ενδιαφέροντος (ποσοτικές και 
ποιοτικές προδιαγραφές υγρών - στερεών αποβλήτων, 
αέριων ρύπων κ.λπ.), ζ) στοιχεία επικοινωνίας. Τα στοι¬ 
χεία αυτά απαιτούνται για τη διαπίστωση της επάρκειας 
των απολύτως αναγκαίων έργων υποδομής, την επιλογή 
του κατάλληλου γηπέδου και γενικά για τον έλεγχο 
της συμβατότητας της σκοπούμενης δραστηριότητας 
με τη ΒΙ.ΠΕ. ΚΟΜΟΤΗΝΗΣ ως Οργανωμένου Υποδοχέα 
Μεταποιητικών και Επιχειρηματικών Δραστηριοτήτων. Ο 
ΦΟΕ δικαιούται πριν αποδεχθεί ή απορρίψει το αίτημα 
να υποβάλλει παρατηρήσεις και να απαιτεί πρόσθετες 
πληροφορίες και στοιχεία από την αιτούσα επιχείρηση, 
μέχρι και πλήρη τεχνικοοικονομική μελέτη και μελέτη 
περιβαλλοντικών επιπτώσεων, ιδίως όταν η σκοπούμε- 
νη δραστηριότητα επιφέρει σημαντική περιβαλλοντική 
επιβάρυνση και χρήση των υποδομών. 

2. Το αίτημα μπορεί να υποβληθεί και από νομικό 
πρόσωπο υπό σύσταση. Στην περίπτωση αυτή, όμως, 
το νομικό πρόσωπο θα πρέπει να έχει συσταθεί το 
αργότερο έως την υπογραφή της συμβολαιογραφικής 
πράξης δια της οποίας θα γίνει η πρώτη εγκατάσταση. 

3. Ο ΦΟΕ μεταχειρίζεται τα στοιχεία και τις πληρο¬ 
φορίες που περιέρχονται σε αυτόν με απόλυτη εμπι¬ 
στευτικότητα και δεν τα κοινολογεί σε τρίτους παρά 
μόνο εάν αυτό απαιτείται για τις ανάγκες υλοποίησης 
της αιτούμενης εγκατάστασης. 

4. Ο ΦΟΕ αποφαίνεται επί του αιτήματος, εγκρίνοντας 
ή απορρίπτοντάς το, εντός το αργότερο 30 εργασίμων 
ημερών από την υποβολή της αίτησης και την παροχή 
από την αιτούσα επιχείρηση όλων των ζητηθέντων στοι¬ 
χείων. Η απόρριψη πρέπει να είναι αιτιολογημένη και 
να εστιάζεται κυρίως στη συμβατότητα της αιτούμενης 
δραστηριότητας με τις επιτρεπόμενες στη ΒΙ.ΠΕ. με τις 
ασκούμενες δραστηριότητες από τις εγκατεστημένες 
επιχειρήσεις και τα έργα υποδομής. Σε περίπτωση κα¬ 


θυστερημένης ανταπόκρισης ο ΦΟΕ υποχρεούται να 
επιστρέφει την αμοιβή που προβλέπεται στην παρά¬ 
γραφο 10 του παρόντος άρθρου. 

5. Σε περίπτωση αποδοχής του αιτήματος ο ΦΟΕ 
γνωστοποιεί εγγράφως στην αιτούσα επιχείρηση τους 
ειδικούς οικονομικούς και τεχνικούς όρους υπό τους 
οποίους θα τελεί η εγκατάστασή της στη ΒΙ.ΠΕ. ΚΟ¬ 
ΜΟΤΗΝΗΣ και οι οποίοι θα περιληφθούν στη σχετική 
σύμβαση. Η επιχείρηση θα πρέπει να προσέλθει για την 
υπογραφή της σύμβασης, με την οποία θα πραγματο¬ 
ποιηθεί η εγκατάστασή της στη ΒΙ.ΠΕ., εντός προθεσμί¬ 
ας που θα ορίσει ο ΦΟΕ στο έγγραφο αποδοχής του 
αιτήματος. Η προθεσμία αυτή δεν μπορεί να υπερβεί 
τους 3 μήνες από την παραπάνω γνωστοποίηση, δύναται 
όμως να παραταθεί για 2 ακόμη μήνες κατ’ ανώτατο 
όριο, κατόπιν αιτιολογημένου αιτήματος της επιχείρη¬ 
σης επί του οποίου αποφαίνεται ο ΦΟΕ. Σε περίπτωση 
άπρακτης παρέλευσης της προθεσμίας (αρχικής και 
παραταθείσας) για λόγους που ανάγονται στη σφαίρα 
ευθύνης της επιχείρησης, παύει να ισχύει η δέσμευση 
του γηπέδου πρώτης εγκατάστασης που αναφέρεται 
στην επόμενη παράγραφο. 

6. Κατά τη διάρκεια της προθεσμίας της προηγούμε¬ 
νης παραγράφου, ο ΦΟΕ δεν δικαιούται να αποδεχθεί 
αίτημα άλλης επιχείρησης για εγκατάστασή της στο 
ίδιο γήπεδο πρώτης εγκατάστασης. Επίσης κατά τη 
διάρκεια της ίδιας προθεσμίας ο ΦΟΕ δικαιούται να 
ανακαλέσει την αποδοχή της εγκατάστασης ή να τρο¬ 
ποποιήσει του όρους αυτής, εφόσον συνέτρεξαν νέα 
γεγονότα και περιστάσεις, που επηρεάζουν ουσιωδώς 
την αποδεχθείσα εγκατάσταση και δεν ήταν ή δεν μπο¬ 
ρούσαν να είναι γνωστά κατά το χρόνο εξέτασης του 
αιτήματος. 

7. Γ ια κάθε περαιτέρω εγκατάσταση, είτε με εκούσια 
μεταβίβαση της κυριότητας του βιομηχανικού γηπέ¬ 
δου είτε με εκμίσθωση ή παραχώρηση της χρήσης του 
σε άλλη επιχείρηση, με οποιαδήποτε έννομη σχέση 
εμπράγματης ή ενοχικής φύσεως, απαιτείται η προη¬ 
γούμενη αποδοχή του ΦΟΕ ή του ΦΔΔ σε περίπτωση 
μεταβίβασης/παραχώρησης της διοίκησης και διαχεί¬ 
ρισης της ΒΙ.ΠΕ., κατόπιν αιτήματος που υποβάλλεται 
είτε από κοινού είτε από μία από τις συμβαλλόμενες 
επιχειρήσεις. Εάν το γήπεδο μεταβιβαστεί λόγω εκού¬ 
σιου ή αναγκαστικού πλειστηριασμού ή ανάλογης ανα¬ 
γκαστικής μεταβίβασης, ο νέος κτήτορας δεσμεύεται 
από τους ίδιους όρους εγκατάστασης της προκτήτορος 
επιχείρησης. Σε κάθε περίπτωση περαιτέρω εγκατάστα¬ 
σης, εάν η νέα επιχείρηση που θα εγκατασταθεί στο 
γήπεδο προτίθεται να μεταβάλει ή να επεκτείνει την 
εγκεκριμένη επιχειρηματική δραστηριότητα, τότε θα 
πρέπει να υποβάλει και τα πληροφοριακά στοιχεία που 
αναφέρονται στην παράγραφο 1 του παρόντος άρθρου. 
Κατά τα λοιπά ισχύουν αναλογικά τα οριζόμενα ανω¬ 
τέρω στην παράγραφο 4 και 5 του παρόντος άρθρου. 
Εντός ενός (1) μήνα από τη σύναψη της σύμβασης με 
την οποία επέρχεται περαιτέρω εγκατάσταση, η νέα 
εγκατεστημένη επιχείρηση υποχρεούται να προσκομίσει 
αντίγραφό της στον ΦΟΕ (ή στον ΦΔΔ σε περίπτωση 
μεταβίβασης/παραχώρησης της διοίκησης και διαχεί¬ 
ρισης της ΒΙ.ΠΕ.) 

8. Απαγορεύεται, χωρίς προηγούμενη έγγραφη απο¬ 
δοχή του ΦΟΕ (ή του ΦΔΔ σε περίπτωση μεταβίβασης/ 
παραχώρησης της διοίκησης και διαχείρισης της ΒΙ.ΠΕ.), 

η μεταβολή της επιχειρηματικής δραστηριότητας που 
εγκρίθηκε και ασκείται στο γήπεδο. Η απαγόρευση αυτή 
ισχύει και για τους καθολικούς και ειδικούς εν γένει δια¬ 
δόχους της επιχείρησης πρώτης εγκατάστασης. Για την 
υποβολή και αποδοχή του σχετικού αιτήματος ισχύουν 
αναλόγως τα προβλεπόμενα στις παραγράφους 1, 4 και 
5 του παρόντος άρθρου. Η μεταβολή της δραστηριότη¬ 
τας χωρίς την ως άνω αποδοχή, παρέχει στον ΦΟΕ (ή 
στον ΦΔΔ σε περίπτωση μεταβίβασης/παραχώρησης 
της διοίκησης και διαχείρισης της ΒΙ.ΠΕ.) το δικαίωμα να 
αξιώσει από την παραβαίνουσα επιχείρηση την καταβολή 
ποινικής ρήτρας ίσης με το 1/365 του τιμήματος ή ετη¬ 
σίου μισθώματος για κάθε ημέρα μη συμμόρφωσής της 
επιχείρησης σε έγγραφη προειδοποίηση του ΦΟΕ ή ΦΔΔ. 

9. Κάθε εγκατεστημένη επιχείρηση υποχρεούται να 
γνωστοποιεί αμελλητί στον ΦΟΕ (ή στον ΦΔΔ σε πε¬ 
ρίπτωση μεταβίβασης/παραχώρησης της διοίκησης και 
διαχείρισης της ΒΙ.ΠΕ.), κάθε μεταβολή που επέρχεται 
στην επωνυμία, στην έδρα, στον καταστατικό σκοπό, 
και τα στοιχεία επικοινωνίας της. 

10. Για την εξέταση του αιτήματος πρώτης επιχειρη¬ 
ματικής δραστηριότητας ο ΦΟΕ δικαιούται να λάβει 
εύλογη χρηματική αμοιβή από την προς εγκατάσταση 
επιχείρηση. Το ποσό της αμοιβής προορίζεται να κα¬ 
λύψει το διοικητικό - διαχειριστικό κόστος με το οποίο 
βαρύνεται ο ΦΟΕ για την εξέταση του φακέλου. 

11. Για την εγκατάσταση και λειτουργία σταθμών 
ηλεκτροπαραγωγής στο γήπεδο, εντός των κτιριακών 
εγκαταστάσεων ή επί της στέγης της εγκατεστημένης 
επιχείρησης, απαιτείται η ίδια έγκριση που ορίζεται 
στην παράγραφο 7 του παρόντος, δεδομένου ότι απο¬ 
τελεί μεταβολή παραγωγικής δραστηριότητας. 

12. Κανένα αίτημα περαιτέρω εγκατάστασης ή μετα¬ 
βολής δραστηριότητας ή εγκατάστασης ή ανανέωσης 
άδειας σταθμού ηλεκτροπαραγωγής ή εκμίσθωσης δεν 
θα εξετάζεται από τον ΦΟΕ ή τον ΦΔΔ, εάν η ενδιαφε- 
ρόμενη εγκατεστημένη επιχείρηση έχει ανεξόφλητες 
ληξιπρόθεσμες οφειλές από κοινόχρηστες δαπάνες ή 
άλλες οφειλές. 

Άρθρο 5 

Εγκατάσταση Επιχειρήσεων στη ΒΙ.ΠΕ. 

1. Η εγκατάσταση μιας επιχείρησης στη ΒΙ.ΠΕ. ΚΟ¬ 
ΜΟΤΗΝΗΣ πραγματοποιείται είτε με τη μεταβίβαση 
σε αυτή της κυριότητας γηπέδου μετά των τυχόν επ’ 
αυτού οικοδομημάτων είτε με τη σύσταση δικαιώματος 
επικαρπίας επί αυτού, είτε με την μακροχρόνια εκμί- 
σθωσή του ή με άλλη ενοχική σχέση παραχώρηση της 
χρήσης του. 

2. Η πρώτη ή περαιτέρω εγκατάσταση επιχείρησης στη 
ΒΙ.ΠΕ. γίνεται με τους όρους που έχει θέσει ο ΦΟΕ, έχει 
αποδεχθεί η επιχείρηση και αναφέρονται υποχρεωτικά 
σε όλα τα συμβατικά κείμενα. Στις σχετικές συμβάσεις 
πρέπει υποχρεωτικά να περιέχεται ρητή και ανεπιφύ¬ 
λακτη δήλωση της εγκαθιστάμενης επιχειρήσεως, ότι 
αποδέχεται τις διατάξεις του παρόντος Κανονισμού Λει¬ 
τουργίας της ΒΙ.ΠΕ. Ο Κανονισμός Λειτουργίας αποτελεί 
αναπόσπαστο μέρος της σύμβασης εγκατάστασης. Η 
δήλωση αυτή δεσμεύει τους καθολικούς και ειδικούς εν 
γένει διαδόχους της επιχείρησης πρώτης εγκατάστα¬ 
σης, καθώς επίσης και κάθε προσώπου ο οποίος αντλεί 
δικαιώματα από αυτή σχετικά με τη χρήση βιομηχανικού 
γηπέδου. 


3. Η έκδοση των από το νόμο προβλεπόμενων διοικη¬ 
τικών πράξεων (αδειών, εγκρίσεων κ,λπ.) για την εγκα¬ 
τάσταση και λειτουργία των επιχειρήσεων γίνεται με 
δική τους αποκλειστική μέριμνα, ευθύνη και δαπάνη. Γ ια 
τις εγκρίσεις, γνωμοδοτήσεις και άδειες για τις οποίες 
έχει κατά νόμο αρμοδιότητα έκδοσης ο ΦΟΕ (ή ο ΦΔΔ, 
σε περίπτωση μεταβίβασης/παραχώρησης της διοίκη¬ 
σης και διαχείρισης της ΒΙ.ΠΕ.), υποχρεούται να ενεργεί 
άμεσα αλλά και να παρέχει κάθε δυνατή διοικητική 
συνδρομή στην εγκατεστημένη επιχείρηση, προκειμένου 
να καταστεί δυνατή η δημιουργία των εγκαταστάσεων 
και η παραγωγική της δραστηριότητα. 

4. Ο ΦΟΕ (ή ο ΦΔΔ σε περίπτωση μεταβίβασης/παρα¬ 
χώρησης της διοίκησης και διαχείρισης της ΒΙ.ΠΕ.), τη¬ 
ρεί Μητρώο εγκατεστημένων επιχειρήσεων, στο οποίο 
καταχωρείται, κάθε μεταβολή, εκούσια ή αναγκαστική, 
στο πρόσωπο (φυσικό ή νομικό) του φορέα της εγκα¬ 
τεστημένης επιχείρησης. 

5. Η εγκατάσταση κεραιών και λοιπών υποδομών που 
εξυπηρετούν τηλεπικοινωνίες εντός της ΒΙ.ΠΕ. ΚΟΜΟ¬ 
ΤΗΝΗΣ επιτρέπεται μόνο κατόπιν έγγραφης συναίνεσης 
του ΦΟΕ (ή του ΦΔΔ σε περίπτωση μεταβίβασης/παρα¬ 
χώρησης της διοίκησης και διαχείρισης της ΒΙ.ΠΕ). Γ ια 
τέτοια εγκατάσταση θα προτιμάται κοινωφελής χώρος 
και μόνο αν δεν υπάρχουν διαθέσιμοι τέτοιοι χώροι, θα 
δίνεται συναίνεση για την εγκατάσταση σε βιομηχανικά 
γήπεδα δομημένα ή αδόμητα. 

ΜΕΡΟΣ ΤΡΙΤΟ 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΗΣ ΒΙ.ΠΕ. 

ΚΟΜΟΤΗΝΗΣ 

ΚΕΦΑΛΑΙΟ ΠΡΩΤΟ 

ΦΥΣΙΚΟΣ ΣΧΕΔΙΑΣΜΟΣ - ΔΟΜΗΣΗ - ΧΡΗΣΗ 
ΓΗΠΕΔΩΝ ΚΑΙ ΚΟΙΝΟΧΡΗΣΤΩΝ ΧΩΡΩΝ 

Αρθρο 6 

Φυσικός Σχεδιασμός ΒΙ.ΠΕ. 

1. Το Πολεοδομικό Σχέδιο της ΒΙ.ΠΕ. ΚΟΜΟΤΗΝΗΣ 
εγκρίνεται και τροποποιείται με κανονιστικές πράξεις 
της διοίκησης σύμφωνα με την εκάστοτε ισχύουσα 
νομοθεσία κατόπιν αίτησης του ΦΟΕ (ή του ΦΔΔ σε 
περίπτωση μεταβίβασης/παραχώρησης της διοίκησης 
και διαχείρισης της ΒΙ.ΠΕ.) Ο ΦΟΕ ή/και ο ΦΔΔ, σε πε¬ 
ρίπτωση μεταβίβασης/παραχώρησης της διοίκησης και 
διαχείρισης της ΒΙ.ΠΕ., δικαιούνται να ζητούν την τροπο¬ 
ποίηση του ρυμοτομικού σχεδίου ή/και της απόφασης 
οριοθέτησης - της ΒΙ.ΠΕ. κατά την κρίση τους και μετά 
από τήρηση της νόμιμης διαδικασίας, υπό τον περιο¬ 
ρισμό ότι η ζητούμενη τροποποίηση δεν θα θίγει το 
γήπεδο και τις προς αυτό οδούς προσπέλασης. Ο ΦΟΕ 
(ή ο ΦΔΔ, σε περίπτωση μεταβίβασης/παραχώρησης της 
διοίκησης και διαχείρισης της ΒΙ.ΠΕ.) δε φέρουν καμία 
ευθύνη σε περίπτωση τροποποιήσεως του πολεοδομι- 
κού σχεδίου της ΒΙ.ΠΕ. από δημόσιες ή άλλες αρχές. 

2. Τα πάσης φύσεως έργα υποδομής γίνονται με 
πρωτοβουλία και μέριμνα του ΦΟΕ ή, εφόσον υπάρχει 
σχετική πρόβλεψη στην οικεία σύμβαση, του ΦΔΔ σε 
περίπτωση μεταβίβασης/παραχώρησης της διοίκησης 
και διαχείρισης της ΒΙ.ΠΕ. Τα έργα υποδομής θα πρέπει 
εκάστοτε να είναι εκείνα που, κατά την κρίση του ΦΟΕ 
ή ΦΔΔ, απαιτούνται για την εύρυθμη και αποδοτική 
λειτουργία των εκάστοτε εγκατεστημένων επιχειρή- 

σεων, ανάλογα με τη φύση της δραστηριότητας τους, 
το μέγεθος και τον συνολικό αριθμό τους, λαμβανο- 
μένης πάντοτε υπόψη της σχέσης κόστους - οφέλους, 
σε συνδυασμό με τις διατάξεις του άρθρο 41. Σε κάθε 
περίπτωση ο ΦΟΕ θα πρέπει να λαμβάνει υπόψη του 
τις αιτιολογημένες απόψεις των εγκατεστημένων επι¬ 
χειρήσεων. 

Αρθρο 7 

Δόμηση 

1. Κάθε κτιριακή κατασκευή μέσα στη ΒΙ.ΠΕ. πρέπει να 
πληροί όλους τους όρους κατασκευής και ασφάλειας 
που προβλέπει η ισχύουσα νομοθεσία. 

2. Οι όροι δόμησης στη ΒΙ.ΠΕ. ΚΟΜΟΤΗΝΗΣ (οικοδο¬ 
μικό σύστημα, ελάχιστο εμβαδόν γηπέδου, ελάχιστο 
μήκος πρόσοψης, ελάχιστο βάθος, μέγιστο ποσοστό 
καλύψεως, ελάχιστη απόσταση μεταξύ ρυμοτομικής και 
οικοδομικής γραμμής, εύρος των πλαγίως και όπισθεν 
ελευθέρων χώρων, ύψος των κτιρίων κ.λπ.) καθορίζονται 
από την εκάστοτε ισχύουσα Νομοθεσία σε συνδυασμό 
με τις εκδοθείσες κανονιστικές πράξεις. 

3. Ο ακριβής προσδιορισμός των ορίων των γηπέδων 
επί του εδάφους θα γίνεται με ευθύνη Τεχνικού του 
ΦΟΕ, παρουσία Τεχνικού της επιχείρησης ή και του 
εκάστοτε ΦΔΔ, ώστε να μην υπάρχουν αποκλίσεις και 
αμφισβήτηση στην υλοποίηση των ορίων. 

4. Ο ΦΟΕ (ή ο ΦΔΔ σε περίπτωση μεταβίβασης/πα¬ 
ραχώρησης της διοίκησης και διαχείρισης της ΒΙ.ΠΕ.) 
δικαιούται να ζητά από την εγκατεστημένη επιχείρηση 
αντίγραφο της οικοδομικής άδειας των εγκαταστάσεών 
της, καθώς και κάθε τροποποίησης αυτής. 

5. Κατά τη διάρκεια εκτέλεσης εργασιών που αφορούν 
την ανέγερση ή ανακατασκευή κτιριακών εγκαταστά¬ 
σεων, την εγκατάσταση εξοπλισμού, τη διαμόρφωση 
περιβάλλοντος χώρου, ειδικά έργα μετεγκαταστάσεων 
ή εκσυγχρονισμού η εγκατεστημένη επιχείρηση οφείλει 
να λαμβάνει μέριμνα ιδίως για την πλήρη εφαρμογή της 
νομοθεσίας σε θέματα υγιεινής και ασφάλειας αλλά και 
για την αποφυγή όχλησης των όμορων εγκατεστημένων 
επιχειρήσεων και των κοινόχρηστων εγκαταστάσεων 
και υποδομών. 

Άρθρο 8 

Χρήση Κτιρίων - Γηπέδων 

1. Οι εγκατεστημένες επιχειρήσεις υποχρεούνται να 
διατηρούν τα κτίρια τους σε καλή κατάσταση. 

2. Κάθε εγκατεστημένη επιχείρηση υποχρεούται να 
περιφράσσει τα όρια του γηπέδου της με δαπάνες της 
και να διατηρεί ασφαλείς, καθαρούς και καλαίσθητους 
τους ακάλυπτους χώρους. 

3. Οι εγκατεστημένες επιχειρήσεις οφείλουν να κα¬ 
τασκευάσουν εντός του γηπέδου τους δεξαμενή πυ¬ 
ρόσβεσης επαρκών διαστάσεων και να λάβουν όλα τα 
μέτρα ενεργητικής και παθητικής πυροπροστασίας που 
επιβάλλει η εγκεκριμένη μελέτη πυροπροστασίας των 
εγκαταστάσεων τους. 

4. Η ασφάλιση των κτιριακών εγκαταστάσεων κατά 
κινδύνων πυράς, πλημμύρας, εκρήξεων, σεισμού και φυ¬ 
σικών καταστροφών και ρύπανσης του περιβάλλοντος 
αποτελεί ευθύνη της εγκατεστημένης επιχείρησης. Η 
ίδια ευθύνη ισχύει και για την ασφαλιστική κάλυψη 
κατά την κατασκευή, ανακατασκευή των κτιρίων και 


εγκαταστάσεων. Υποχρεωτική είναι η ασφάλιση της 
αστικής ευθύνης της εγκατεστημένης επιχείρησης για 
τυχόν ζημιές που προκληθούν από τη λειτουργία της 
στα έργα υποδομής, στους κοινόχρηστους χώρους και 
εγκαταστάσεις ή στο περιβάλλον. 

5. Η δημιουργία χώρου πρασίνου εντός του γηπέδου 
και η συντήρησή του είναι υποχρεωτική για τις εγκα¬ 
τεστημένες επιχειρήσεις και θα πρέπει να υλοποιηθεί 
κατ’ εφαρμογή της εγκεκριμένης φυτοτεχνικής μελέτης 
της οικοδομικής αδείας εφόσον αυτή υφίσταται. 

6. Επιτρέπεται η τοποθέτηση ομοιόμορφων επιγρα¬ 
φών στις όψεις των κτιρίων των εγκατεστημένων επι¬ 
χειρήσεων που να υποδηλώνουν την ταυτότητά τους. 
Απαγορεύεται η ανάρτηση κάθε είδους επιγραφής στις 
περιφράξεις των γηπέδων και στους κοινόχρηστους χώ¬ 
ρους (πεζοδρόμια, δρόμοι κ,λπ.). Η τοποθέτηση πληρο¬ 
φοριακών πινακίδων στο οδικό δίκτυο εντός της ΒΙ.ΠΕ. 
και εν γένει στους κοινόχρηστους χώρους αποτελεί 
αποκλειστική αρμοδιότητα του ΦΟΕ (ή του ΦΔΔ σε 
περίπτωση μεταβίβασης/παραχώρησης της διοίκησης 
και διαχείρισης της ΒΙ.ΠΕ.) 

7. Ο ΦΟΕ ή ο ΦΔΔ ανάλογα μπορεί να παράσχει, με 
την υπογραφή σχετικής σύμβασης και έναντι ανταλλάγ¬ 
ματος, την άδεια σε τρίτους να προβάλουν τα προϊόντα 
ή/και τις επιχειρήσεις τους σε κοινόχρηστους χώρους. 
Τα σχετικά έσοδα θα χρησιμοποιούνται για το σχηματι¬ 
σμό αποθεματικού ή για την κατασκευή ή βελτίωση των 
έργων υποδομής της ΒΙ.ΠΕ., σύμφωνα με τα οριζόμενα 
στο Τέταρτο Κεφάλαιο του παρόντος Μέρους. 

8. Οι εγκατεστημένες επιχειρήσεις υποχρεούνται να 
ανέχονται στο γήπεδό τους εργασίες κατασκευής και 
συντήρησης των υπαρχόντων έργων υποδομής καθώς 
επίσης και τη διέλευση σχετικών αγωγών, μόνο όταν 
δεν είναι τεχνικά δυνατή ή είναι οικονομικά ανέφικτη 
η χάραξη άλλης όδευσης, τηρουμένων των διατάξεων 
του Αστικού Κώδικα περί πραγματικών δουλειών. Οι 
εργασίες εκτελούνται σε συνεννόηση με την επιχείρη¬ 
ση, ώστε να γίνονται σε χρόνο και με τρόπο που δεν 
θα προκαλέσει σοβαρά προβλήματα στην επιχείρηση. 

9. Σε περίπτωση καταπάτησης κοινόχρηστου ή κοι¬ 
νωφελούς χώρου, ο ΦΟΕ (ή ο ΦΔΔ σε περίπτωση με¬ 
ταβίβασης/παραχώρησης της διοίκησης και διαχείρισης 
της ΒΙ.ΠΕ.) καλεί εγγράφως την επιχείρηση να άρει την 
καταπάτηση εντός προθεσμίας. Εάν παρέλθει άπρακτη 
η προθεσμία, ο ΦΟΕ (ή ο ΦΔΔ) ειδοποιεί τις αρμόδιες 
Αρχές για έλεγχο και ενδεχόμενη επιβολή κυρώσεων. 

Αρθρο 9 

Δίκτυα παροχών κοινής ωφέλειας τρίτων παροχών 

1. Τα δίκτυα τηλεπικοινωνιακών υπηρεσιών, παροχής 
ηλεκτρικής ενέργειας και φυσικού αερίου θα κατασκευ¬ 
άζονται από τους αρμόδιους Οργανισμούς ή παρόχους 
(όπως ενδεικτικά και όχι περιοριστικά ΟΤΕ, ΔΕΗ, ΔΕΠΑ 
κ.λπ.) που αποτελούν και τους φορείς διαχείρισής τους, 
σύμφωνα με την εκάστοτε ισχύουσα νομοθεσία και τις 
διατάξεις που διέπουν τους Οργανισμούς ή παρόχους 
αυτούς. Ο ΦΟΕ ή/και ο ΦΔΔ μπορεί να απαιτήσει την έκ¬ 
δοση εγγυητικών επιστολών καλής εκτέλεσης κατά την 
διάρκεια εκτέλεσης των έργων αυτών, τέλη διέλευσης 
και τέλη λειτουργίας εφόσον προβλέπεται από το νόμο. 

2. Με την επιφύλαξη των οριζομένων στα Κεφάλαια 
Δεύτερο και Τρίτο του παρόντος μέρους και στο Παράρ¬ 
τημα I η σύνδεση των εγκατεστημένων επιχειρήσεων με 

δίκτυα αναγκαίων υπηρεσιών (ηλεκτροδότησης, φυσικού 
αερίου, τηλεπικοινωνιών κ.λπ.) πραγματοποιείται με σύ¬ 
ναψη σύμβασης απευθείας με τους παρόχους αυτών, 
όπου ορίζονται όλες οι λεπτομέρειες. Εάν όμως ο ΦΟΕ 
ή ο ΦΔΔ σε περίπτωση μεταβίβασης της διοίκησης και 
διαχείρισης της ΒΙ.ΠΕ., έχουν δημιουργήσει σχετικές 
υποδομές προς παροχή αυτών των υπηρεσιών, οι εγκα¬ 
τεστημένες επιχειρήσεις υποχρεούνται να συνδεθούν με 
αυτές υπό την προϋπόθεση ότι οι όροι σύνδεσης θα εί¬ 
ναι ευνοϊκότεροι ή τουλάχιστον ανταγωνιστικοί. Εφόσον 
για την ικανοποίηση των αναγκών της εγκατεστημένης 
επιχείρησης απαιτηθεί είτε δημιουργία είτε επέκταση 
ή αύξηση ισχύος ή δυναμικότητας των υφισταμένων 
δικτύων, το κόστος αυτό βαρύνει εξ ολοκλήρου και 
αποκλειστικά την ίδια ανεξάρτητα από τις κατ’ ιδίαν 
συμφωνίες του ΦΟΕ ή του ΦΔΔ με τους παρόχους. 

3. Τα τέλη σύνδεσης και το αντάλλαγμα για τις υπη¬ 
ρεσίες, σύμφωνα με τα εκάστοτε τιμολόγια του πα- 
ρόχου, βαρύνουν τις συνδεδεμένες εγκατεστημένες 
επιχειρήσεις και καταβάλλονται από αυτές απευθείας 
στον πάροχό τους. 

Άρθρο 10 

Χρήση και προστασία των κοινόχρηστων χώρων 
και εγκαταστάσεων. 

1. Ο ΦΟΕ (ή ο ΦΔΔ σε περίπτωση μεταβίβασης/παρα¬ 
χώρησης της διοίκησης και διαχείρισης της ΒΙ.ΠΕ.) είναι 
υπεύθυνος για το σύνολο των ενεργειών, που αφορούν 
στη λειτουργία της ΒΙ.ΠΕ., στη συντήρηση των έργων 
υποδομής και στην παροχή των υπηρεσιών προς τις 
εγκατεστημένες επιχειρήσεις, ιδίως αυτών που περι- 
γράφονται στον παρόντα Κανονισμό Λειτουργίας. 

2. Η στάθμευση οχημάτων επιτρέπεται μόνο στους 
κοινόχρηστους χώρους που φέρουν ειδική σήμανση ή 
εντός του χώρου των εγκατεστημένων επιχειρήσεων. 
Η φόρτωση και εκφόρτωση προϊόντων ή πρώτων υλών 
γίνεται μόνο στους χώρους των γηπέδων των εγκατε¬ 
στημένων επιχειρήσεων και χωρίς να θίγονται οι κοι¬ 
νόχρηστοι χώροι ή τα αδόμητα γήπεδα. 

3. Απαγορεύεται η τοποθέτηση πρώτων και βοηθητι¬ 
κών υλών, μηχανημάτων, ή άλλων εγκαταστάσεων και 
αντικειμένων, στα πεζοδρόμια, στους δρόμους, στις 
πλατείες και γενικά στους κοινόχρηστους χώρους. Η 
τοποθέτηση αυτή επιτρέπεται στα αδόμητα γήπεδα, 
κατόπιν συμφωνίας με τον ιδιοκτήτη του αδόμητου οι¬ 
κοπέδου, έγκρισης του ΦΟΕ ή του ΦΔΔ και τηρουμένων 
των υποχρεώσεων της περιβαλλοντικής νομοθεσίας. 
Η τυχόν αποθήκευση υλικών χύδην σε ανοιχτούς χώ¬ 
ρους των επιχειρήσεων θα πρέπει να γίνεται σύμφωνα 
με τους ισχύοντες περιβαλλοντικούς όρους. Ο ΦΟΕ (ή 
ο ΦΔΔ σε περίπτωση μεταβίβασης/παραχώρησης της 
διοίκησης και διαχείρισης της ΒΙ.ΠΕ.) δικαιούται να απο- 
μακρύνει τα αντικείμενα αυτά από τα πεζοδρόμια, τους 
δρόμους, τις πλατείες και γενικά τους κοινόχρηστους 
χώρους, με δαπάνες της εγκατεστημένης επιχείρησης 
η οποία τα τοποθέτησε. 

4. Οι κοινόχρηστοι χώροι πρασίνου θα διαμορφώνο¬ 
νται βάσει συγκεκριμένων προδιαγραφών, καθοριζόμε¬ 
νων από τον ΦΟΕ ή τον ΦΔΔ σε περίπτωση μεταβίβα¬ 
σης/παραχώρησης της διοίκησης και διαχείρισης. Μέχρι 
την ολοκλήρωση των έργων διαμόρφωσης των κοινό¬ 
χρηστων χώρων πρασίνου, ο ΦΟΕ ή ο ΦΔΔ δύνανται 
να συνάπτουν συμβάσεις με τρίτους για την προσωρινή 
παραχώρηση της χρήσης τους με ή χωρίς αντάλλαγμα. 


5. Δεν επιτρέπεται άλλη χρήση των κοινόχρηστων 
χώρων, πλην εκείνης που προβλέπεται στο εγκεκριμένο 
πολεοδομικό και ρυμοτομικό σχέδιο της ΒΙ.ΠΕ. 

6. Οι εγκατεστημένες επιχειρήσεις οφείλουν να χρησι¬ 
μοποιούν τους κοινόχρηστους χώρους και εγκαταστά¬ 
σεις με επιμέλεια και σύμφωνα με τον προορισμό τους 
και να υποχρεώνουν και τους επισκέπτες - συνεργάτες 
τους σε τέτοια χρήση. Σε περίπτωση πρόκλησης ζημίας 
από δόλο ή βαριά αμέλεια η υπεύθυνη εγκατεστημένη 
επιχείρηση φέρει το κόστος της αποκατάστασης. Εφό¬ 
σον την αποκατάσταση επιμεληθεί ο ΦΟΕ η ο ΦΔΔ σε 
περίπτωση μεταβίβασης/παραχώρησης της διοίκησης 
και διαχείρισης της ΒΙ.ΠΕ., η δαπάνη βαρύνει καταρχήν 
τον λογαριασμό των κοινοχρήστων και όταν εισπραχθεί 
από την υπεύθυνη επιχείρηση πιστώνεται στο λογα¬ 
ριασμό των κοινοχρήστων δαπανών. Δεν αποκλείεται 
η αποκατάσταση της ζημίας με δαπάνες της υπαίτιας 
επιχείρησης, τηρουμένων πάντοτε των σχετικών προ¬ 
διαγραφών. 

7. Εάν για την ολοκλήρωση, συντήρηση ή αναβάθμιση 
των εγκαταστάσεών της η εγκατεστημένη επιχείρηση 
πρέπει να πραγματοποιήσει τεχνικές εργασίες στους 
κοινόχρηστους χώρους, υποβάλλει σχετικό αίτημα στον 
ΦΟΕ (ή στον ΦΔΔ σε περίπτωση μεταβίβασης/παραχώ¬ 
ρησης της διοίκησης και διαχείρισης της ΒΙ.ΠΕ.), προς 
έγκριση, μαζί με τεχνικό φάκελο που θα περιέχει και 
προϋπολογισμό του κόστους. Ο ΦΟΕ ή ο ΦΔΔ ανάλογα 
δύναται να εξαρτήσει την αποδοχή του αιτήματος από 
την παράδοση εγγυητικής επιστολής ποσού ίσου με το 
προϋπολογιζόμενο κόστος για τις εργασίες αποκατά¬ 
στασης των κοινόχρηστων χώρων και εγκαταστάσεων. 
Πριν από την έναρξη των εργασιών θα ειδοποιείται ο 
υπεύθυνος τεχνικός του ΦΟΕ ή του ΦΔΔ ανάλογα. Μετά 
την ολοκλήρωση των εργασιών ο υπεύθυνος τεχνικός 
συντάσσει σχετική έκθεση και εφόσον πιστοποιείται η 
αποκατάσταση των κοινοχρήστων χώρων και εγκατα¬ 
στάσεων θα επιστρέφεται η εγγυητική επιστολή στην 
εγκατεστημένη επιχείρηση εντός ευλόγου χρόνου από 
τη διαπίστωσή της. Εάν κατά την εκτέλεση των εργα¬ 
σιών αυτών παρουσιαστούν κακοτεχνίες ή φθορές, η 
εγκατεστημένη επιχείρηση θα κληθεί να τις αποκατα- 
στήσει αμέσως, άλλως οι αναγκαίες εργασίες αποκα¬ 
τάστασης θα εκτελούνται για λογαριασμό της και με 
δαπάνη της από τον ΦΟΕ ή τον ΦΔΔ ανάλογα και με 
κατάπτωση της εγγυητικής επιστολής. 

Άρθρο 11 

Κυκλοφοριακές ρυθμίσεις 

1. Ο ΦΟΕ ή ο ΦΔΔ σε περίπτωση μεταβίβασης της 
διοίκησης και διαχείρισης της ΒΙ.ΠΕ., διατηρεί το απο¬ 
κλειστικό δικαίωμα να ρυθμίζει την κατεύθυνση πεζών 
και οχημάτων στους χώρους της ΒΙ.ΠΕ. και να μεριμνά 
για όλα τα ανακύπτοντα προβλήματα κυκλοφορίας, 
συνεργαζόμενος με τις αρμόδιες αρχές. Εφόσον απαι¬ 
τείται, συντάσσεται Κυκλοφοριακή Μελέτη το κόστος 
της οποίας βαρύνει τις κοινόχρηστες δαπάνες. 

2. Οι εγκατεστημένες επιχειρήσεις οφείλουν να ενη¬ 
μερώνουν τον ΦΟΕ ή ΦΔΔ ανάλογα και να υποβάλλουν 
σχέδια/μελέτες των κυκλοφοριακών ρυθμίσεων, εισόδων 
και εξόδων των ιδιοκτησιών τους. 

3. Ο Κώδικας Οδικής Κυκλοφορίας, όπως εκάστοτε 
ισχύει, εφαρμόζεται και εντός της ΒΙ.ΠΕ. 

Άρθρο 12 
Φωτισμός οδών 

Εφόσον η σχετική υπηρεσία δεν παρέχεται από τον 
οικείο Ο.Τ.Α., ο ηλεκτροφωτισμός των κοινοχρήστων 
οδών γίνεται με μέριμνα του ΦΟΕ (ή του ΦΔΔ σε περί¬ 
πτωση μεταβίβασης/παραχώρησης της διοίκησης και 
διαχείρισης της ΒΙ.ΠΕ.). 

ΚΕΦΑΛΑΙΟ ΔΕΥΤΕΡΟ 

ΥΠΟΧΡΕΩΣΕΙΣ ΠΕΡΙΒΑΛΛΟΝΤΙΚΟΥ ΕΝΔΙΑΦΕΡΟΝΤΟΣ 

Αρθρο 13 
Γ ενικά 

1. Οι διατάξεις του κεφαλαίου αυτού του Κανονισμού 
ισχύουν συμπληρωματικώς σε σχέση με τους εκάστοτε 
ισχύοντες νόμους και τις κατ’ εξουσιοδότηση αυτών κα¬ 
νονιστικές αποφάσεις για την προστασία του περιβάλ¬ 
λοντος, ιδίως τις Αποφάσεις Έγκρισης Περιβαλλοντικών 
Όρων που διέπουν τη ΒΙ.ΠΕ. ΚΟΜΟΤΗΝΗΣ στο σύνολο ή 
τις επιμέρους υποδομές της και την εγκατάσταση και 
δραστηριότητα εκάστης εγκατεστημένης επιχείρησης 
καθώς και τους υγειονομικούς κανονισμούς των ΟΤΑ 
της ευρύτερης περιοχής και των φορέων διαχείρισης 
αποβλήτων. Παραβάσεις της νομοθεσίας αυτής συνι- 
στούν αυτοδικαίως και παραβάσεις του Κανονισμού με 
όλες τις εντεύθεν συνέπειες. 

2. Οι εγκατεστημένες επιχειρήσεις οφείλουν να προ¬ 
σκομίζουν στον ΦΟΕ, την Απόφαση Έγκρισης Περιβαλ¬ 
λοντικών Όρων των εγκαταστάσεων ή τις πρότυπες 
περιβαλλοντικές δεσμεύσεις για τη δραστηριότητα τους 
και της δραστηριότητάς τους, τις όποιες τροποποιήσεις 
ή/και ανανεώσεις αυτών, καθώς και τις τυχόν άδειες 
διάθεσης ή διαχείρισης αποβλήτων που απαιτούνται 
από την κείμενη νομοθεσία και δεν έχουν εκδοθεί από 
το ΦΟΕ. 

3. Ο ΦΟΕ ή ο ΦΔΔ, σε περίπτωση μεταβίβασης/πα¬ 
ραχώρησης της διοίκησης και διαχείρισης λαμβάνουν 
κάθε απαιτούμενο από τη νομοθεσία μέτρο για την 
προστασία του περιβάλλοντος, η σχετική δε δαπάνη 
είναι κοινόχρηστη και επιμερίζεται στις εγκατεστημένες 
επιχειρήσεις. 

4. Όπου στους όρους του παρόντος Κεφαλαίου γίνεται 
αναφορά στον ΦΟΕ, νοείται ο ΦΔΔ εάν η διοίκηση και 
διαχείριση της ΒΙ.ΠΕ. ΚΟΜΟΤΗΝΗΣ συμπεριλαμβανο¬ 
μένων της διαχείρισης στερεών ή υγρών αποβλήτων ή 
όμβριων μεταβιβαστούν ή παραχωρηθούν ή ανατεθεί 
σε τρίτο πρόσωπο. 

Αρθρο 14 

Κατευθυντήριες Αρχές Περιβαλλοντικής Διαχείρισης 

1. Η εγκατεστημένη επιχείρηση υποχρεούται να προ- 
φυλάσσει το περιβάλλον και να προλαμβάνει τη δημι¬ 
ουργία αποβλήτων, επιδιώκοντας τον περιορισμό του 
συνολικού όγκου των αποβλήτων και τη μείωση των 
επιβλαβών συνεπειών για την υγεία και το περιβάλλον, 
μέσω της επαναχρησιμοποίησης, της ανάκτησης υλικών 
και της ανακύκλωσης, καθώς και της ανάκτησης ενέρ¬ 
γειας χωρίς ρύπανση του περιβάλλοντος, ώστε να μειώ¬ 
νεται η ποσότητα των αποβλήτων προς τελική διάθεση, 
λαμβάνοντας υπόψη το οικονομικό και κοινωνικό κόστος. 

2. Η εγκατεστημένη επιχείρηση λαμβάνει μέριμνα 
ώστε: α) να μην δημιουργούνται κίνδυνοι ρύπανσης για 
τα νερά (θαλάσσια, επιφανειακά και υπόγεια), τον αέρα, 


το έδαφος, την χλωρίδα, την πανίδα καθώς και την εν 
γένει γεωργοκτηνοτροφική, δασική και αλιευτική παρα¬ 
γωγή, β) να μην προκαλούνται οχλήσεις από τον θόρυ¬ 
βο ή τις οσμές και γ) να μην προκαλούνται αρνητικές 
επιδράσεις στο φυσικό τοπίο καθώς και σε περιοχές 
ιδιαιτέρου περιβαλλοντικού ενδιαφέροντος. 

3. Η εγκατεστημένη επιχείρηση οφείλει να λαμβάνει 
μέτρα που αφορούν στη μείωση της ενεργειακής κατα¬ 
νάλωσης παράλληλα με την αποτελεσματική ενεργειακή 
διαχείριση και την ανακύκλωση των απορριμμάτων που 
μπορούν να αξιοποιηθούν. Τέτοια μέτρα είναι ενδει¬ 
κτικά: α) η χρήση ανανεώσιμων πηγών ενέργειας, β) η 
εκμετάλλευση στο μέγιστο βαθμό κάθε μονάδας που 
καταναλώνει ενέργεια, χρησιμοποιώντας τις βέλτιστες 
διαθέσιμες τεχνικές, γ) η ορθή λειτουργία και συντή¬ 
ρηση των εγκαταστάσεων, δ) η άρτια εκπαίδευση και 
σωστή πληροφόρηση του προσωπικού, ε) η λελογισμένη 
κατανάλωση νερού, στ) η χρήση και συντήρηση υδραυ¬ 
λικού εξοπλισμού εξοικονόμησης νερού. 

Αρθρο 15 

Αποχέτευση Υγρών Αποβλήτων (ακαθάρτων) 
Μονάδα Επεξεργασίας ή 
Καθαρισμού Αποβλήτων - Σύνδεση 

1. Ως υγρά απόβλητα ή ακάθαρτα λογίζονται τόσο 
τα βιομηχανικά απόβλητα που δημιουργούνται κατά 
την παραγωγική διαδικασία και μπορεί να περιέχουν 
υπολείμματα των υλών που χρησιμοποιούνται, όσο και 
τα αστικά λύματα που προέρχονται κυρίως από χώρους 
υγιεινής, κουζίνες, πλυντήρια και γενικά από διαδικασίες 
καθαριότητας γραφείων, καταστημάτων κ.λπ. 

2. Οι εγκατεστημένες επιχειρήσεις συνδέονται υπο¬ 
χρεωτικά με το δίκτυο αποχέτευσης ακαθάρτων που 
εξυπηρετεί την ΒΙ.ΠΕ. με δικές τους δαπάνες και μέ¬ 
ριμνα, κατόπιν έγκρισης του φορέα που διαχειρίζεται 
το δίκτυο και έχει την ευθύνη λειτουργίας της ΜΚΑ 
(Μονάδα Καθαρισμού Αποβλήτων) στην οποία καταλή¬ 
γουν προς επεξεργασία τα υγρά απόβλητα ή κατόπιν 
σχετικής έγκρισης των αρμοδίων αρχών η οποία δι¬ 
ατυπώνεται στην παρεχόμενη ΑΕΠΟ ή τις Πρότυπες 
Περιβαλλοντικές Δεσμεύσεις (ΠΠΔ) κατά περίπτωση. 
Στην έγκριση αυτή θα αναφέρονται με σαφήνεια οι 
ποσοτικές και ποιοτικές προδιαγραφές των επιτρεπόμε¬ 
νων προς απόρριψη ακαθάρτων, οι οποίες θα πρέπει να 
είναι σύμφωνες και με τους σχετικούς περιβαλλοντικούς 
όρους. Εάν την έγκριση σύνδεσης δεν χορηγεί ο ΦΟΕ, 
αντίγραφο της σχετικής πράξης διαβιβάζει η εγκατε¬ 
στημένη επιχείρηση στον ΦΟΕ. Σε κάθε περίπτωση ο 
ΦΟΕ δικαιούται να ζητήσει τις εγκρίσεις απευθείας από 
τον φορέα διαχείρισης του δικτύου αποχέτευσης ακα¬ 
θάρτων και της ΜΚΑ. Εφόσον τη διαχείριση του δικτύου 
και της ΜΚΑ έχει φορέας διαφορετικός από τον ΦΟΕ, η 
εγκατεστημένη επιχείρηση οφείλει να συμμορφώνεται 
με τον Κανονισμό Λειτουργίας του φορέα αυτού και να 
αναγνωρίζει τα όργανα και τις αποφάσεις του. 

3. Στο Παράρτημα I αναφέρεταί: α) εάν η αποχέτευση 
των ακαθάρτων της ΒΙ.ΠΕ. ΚΟΜΟΤΗΝΗΣ εξυπηρετείται 
από δίκτυο το οποίο διαχειρίζεται είτε ΦΟΕ είτε επιχεί¬ 
ρηση σχετιζόμενη με τον οικείο ΟΤΑ κατόπιν παραχώ¬ 
ρησης, αν η ΒΙ.ΠΕ. διαθέτει ή όχι Μονάδα Καθαρισμού 
Αποβλήτων (ΜΚΑ) και ποιος έχει την ευθύνη διαχείρισης 
της Μονάδας αυτής, γ) η επιτρεπόμενη σύνθεση των 
υγρών αποβλήτων, κατά περίπτωση. Τυχόν μεταβολή 

των στοιχείων αυτών γνωστοποιείται στις εγκατεστη¬ 
μένες επιχειρήσεις με τον προσήκοντα τρόπο. 

4. Απαγορεύεται η εκσκαφή ή/και κατασκευή απορ¬ 
ροφητικών ή και σηπτικών βόθρων και η αποχέτευση 
ακαθάρτων σε αυτούς. Κατ’ εξαίρεση μπορεί να επι- 
τραπεί η κατασκευή στεγανών βόθρων με σχετική έγ¬ 
γραφη άδεια του ΦΟΕ, εφόσον πληρούνται και οι προ¬ 
ϋποθέσεις της κείμενης νομοθεσίας, στην περίπτωση 
που, και για όσο χρόνο, η ΒΙ.ΠΕ. δεν διαθέτει δίκτυο 
αποχέτευσης ακαθάρτων γενικότερα, ή στην θέση της 
εγκατεστημένης επιχείρησης, ή ΜΚΑ σε λειτουργία που 
να δέχεται τα υγρά απόβλητα. Τα υγρά απόβλητα θα 
απομακρύνονται με βυτιοφόρο με φροντίδα και δαπάνες 
της εγκατεστημένης επιχείρησης. Η επιχείρηση ακόμα 
και σε αυτή τη περίπτωση οφείλει να προσαρμόζει την 
ποιότητα των υγρών αποβλήτων της στις προδιαγραφές 
της ΜΚΑ στην οποία θα μεταφερθούν μέσω βυτιοφό¬ 
ρων οχημάτων, προκειμένου να διασφαλίζεται η ορθή 
λειτουργία αυτής. Η άδεια αυτή ανακαλείται από τον 
ΦΟΕ, στις ακόλουθες περιπτώσεις: α) η εγκατεστημένη 
επιχείρηση δεν τηρεί τις διατάξεις του Κανονισμού, β) η 
εγκατεστημένη επιχείρηση έχει υποπέσει σε παράβαση 
της νομοθεσίας που διέπει τη λειτουργία των εγκατα¬ 
στάσεων αυτών, γ) έχει ολοκληρωθεί η κατασκευή του 
δικτύου αποχέτευσης ακαθάρτων της ΒΙ.ΠΕ και υπάρχει 
σε λειτουργία ΜΚΑ. 

5. Η σύνθεση των ακαθάρτων μιας συνδεδεμένης επι¬ 
χείρησης πρέπει να μην υπερβαίνει συγκεκριμένα όρια, 
τα οποία επιβάλλονται από την περιβαλλοντική νομο¬ 
θεσία και την ορθή λειτουργία της ΜΚΑ. Τα όρια αυτά 
ορίζονται με διοικητική πράξη του φορέα που λειτουργεί 
το δίκτυο ακαθάρτων και τη ΜΚΑ. Σε περίπτωση τρο¬ 
ποποίησης της περιβαλλοντικής νομοθεσίας ή αλλαγής 
των όρων της έγκρισης περιβαλλοντικών όρων της ΜΚΑ, 
είναι δυνατόν να μεταβάλλονται τα όρια που τίθενται 
στα υγρά απόβλητα των εγκατεστημένων επιχειρήσε¬ 
ων. Οι τυχόν τροποποιήσεις στις προδιαγραφές αυτές 
γνωστοποιούνται στις εγκατεστημένες επιχειρήσεις 
προκειμένου να συμμορφωθούν σε εύλογο χρόνο. 

6. Είναι δυνατό, μετά από έγκριση του ΦΟΕ, στις περι¬ 
πτώσεις που τα ακάθαρτα της εγκατεστημένης επιχεί¬ 
ρησης στο σύνολο ή μέρος αυτών και λόγω της ποιοτι¬ 
κής τους σύνθεσης, δεν μπορούν να απορροφηθούν από 
τις υπάρχουσες υποδομές αποχέτευσης ακαθάρτων, η 
εγκατεστημένη επιχείρηση να μεριμνά για τη διαχείρισή 
τους, σύμφωνα με την ισχύουσα νομοθεσία, με ίδια μέσα 
και δαπάνες. Ο ΦΟΕ δικαιούται κατά πάντα χρόνο να 
ζητά να του χορηγούνται αντίγραφα των σχετικών συμ¬ 
βάσεων και των πιστοποιήσεων διαχείρισης και τελικής 
διάθεσης ή αξιοποίησης. Στην περίπτωση αυτή και κατά 
το μέτρο που η διαχείριση των ακαθάρτων γίνεται με 
μέριμνα της εγκατεστημένης επιχείρησης, η τελευταία 
δεν βαρύνεται με κοινόχρηστη δαπάνη για τη λειτουρ¬ 
γία και συντήρηση των υποδομών αποχέτευσης για το 
μέρος των αποβλήτων που δεν αποχετεύει. 

7. Το εσωτερικό δίκτυο ακαθάρτων κάθε επιχείρησης 
συνδέεται με το κεντρικό δίκτυο με φρεάτιο σύνδεσης 
για να είναι εφικτή η παρακολούθηση της σύνθεσης 
των αποβλήτων με τη λήψη αντιπροσωπευτικών δειγ¬ 
μάτων. Εφόσον η επιχείρηση έχει αντιρρήσεις ως προς 
τις χρεούμενες ποσότητες, δύναται να εγκαταστήσει 
με δαπάνες της στο φρεάτιο σύνδεσης κατάλληλους 
μετρητές παροχής, που θα τύχουν της έγκρισης του 


ΦΟΕ ή του φορέα που είναι αρμόδιος για τη λειτουργία 
και διαχείριση του δικτύου αποχέτευσης ακαθάρτων. 
Το προσωπικό του ΦΟΕ ή του φορέα που είναι αρ¬ 
μόδιος για τη λειτουργία και διαχείριση του δικτύου 
αποχέτευσης ακαθάρτων για έχει δικαίωμα πρόσβασης 
στα φρεάτια αυτά. Η εγκατεστημένη επιχείρηση έχει 
τη ευθύνη της λειτουργίας και συντήρησης του δικτύου 
σωληνώσεων εντός του γηπέδου της και μέχρι και το 
φρεάτιο σύνδεσης. 

8. Οι εγκατεστημένες επιχειρήσεις έχουν υποχρέωση 
να εγκαταστήσουν και να λειτουργούν με δαπάνες και 
φροντίδα τους ειδικές κατασκευές για την προεπεξερ- 
γασία των ακαθάρτων πριν τη διάθεσή τους στο δίκτυο 
αποχέτευσης, ακόμη και εάν τούτο δεν επιβάλλεται από 
την κείμενη νομοθεσία, εφόσον το ζητήσει ο ΦΟΕ ή 
ο φορέας που διαχειρίζεται το δίκτυο αποχέτευσης 
ακαθάρτων, ιδίως στις περιπτώσεις που αυτό κρίνεται 
σκόπιμο για την εν γένει προστασία του περιβάλλοντος 
και την καλή λειτουργία του δικτύου και της ΜΚΑ. Ο 
ΦΟΕ ή ο φορέας που διαχειρίζεται το δίκτυο αποχέτευ¬ 
σης ακαθάρτων δικαιούται να εξαρτήσει τη σύνδεση της 
εγκατεστημένης επιχείρησης από την κατασκευή και 
την ορθή λειτουργία των υποδομών προεπεξεργασίας. 
Η λήψη της άδειας λειτουργίας, η ευθύνη λειτουργίας 
και διάθεσης των παραπροϊόντων της μονάδας προε- 
πεξεργασίας (ιλύς κλπ) γίνεται με ευθύνη της εγκατε¬ 
στημένης επιχείρησης. 

9. Ο ΦΟΕ διατηρεί το δικαίωμα να ελέγχει το είδος 
και την ποσότητα των διατιθέμενων ακαθάρτων και σε 
περίπτωση που αντιληφθεί σχετικές παραβάσεις από 
την επιχείρηση να επιβάλλει ποινική ρήτρα η οποία 
κυμαίνεται από 1.000 έως 75.000 €. Για τον καθορισμό 
του ύψους της ρήτρας λαμβάνονται υπόψη το κόστος 
αποκατάστασης της ομαλής λειτουργίας της Μονάδας 
Καθαρισμού Αποβλήτων, η έκταση της υπέρβασης των 
ορίων και ο βαθμός υποτροπής της εγκατεστημένης 
επιχείρησης. Επίσης δύναται να καλεί τις υγειονομικές 
ή άλλες αρμόδιες υπηρεσίες για τη διενέργεια ελέγχων 
και την από μέρους τους επιβολή κυρώσεων. Σε περί¬ 
πτωση διαπίστωσης παράβασης κατόπιν διενέργειας 
ελέγχου, είτε από αρμόδια όργανα του Κράτους ή της 
Αυτοδιοίκησης, είτε από τον ΦΟΕ, από την οποία παρά¬ 
βαση υπάρχει κίνδυνος να τεθεί εκτός νομίμων ορίων 
λειτουργίας η Μονάδα Καθαρισμού Αποβλήτων, ο ΦΟΕ 
δικαιούται, κατόπιν προηγούμενης έγγραφης πρόσκλη¬ 
σης της επιχείρησης σε συμμόρφωση, να διακόψει τη 
σύνδεση των εγκαταστάσεών του με τα δίκτυα ακαθάρ¬ 
των και ύδρευσης εφόσον η προθεσμία που τάχθηκε για 
τη συμμόρφωση παρήλθε άπρακτη. Στην ίδια περίπτωση 
η επιχείρηση θα υποχρεούται να καταβάλει στον ΦΟΕ 
οποιοδήποτε ποσό καταλογιστεί στον τελευταίο για τη 
συγκεκριμένη παράβαση από τις αρμόδιες αρχές του 
κράτους ή της αυτοδιοίκησης. 

10. Τα όρια περιεκτικότητας των ακαθάρτων σε ουσίες 
που μπορούν να αναμειχθούν με το νερό, θα πρέπει να 
είναι σύμφωνα με τη νομοθεσία και να μην προκαλούν 
κίνδυνο δημιουργίας εκρηκτικής ή τοξικής ατμόσφαιρας 
εντός του δικτύου ακαθάρτων. 

11. Οι εγκατεστημένες επιχειρήσεις που πρόκειται 
να συνδεθούν με το δίκτυο αποχέτευσης ακαθάρτων 
υποχρεούνται σε καταβολή εφάπαξ τέλους σύνδεσης. 
Όλες οι συνδεδεμένες επιχειρήσεις υποχρεούνται σε 
καταβολή της αναλογίας για τη δαπάνη λειτουργίας 

και συντήρησης των υποδομών που σχετίζονται με την 
αποχέτευση των ακαθάρτων (δίκτυο αποχέτευσης, ΜΚΑ, 
εργαστηριακές αναλύσεις ποιότητας των ακαθάρτων 
στο συνολικό δίκτυο κλπ.). Εφόσον τις υποδομές αυτές 
διαχειρίζεται ο ΦΟΕ, τα παραπάνω ποσά καταβάλλονται 
σε αυτόν, όπως προβλέπεται στο αντίστοιχο Κεφάλαιο 
του παρόντος Κανονισμού. 

12. Κάθε εγκατεστημένη επιχείρηση που είναι συνδε- 
δεμένη με το δίκτυο ακαθάρτων της ΒΙ.ΠΕ. και διοχε¬ 
τεύει υγρά απόβλητα που χρήζουν παρακολούθησης 
και μετρήσεων, υποχρεούται να διενεργεί με δαπάνες 
της, τακτικές εργαστηριακές αναλύσεις για τον έλεγ¬ 
χο των χαρακτηριστικών και της παροχής των υγρών 
αποβλήτων της και να καταχωρεί τα στοιχεία σε ειδικό 
βιβλίο. Το βιβλίο αυτό πρέπει να είναι διαθέσιμο και να 
επιδεικνύεται σε κάθε έλεγχο του ΦΟΕ. 

13. Κάθε εγκατεστημένη επιχείρηση που είναι συν- 
δεδεμένη με το δίκτυο αποχέτευσης ακαθάρτων υπο- 
χρεούται να παραδίδει στον ΦΟΕ ή και το φορέα που 
διαχειρίζεται το δίκτυο ακαθάρτων κατάλογο με τις 
πρώτες ύλες και τα χημικά πρόσθετα που χρησιμο¬ 
ποιεί στην παραγωγική της διαδικασία, ώστε να είναι 
γνωστοί οι ρύποι που αναμένεται να εμφανιστούν στην 
παραγόμενη ιλύ. 

14. Εάν εγκατεστημένη επιχείρηση σχεδιάζει μεταβολή 
στην παραγωγική της διαδικασία ή στις εγκαταστάσεις 
της, που ενδέχεται να επηρεάσει τη σύνθεση ή την πο¬ 
σότητα των αποβλήτων της πρέπει να ειδοποιεί έγκαιρα 
και εγγράφως τον ΦΟΕ ή και το φορέα που διαχειρίζε¬ 
ται το δίκτυο ακαθάρτων, και να αιτείται την σχετική 
άδεια πριν τη μεταβολή. Η σχετική αίτηση συνοδεύεται 
από μελέτη ή και στοιχεία που να προσδιορίζουν πο¬ 
σοτικά και ποιοτικά τα νέα απόβλητα. 

Άρθρο 16 

Στερεά απόβλητα (αστικά και μη αστικά) 

1. Κάθε εγκατεστημένη επιχείρηση είναι υποχρεωμένη 
να συγκεντρώνει και να τοποθετεί τα αστικά στερεά 
απόβλητα μέσα σε κατάλληλα δοχεία ή κάδους σε κα¬ 
θορισμένες από τον ΦΟΕ θέσεις, ώστε να είναι δυνατή 
η συλλογή και μεταφορά τους. Η συλλογή και μεταφορά 
καθώς και η προσωρινή αποθήκευση, μεταφόρτωση, 
αξιοποίηση και διάθεση των αστικών στερεών αποβλή¬ 
των γίνεται από τον κατά νόμο υπόχρεο φορέα του 
ΟΤΑ όπου ανήκει η ΒΙ.ΠΕ. ΚΟΜΟΤΗΝΗΣ. Εάν, εφόσον 
συντρέχει περίπτωση εξαίρεσης από την σχετική του 
ευθύνη, ή ο υπόχρεος φορέας δεν δέχεται τα αστικά 
στερεά απόβλητα προς συλλογή και μεταφορά, ο ΦΟΕ 
δύναται να αναθέσει το σχετικό έργο με σύμβαση, οπότε 
η σχετική δαπάνη επιμερίζεται στις εγκατεστημένες 
επιχειρήσεις, σύμφωνα με τα προβλεπόμενα στο οικείο 
Κεφάλαιο του Κανονισμού. 

2. Τα μη αστικά στερεά απόβλητα συλλέγονται, με- 
ταφέρονται και δίδονται προς διαχείριση με έξοδα και 
ευθύνη εκάστης εγκατεστημένης επιχείρησης, σύμφω¬ 
να με τα οριζόμενα στην ισχύουσα νομοθεσία. Η συλ¬ 
λογή, μεταφορά και παράδοση προς διαχείριση των 
αποβλήτων αυτών πρέπει να γίνεται σε τακτά χρονικά 
διαστήματα και ανάλογα με το μέγεθος συγκέντρωσης. 
Ο ΦΟΕ δικαιούται να αξιώσει από τις εγκατεστημένες 
επιχειρήσεις να επισπεύδουν τη μεταφορά και παρά¬ 
δοση προς διαχείριση μη αστικών στερεών αποβλήτων, 


εφόσον κατά την κρίση του συντρέχει κίνδυνος μείζονος 
συμβάντος ρύπανσης του περιβάλλοντος. 

3. Οι εγκατεστημένες επιχειρήσεις υποχρεούνται να 
παραδίδουν στον ΦΟΕ, σε πρώτη ζήτηση του τελευταί¬ 
ου, αντίγραφα των συμβάσεων που έχουν συνάψει για 
τη διαχείριση των μη αστικών στερεών αποβλήτων τους, 
καθώς επίσης και τα πιστοποιητικά τελικής διάθεσης 
ή αξιοποίησης αυτών, από τους κατά νόμο αδειοδοτη- 
μένους φορείς. 

4. Απαγορεύεται η τοποθέτηση αστικών στερεών 
αποβλήτων σε οποιονδήποτε άλλο χώρο πλην των κά¬ 
δων, καθώς επίσης και μη αστικών σε χώρο εκτός του 
γηπέδου της εγκατεστημένης επιχείρησης, ιδίως στις 
ανοικτές κοίτες ρεμάτων εντός ή εκτός ΒΙ.ΠΕ., στα δί¬ 
κτυα αποχέτευσης ακαθάρτων ή όμβριων, στους κοι¬ 
νόχρηστους χώρους και χώρους πρασίνου, καθώς και 
στα άδεια γήπεδα. 

5. Τα επικίνδυνα στερεά απόβλητα, όπως αυτά πε¬ 
ριλαμβάνονται στον εκάστοτε Ευρωπαϊκό Κατάλογο 
Αποβλήτων (ΕΚΑ), απαγορεύεται να παραδίδονται 
προς διάθεση χωρίς να προηγηθεί επεξεργασία τους. 
Επιτρέπεται η διάθεση μόνο των καταλοίπων από την 
επεξεργασία επικίνδυνων αποβλήτων μέσω εφαρμογής 
βέλτιστων διαθέσιμων τεχνικών. 

6. Σε περίπτωση συστηματικής παράβασης των παρα¬ 
πάνω απαγορεύσεων είτε παράβασης τέτοιας που να 
προκαλεί μείζον συμβάν ρύπανσης του περιβάλλοντος, 
ο ΦΟΕ δικαιούται, εφόσον παρέλθει άπρακτη έγγραφη 
πρόσκληση προς συμμόρφωση σε ορισμένη προθεσμία, 
να ζητήσει από τα αρμόδια όργανα τη διακοπή λειτουρ¬ 
γίας της επιχείρησης. 

7. Τα προϊόντα, παραπροϊόντα και πρώτες ύλες θα 
αποθηκεύονται σύμφωνα με την εγκεκριμένη μελέτη 
περιβαλλοντικών επιπτώσεων εντός του γηπέδου της 
εγκατεστημένης επιχείρησης. Εάν η σχετική απόφαση 
δεν προβλέπει σχετικώς, η αποθήκευση θα γίνεται με 
τέτοιο τρόπο ώστε να αποφεύγεται η πρόκληση ρύπαν¬ 
σης στο έδαφος, στο υπέδαφος, στα υπόγεια ύδατα, 
στην ατμόσφαιρα ή στο δίκτυο όμβριων. 

8. Οι εγκατεστημένες επιχειρήσεις στις οποίες πε¬ 
ριέρχονται συσκευασίες ή άλλα ανακυκλώσιμα υλικά 
φροντίζουν να εφαρμόσουν σύστημα ατομικής εναλ¬ 
λακτικής, ατομικής ή συλλογικής, διαχείρισης αυτών 
σύμφωνα με την κείμενη νομοθεσία. 

Αρθρο 17 

Ειδικές υποχρεώσεις σχετικά με τα απόβλητα 
(υγρά και στερεά) 

1. Οι εγκατεστημένες επιχειρήσεις υποχρεούνται να 
προσαρμόζουν την ποιότητα των αποβλήτων τους, κα¬ 
θώς και την εν γένει δραστηριότητά τους, έτσι ώστε 
καμία ουσία από αυτές που περιλαμβάνονται στους 
εκάστοτε Ευρωπαϊκούς Καταλόγους Αποβλήτων (ΕΚΑ), 
όπως αυτοί εκάστοτε ισχύουν, και χαρακτηρίζονται ως 
«επικίνδυνο απόβλητο» να μην εισέρχεται είτε στο δί¬ 
κτυο όμβριων ή αποχέτευσης ακαθάρτων της ΒΙ.ΠΕ., 
είτε σε οποιοδήποτε άλλο χώρο ή δίκτυο εντός των 
ορίων της. 

2. Απαγορεύεται η ανάμειξη διαφόρων κατηγοριών 
επικίνδυνων υγρών ή στερεών αποβλήτων ή η ανάμειξη 
επικίνδυνων με μη επικίνδυνα απόβλητα. Ιδίως απαγο¬ 
ρεύεται η αραίωση ή ανάμειξη προκειμένου να μειωθεί 
η αρχική συγκέντρωση επικίνδυνων ουσιών σε επίπεδο 

χαμηλότερο των οριακών τιμών. Σε περίπτωση που τα 
επικίνδυνα απόβλητα είναι ήδη αναμεμειγμένα με άλλα 
απόβλητα, ουσίες ή ύλες, πρέπει αν γίνεται διαχωρισμός, 
εάν αυτό είναι εφικτό από τεχνικοοικονομική άποψη. 

3. Οι εγκατεστημένες επιχειρήσεις είναι υποχρεω¬ 
μένες να πραγματοποιούν ορθή διαχείριση των παρα¬ 
προϊόντων που προέρχονται από την επεξεργασία των 
υγρών αποβλήτων τους, ιδίως δε την παραγόμενη ιλύ. 

4. Οι εγκατεστημένες επιχειρήσεις υποχρεούνται να 
ενημερώνουν άμεσα τον ΦΟΕ ή το φορέα που δια¬ 
χειρίζεται το δίκτυο αποβλήτων ή τη ΜΚΑ, για τους 
κωδικούς ΕΚΑ που εισήλθαν από κακό χειρισμό στο 
δίκτυο αποχέτευσης ακαθάρτων ή στο δίκτυο όμβριων. 

Αρθρο 18 
Όμβρια ύδατα 

1. Οι εγκατεστημένες επιχειρήσεις υποχρεούνται να 
διοχετεύουν τα όμβρια ύδατα από τις εγκαταστάσεις 
τους στο δίκτυο όμβριων της ΒΙ.ΠΕ ή σε αδειοδοτημένο 
σύστημα συλλογής και επαναχρησιμοποίησης του νε¬ 
ρού των όμβριων, σύμφωνα με τις κείμενες διατάξεις. 
Τα απαραίτητα έργα διαμόρφωσης των χώρων τους 
γίνονται με μέριμνα και δαπάνη τους. 

2. Απαγορεύεται η απόρριψη υγρών αποβλήτων στο 
δίκτυο όμβριων ή σε ανοιχτούς υδάτινους αποδέκτες 
ή υπεδαφίως. Τα όμβρια πρέπει να είναι απαλλαγμένα 
από ρύπους ή υπολείμματα πρώτων υλών που μπορεί να 
ληφθούν από την έκπλυση χώρων της εγκατεστημένης 
επιχείρησης. 

3. Απαγορεύεται η απόρριψη υλικών και κάθε άλλη 
ενέργεια, που παρακωλύει την απρόσκοπτη ροή των 
όμβριων και των επιφανειακών υδάτων. 

4. Ο ΦΟΕ ως υπεύθυνος για τη συντήρηση και τον 
καθαρισμό του δικτύου όμβριων (καθαρισμός φρεατίων 
και τάφρων για απομάκρυνση φερτών υλικών ή στε¬ 
ρεών αποβλήτων πάσης φύσεως) και γενικά για την 
εξασφάλιση της εύρυθμης λειτουργίας του δικτύου 
ευθύνης του προβαίνει στις σχετικές εργασίες είτε με 
ίδια μέσα και προσωπικό είτε τα αναθέτει σε τρίτους 
συνάπτοντας σχετικές συμβάσεις. Οι δαπάνες επιμερί¬ 
ζονται στις εγκατεστημένες επιχειρήσεις, σύμφωνα με 
τα προβλεπόμενα στο οικείο κεφάλαιο του παρόντος 
Κανονισμού Λειτουργίας. 

5. Ο ΦΟΕ σε εφαρμογή της περιβαλλοντικής νομο¬ 
θεσίας πραγματοποιεί τακτικές δειγματοληψίες και 
αναλύσεις όμβριων με χρήση πιστοποιημένων από την 
Πολιτεία εργαστηρίων. Η σχετική δαπάνη επιμερίζε¬ 
ται στις εγκατεστημένες επιχειρήσεις, σύμφωνα με τα 
προβλεπόμενα στο οικείο κεφάλαιο του παρόντος Κα¬ 
νονισμού. 

Αρθρο 19 
Αέριοι ρύποι 

1. Αέρια ρύπανση ορίζεται η παρουσία στην ατμόσφαι¬ 
ρα ενός ή περισσοτέρων ρύπων (π.χ. σκόνη, καπνός, 
καυσαέρια, αέρια, οσμή ή ατμός) σε τέτοιες συγκεντρώ¬ 
σεις και για τόση χρονική διάρκεια, ώστε να προκαλούν 
ή να υπάρχει πιθανότητα να προκαλέσουν βλαβερές 
συνέπειες στην ζωή των ανθρώπων, των ζώων και των 
φυτών ή να παρεμβαίνουν στην άνετη εκτέλεση των 
ανθρώπινων δραστηριοτήτων. 

2. Η τήρηση από κάθε εγκατεστημένη επιχείρηση των 
ορίων εκπομπών αέριων ρύπων επιτυγχάνεται με: α) 


τη βελτίωση της εν γένει ενεργειακής απόδοσης των 
εγκαταστάσεων και της συνακόλουθης εξοικονόμησης 
καυσίμων, β) την κατανάλωση καυσίμων φιλικότερων 
προς το περιβάλλον και τη χρησιμοποίηση των ανανε¬ 
ώσιμων πηγών ενέργειας, γ) τη χρήση αντιρρυπαντικής 
τεχνολογίας στο ρεύμα των απαερίων - καυσαερίων 
με ψεκασμό υγρού ή στερεού χημικού αντιδραστηρίου, 
με χρήση απορροφητικών υλικών (ενδεικτικά ενεργός 
άνθρακας), μετακαυστήρες, με πλυντρίδες, με (πολύ) 
κυκλώνες, σακκόφιλτρα και ηλεκτροστατικά φίλτρα. 

3. Κάθε εγκατεστημένη επιχείρηση υποχρεούται να 
περιορίζει τις εκπομπές οσμηρών ουσιών από βιομηχα¬ 
νικές εγκαταστάσεις με χρήση μεθόδων, όπως καύση 
σε θερμοκρασίες μεταξύ 650 00 έως 815 ΟΟ, ρόφη- 
ση σε κλίνες ενεργού άνθρακα ή άμμου, διέλευση των 
οσμηρών ουσιών μέσα από συσκευές (πλυντρίδες) σε 
συνδυασμό με τη χρήση χημικών ή βιολογικών μέσων 
για την απόσμηση. 

4. Ο ΦΟΕ θα δύναται να πραγματοποιεί τακτικούς 
ελέγχους στις εγκαταστάσεις των εγκατεστημένων 
επιχειρήσεων και σε διακεκριμένα σημεία της ΒΙ.ΠΕ. 
προκειμένου να διαπιστώνει ότι οι εγκατεστημένες 
επιχειρήσεις τηρούν την κείμενη νομοθεσία και την 
απόφαση έγκρισης των περιβαλλοντικών όρων ίδρυ¬ 
σης και λειτουργίας τους και της ΒΙ.ΠΕ. σχετικά με τη 
διαχείριση των αέριων ρύπων. Εάν διαπιστωθεί από τον 
ΦΟΕ εκτεταμένη παράβαση των σχετικών υποχρεώσεων 
της εγκατεστημένης επιχείρησης, ο ΦΟΕ δύναται, αφού 
παρέλθει άπρακτη γραπτή προειδοποίηση, να ζητήσει 
από τα αρμόδια όργανα τη διακοπή της λειτουργίας της. 

Άρθρο 20 

Επικίνδυνες ουσίες 

Οι εγκατεστημένες επιχειρήσεις οφείλουν να ενη¬ 
μερώνουν τον ΦΟΕ για το αν η δραστηριότητά τους 
εμπίπτει στην υπουργική απόφαση 12044/613/2007 (ΦΕΚ 
376/Β/19.3.2007), όπως ισχύει σήμερα (3ΕΝ/Ε30). Οι εγκα¬ 
τεστημένες επιχειρήσεις υποχρεούνται να τηρούν αυ¬ 
στηρά τους εγκεκριμένους από την μελέτη ασφάλειας 
κανόνες διαχείρισης των ουσιών που υπάγονται στην 
υπουργική απόφαση αυτή, και οφείλουν να παραδίδουν 
στον ΦΟΕ τα Σχέδια Εκτάκτων Αναγκών που έχουν κα¬ 
τατεθεί και εγκριθεί από τις δημόσιες Αρχές. Οι δαπά¬ 
νες αποκατάστασης οποιοσδήποτε βλάβης προκληθεί 
στις υποδομές της ΒΙ.ΠΕ. ή σε άλλες ιδιοκτησίες, από 
κακή διαχείριση επικίνδυνων ουσιών, βαρύνουν αποκλει¬ 
στικά την επιχείρηση, η οποία θα πρέπει να προσκομίσει 
σχετικό ασφαλιστήριο συμβόλαιο στον ΦΟΕ. 

Αρθρο 21 

Αποθήκευση υλικών 

Τα προϊόντα, παραπροϊόντα και πρώτες ύλες θα 
αποθηκεύονται σύμφωνα με την εγκεκριμένη μελέτη 
περιβαλλοντικών επιπτώσεων εντός του γηπέδου των 
εγκατεστημένων επιχειρήσεων. Απαγορεύεται οποια¬ 
δήποτε ανεξέλεγκτη αποθήκευση η οποία μπορεί να 
προκαλέσει ρύπανση στο έδαφος, στο υπέδαφος, στην 
ατμόσφαιρα ή στο δίκτυο όμβριων ή βλάβη στην αν¬ 
θρώπινη υγεία. Ο ΦΟΕ διατηρεί το δικαίωμα να πραγ¬ 
ματοποιεί ελέγχους εντός των εγκαταστάσεων των 
εγκατεστημένων επιχειρήσεων. Τα προϊόντα που ανή¬ 
κουν στην κατηγορία των επικίνδυνων ουσιών σύμφωνα 
με το αμέσως προηγούμενο άρθρο, ή ενέχουν κίνδυνο 

αυτανάφλεξης θα φυλάσσονται σύμφωνα με τις υπο¬ 
δείξεις της ισχύουσας νομοθεσίας, ή την εγκεκριμένη 
ΜΠΕ της επιχείρησης ή τις Πρότυπες Περιβαλλοντικές 
Δεσμεύσεις και το εγκεκριμένο Σχέδιο Πυρασφάλειας, 
αλλά και τις οδηγίες του ΦΟΕ. 

Άρθρο 22 
Κλειστές μονάδες 

1. Οι κλειστές μονάδες εντός της ΒΙ.ΠΕ., αποτελούν εν 
δυνάμει πηγή ενεργητικής ή παθητικής περιβαλλοντικής 
ζημίας. Οι εγκατεστημένες επιχειρήσεις που διατηρούν 
κλειστές τις μονάδες τους, απαγορεύεται να αφήνουν 
ακάλυπτα και αφύλακτα υλικά ή εξοπλισμούς τα οποία 
δύνανται, λόγω της ιδιοσυστασίας τους, να προκαλέ- 
σουν περιβαλλοντική ζημία. 

2. Κάθε εγκατεστημένη επιχείρηση υποχρεούται να 
λαμβάνει με δαπάνες της μέτρα προστασίας και αποκα¬ 
τάστασης του περιβάλλοντος μετά την οριστική παύση 
λειτουργίας των εγκαταστάσεων της. 

3. Όταν προκύπτει κίνδυνος περιβαλλοντικής ζημιάς ή 
απειλείται η ασφάλεια, ή η υγιεινή εγγύς εργαζομένων 
από κλειστές μονάδες, ο ΦΟΕ ενημερώνει την εγκατε¬ 
στημένη επιχείρηση με κάθε πρόσφορο τρόπο για να 
λάβει τα κατάλληλα προληπτικά μέτρα ή λαμβάνει ο 
ίδιος τα κατάλληλα μέτρα και στη συνέχεια επιρρίπτει 
τη σχετική δαπάνη στην εγκατεστημένη επιχείρηση. Σε 
περιστάσεις έκτακτης ανάγκης και προς διευκόλυνση 
της άμεσης επέμβασης και σε περίπτωση που οι εκ¬ 
πρόσωποι της κλειστής μονάδας δεν είναι δυνατόν να 
παρευρεθούν κατά την αποκατάσταση της ζημίας η 
αρμόδια αρχή και ο ΦΟΕ δύνανται να εισέρχονται εντός 
της εγκατάστασης. 

Άρθρο 23 

Υποχρεώσεις για την αποτροπή 
και αποκατάσταση περιβαλλοντικής ζημίας - 
Σχέδια έκτακτης Ανάγκης 

1. Κάθε εγκατεστημένη επιχείρηση υποχρεούται να 
υιοθετεί και να εφαρμόζει τα προβλεπόμενα μέτρα πρό¬ 
ληψης και αποκατάστασης της περιβαλλοντικής ζημίας 
ή της άμεσης απειλής πρόκλησης τέτοιας ζημίας, καθώς 
επίσης και να καλύπτει τις σχετικές δαπάνες, οποιο- 
δήποτε και αν είναι το ύψος τους, όταν προκύπτει η 
ευθύνη της για την εν λόγω ζημία. Ο ΦΟΕ δύναται να 
αξιώνει από τις εγκατεστημένες επιχειρήσεις τη λήψη 
πρόσθετων μέτρων πρόληψης ή αποκατάστασης περι¬ 
βαλλοντικής ζημίας. 

2. Κάθε εγκατεστημένη επιχείρηση υποχρεούται να 
ενημερώνει άμεσα την αρμόδια αρχή και τον ΦΟΕ για 
την ύπαρξη περιβαλλοντικής ζημίας ή την άμεση απειλή 
πρόκλησης τέτοιας ζημίας και, σε περίπτωση ατυχή¬ 
ματος, τις περιστάσεις του ατυχήματος, τις ενδεχό¬ 
μενες επικίνδυνες ουσίες, τα διαθέσιμα στοιχεία για 
την εκτίμηση των επιπτώσεων του ατυχήματος για τον 
άνθρωπο και το περιβάλλον και τα ληφθέντα μέτρα 
έκτακτης ανάγκης. 

3. Κάθε εγκατεστημένη επιχείρηση υποχρεούται να 
συνεργάζεται με την αρμόδια αρχή για τον καθορισμό 
και την εφαρμογή των μέτρων αποκατάστασης. 

4. Κάθε εγκατεστημένη επιχείρηση οφείλει να κάνει 
τακτικούς ελέγχους για την τήρηση των υποχρεώσεών 
της, καθώς και να διευκολύνει τους αρμόδιους φορείς 
να κάνουν αντίστοιχους ελέγχους, αυτεπάγγελτα είτε 
κατόπιν καταγγελίας. 


5. Συνιστάται σε κάθε εγκατεστημένη επιχείρηση 
να καταρτίζει, επικαιροποιεί και εφαρμόζει κατά περί¬ 
σταση Σχέδια έκτακτης Ανάγκης (ΣΕΑ) που αφορούν 
τη λειτουργία και την ανταπόκριση της ίδιας σε ατυ¬ 
χήματα. Τα ΣΕΑ εξαρτώνται κατά περίπτωση από το 
είδος, τη δραστηριότητα και την επικινδυνότητα της 
κάθε εγκατεστημένης επιχείρησης και περιγράφουν: 
α) τις ενέργειες που πρέπει να γίνουν σε περιπτώσεις 
διαφορετικών τύπων συμβάντων, καθώς και πληροφο¬ 
ρίες για επικίνδυνα υλικά και τις επιπτώσεις αυτών σε 
περίπτωση διαρροής/διαφυγής τους, β) το χρόνο στον 
οποίο πρέπει να γίνει η ενέργεια, γ) τον υπεύθυνο για 
την ενέργεια, δ) τον υπεύθυνο επικοινωνίας με το ΦΟΕ 
και κάθε εμπλεκόμενο φορέα, ε) τα επιδιωκόμενα απο¬ 
τελέσματα, στ) τον τρόπο ενημέρωσης του προσωπικού, 
καθώς και των λοιπών εμπλεκομένων για τα συμβάντα, 
ζ) τη δυνατότητα και τις μεθόδους επικοινωνίας με τις 
δημόσιες αρχές (κρατικές, τοπικές). Για την αποτελε¬ 
σματική εκτέλεση του ΣΕΑ απαιτείται κατάλληλη εκ¬ 
παίδευση του προσωπικού. Ο ΦΟΕ δύναται να ζητά από 
κάθε εγκατεστημένη επιχείρηση αντίγραφο του ΣΕΑ. 

Αρθρο 24 

Θόρυβοι 

Κάθε εγκατεστημένη επιχείρηση μεριμνά ώστε να 
διατηρεί τον εκπεμπόμενο θόρυβο κάτω από τα μέ¬ 
γιστα επιτρεπόμενα όρια. Για την επίτευξη αυτού του 
αποτελέσματος υποχρεούται: α) να επιλέγει κατάλληλο 
εξοπλισμό εργασίας, σύμφωνο με τις κείμενες διατάξεις, 
που περιορίζει την πρόκληση δυνατού θορύβου και την 
έκθεση του προσωπικού σε αυτόν, β) να ενημερώνει και 
να εκπαιδεύει επαρκώς τους εργαζομένους, προκειμέ- 
νου να χρησιμοποιούν σωστά τους εξοπλισμούς εργα¬ 
σίας για τη μείωση στο ελάχιστο της έκθεσής τους σε 
θόρυβο γ) να μειώσει το θόρυβο με τεχνικά μέσα όπως: 
αα) για τη μείωση του αερόφερτου θορύβου, π.χ. θωρα¬ 
κίσεις, εγκλεισμό της πηγής θορύβου (σε περιβλήματα), 
καλύψεις με ηχοαπορροφητικό υλικό, ββ) για τη μείωση 
του στερεόφερτου θορύβου, π.χ. Απόσβεση ή μόνωση. 

Αρθρο 25 

Περιβαλλοντική διαχείριση 
κατά την κατασκευή των εγκαταστάσεων 

1. Κατά την εκτέλεση των εργασιών κατασκευής των 
εγκαταστάσεων λαμβάνονται τα προβλεπόμενα από 
τη σχετική νομοθεσία μέτρα ώστε να αποφεύγονται: 
εκπομπές στην ατμόσφαιρα, απορρίψεις υλικών ή απο¬ 
βλήτων στους υδάτινους αποδέκτες, ρύπανση ή και 
αλλοίωση του εδάφους, εγκατάλειψη προϊόντων εκ¬ 
σκαφών, κατεδαφίσεων και κατασκευών, απόβλητα από 
χρησιμοποιημένα ορυκτέλαια, μπαταρίες και ελαστικά 
οχημάτων, θόρυβος, δονήσεις, σκόνες, οπτική ρύπανση, 
κοινωνικές οχλήσεις. 

2. Γ ια την αντιμετώπιση των παραπάνω, οι εγκατε¬ 
στημένες επιχειρήσεις υποχρεούνται να δεσμεύουν τα 
πρόσωπα στα οποία έχουν αναθέσει την κατασκευή 
προκειμένου να λαμβάνουν τα κάτωθι μέτρα: α) δια- 
βροχή και κάλυψη των οχημάτων μεταφοράς υλικών 
καθώς και τακτικό έλεγχο των μηχανημάτων έργου και 
οχημάτων ως προς την τήρηση των ορίων των αέριων 
εκπομπών τους, β) συλλογή και διαχείριση των εργοτα- 
ξιακών υγρών αποβλήτων και απαγόρευση απόρριψης 
αποβλήτων σε υδάτινους αποδέκτες, γ) πρόγραμμα- 

τισμένη και ολοκληρωμένη διαχείριση του συνόλου: 
«Τοπίο - προϊόντα εκσκαφής - πρώτες ύλες - διάθε¬ 
ση - αποκατάσταση χώρου» σε κάθε έργο, δ) ανακύ¬ 
κλωση, επαναχρησιμοποίηση υλικών, ε) παράδοση σε 
αδειοδοτημένες επιχειρήσεις διαχείρισης και διάθεσης 
επικινδύνων αποβλήτων, στ) χρήση μηχανημάτων έργου 
με πιστοποιητικό έγκρισης τύπου ΕΟΚ περί θορύβων, 
ηχοπετάσματα, τήρηση των ορίων δονήσεων, αισθητική 
αναβάθμιση, αρμονική ένταξη των έργων στο άμεσο και 
ευρύτερο περιβάλλον. 

ΚΕΦΑΛΑΙΟ ΤΡΙΤΟ 

ΕΙΔΙΚΟΙ ΚΑΝΟΝΕΣ ΣΧΕΤΙΚΑ ΜΕ ΤΗΝ ΥΔΡΟΔΟΤΗΣΗ 
Αρθρο 26 

Εφαρμογή του παρόντος Κεφαλαίου 

1. Οι διατάξεις αυτού του Κεφαλαίου εφαρμόζονται 
για την υδροδότηση των εγκατεστημένων επιχειρήσεων 
εφόσον η υδροδότηση δεν έχει παραχωρηθεί και για 
όσο χρονικό διάστημα δεν έχει παραχωρηθεί σε τρίτο 
πρόσωπο, φορέα ΟΤΑ. Εάν συντρέχει ή συντρέξει στο 
μέλλον τοιαύτη παραχώρηση, οι διατάξεις του Κεφα¬ 
λαίου αυτού θα εφαρμόζονται επικουρικώς και συμπλη- 
ρωματικώς σε σχέση με τον κανονισμό του παρόχου 
υδροδότησης, ο οποίος κυρίως θα εφαρμόζεται. 

2. Όπου στους όρους του παρόντος κεφαλαίου γίνεται 
αναφορά στον ΦΟΕ νοείται ο ΦΔΔ εάν η διοίκηση και 
διαχείριση της ΒΙ.ΠΕ. ΚΟΜΟΤΗΝΗΣ συμπεριλαμβανομέ- 
νης και της υδροδότησης, μεταβιβαστεί ή παραχωρηθεί 
ή ανατεθεί σε τρίτο πρόσωπο. 

Αρθρο 27 

Διάθεση νερού - Δίκτυο - Ποιότητα 

1. Ο ΦΟΕ θα προμηθεύει νερό στις εγκατεστημένες 
επιχειρήσεις μόνο βάσει υδρομέτρων, τα οποία θα δια¬ 
θέτει σε αυτές ή θα προμηθεύονται και θα εγκαθιστούν 
οι ίδιες με δαπάνες τους, εφόσον τυγχάνουν της έγκρι¬ 
σης του ΦΟΕ. 

2. Ο ΦΟΕ μεριμνά για την κανονική συντήρηση των 
εγκαταστάσεων άντλησης και διανομής νερού και γενι¬ 
κά επιβλέπει τη σωστή και άρτια λειτουργία του δικτύου. 

3. Ο ΦΟΕ δεν υποχρεούται να παρέχει νερό καλύτερης 
ποιότητας από το νερό των τοπικών πηγών υδροληψίας 
ή των πηγών από τις οποίες οι αρμόδιες αρχές έχουν 
επιτρέψει την υδροληψία. Ο ΦΟΕ δεν ευθύνεται για τη 
μεταβολή της ποιότητας του νερού, εφόσον αυτή δεν 
οφείλεται στο δίκτυο και στις ηλεκτρομηχανολογικές 
εγκαταστάσεις της ΒΙ.ΠΕ. Μεταβολή ποιότητας δεν συ- 
νιστά η προσθήκη χημικών ουσιών (π.χ. Χλωρίου) που 
επιβάλλεται από τους ισχύοντες υγειονομικούς κανονι¬ 
σμούς. Κάθε εγκατεστημένη επιχείρηση που έχει ειδικές 
ποιοτικές ανάγκες σε νερό οφείλει να τις καλύπτει με 
δικά της τεχνικά μέσα και με δαπάνες της, τηρουμένων, 
όμως, πάντοτε των διατάξεων του παρόντος Κανονι¬ 
σμού Λειτουργίας. 

4. Ο ΦΟΕ δεν δεσμεύεται για ικανοποίηση τυχόν μελ¬ 
λοντικής απαίτησης εγκατεστημένης επιχείρησης για 
αύξηση της εγκριθείσας παροχής νερού. Κάθε αίτηση 
θα εξετάζεται από τον ΦΟΕ σύμφωνα με τη διαθεσιμό¬ 
τητα νερού και τις εν γένει υφιστάμενες ή μελλοντικά 
προβλεπόμενες ανάγκες της ΒΙ.ΠΕ. Εφόσον είναι δυνατή 
η ικανοποίηση αιτήματος μεμονωμένης επιχείρησης ή 
περιορισμένου αριθμού επιχειρήσεων αλλά απαιτούνται 


πρόσθετα έργα, τότε είναι δυνατό, κατόπιν συμφωνί¬ 
ας, να επαυξάνεται η τιμή πώλησης του νερού προς 
τον(ους) αιτούντα(ες), ή να επιβαρύνεται(ονται) με το 
κόστος των έργων, χωρίς να επηρεάζεται η τιμολογιακή 
πολιτική προς τις υπόλοιπες εγκατεστημένες επιχει¬ 
ρήσεις. 

Άρθρο 28 

Εσωτερικές υδραυλικές εγκαταστάσεις - Διαρροές 

1. Οι εσωτερικές υδραυλικές εγκαταστάσεις τοποθε¬ 
τούνται με ευθύνη των εγκατεστημένων επιχειρήσεων 
και πληρούν τους όρους της ισχύουσας νομοθεσίας. 

2. Ο ΦΟΕ δικαιούται να ελέγχει τις εσωτερικές υδραυ¬ 
λικές εγκαταστάσεις των εγκατεστημένων επιχειρή¬ 
σεων. Εάν διαπιστωθεί διαρροή, καλείται κατ’ αρχήν η 
εγκατεστημένη επιχείρηση να κάνει τις απαραίτητες 
επισκευές, εντός εύλογης προθεσμίας. Εάν η εγκατε¬ 
στημένη επιχείρηση δεν συμμορφωθεί, ο ΦΟΕ δικαιούται 
να διακόψει την παροχή του νερού προσωρινά, προκει- 
μένου να αντιμετωπίσει τις συνέπειες της διαρροής, και 
μέχρι να αποκατασταθεί η διαρροή κατόπιν έγγραφης 
προειδοποίησης. Εάν η εγκατεστημένη επιχείρηση έχει 
αδρανοποιήσει τις παραγωγικές της εγκαταστάσεις ή 
η διαρροή εκδηλώνεται σε μη εργάσιμη ώρα, ο ΦΟΕ 
δικαιούται, κατά την κρίση του, να διακόψει την παροχή 
νερού χωρίς προειδοποίηση. 

Αρθρο 29 

Εγκατάσταση υδρομέτρων 

1. Απαγορεύεται η υδροληψία εάν δεν παρεμβάλλεται 
υδρόμετρο, εκτός και αν υπάρχει, για ειδικούς λόγους, 
έγγραφη άδεια του ΦΟΕ. Το υδρόμετρο πρέπει να είναι 
κατασκευασμένο σύμφωνα με τα ισχύοντα πρότυπα. 

2. Σε περίπτωση παροχής μεγάλης ποσότητας, είναι 
δυνατόν να εγκατασταθούν πολλαπλά υδρόμετρο. 

3. Η εγκατάσταση των υδρομέτρων γίνεται υπό την 
εποπτεία του ΦΟΕ. Εάν η εγκατάσταση γίνει από συ¬ 
νεργείο του τελευταίου η εγκατεστημένη επιχείρηση 
βαρύνεται με τη σχετική δαπάνη. 

4. Η αγορά των υδρομέτρων γίνεται από τον ΦΟΕ και 
η κυριότητά τους παραμένει σ’ αυτόν. Η δαπάνη αγοράς 
των υδρομέτρων αποδίδεται από την εγκατεστημένη 
επιχείρηση στον ΦΟΕ με την καταβολή τέλους σύνδε¬ 
σης. Κατόπιν έγγραφης αποδοχής ο ΦΟΕ μπορεί να 
επιτρέψει την αγορά του υδρομέτρου από την εγκατε¬ 
στημένη επιχείρηση. 

5. Τα υδρόμετρο τοποθετούνται σε χώρο που θα υπο¬ 
δειχθεί από τον ΦΟΕ, ο οποίος θα είναι προστατευμέ- 
νος και επισκέψιμος από το προσωπικό του τελευταίου, 
λαμβανομένων υπόψη των αναγκών και υποδείξεων κάθε 
εγκατεστημένης επιχείρησης. 

6. Απαγορεύεται η επέμβαση οποιουδήποτε τρίτου 
στα υδρόμετρο ανεξάρτητα εάν αυτά αποκτήθηκαν από 
τον ΦΟΕ ή την εγκατεστημένη επιχείρηση. Μόνο σε 
περίπτωση επείγουσας βλάβης και με την προϋπόθεση 
της ενημέρωσης του ΦΟΕ, επιτρέπεται τέτοια επέμβαση. 
Στην περίπτωση αυτή κάθε δαπάνη αντικατάστασης ή 
συντήρησης επιβαρύνει την εγκατεστημένη επιχείρηση. 

Αρθρο 30 

Συντήρηση και έλεγχος υδρομέτρων 

1. Ολα τα υδρόμετρο πρέπει να φέρουν τη σφραγίδα 
ή άλλη ένδειξη του ΦΟΕ. 

2. Εάν υπάλληλος του ΦΟΕ υποχρεωθεί ν’ αφαιρέσει 
τη σφραγίδα για να πραγματοποιήσει συντήρηση ή επι¬ 
διόρθωση, οφείλει να ενημερώσει την εγκατεστημένη 
επιχείρηση και να συννενοηθεί για τον χρόνο της επέμ¬ 
βασης. Μετά την ολοκλήρωση της εργασίας πρέπει, να 
βεβαιωθεί ότι οι σφραγίδες τοποθετήθηκαν και πάλι. 

3. Η συντήρηση ή επισκευή των υδρομέτρων γίνεται 
με ευθύνη του ΦΟΕ και δαπάνες της εγκατεστημένης 
επιχείρησης. 

4. Οι εγκατεστημένες επιχειρήσεις και ο ΦΟΕ δικαι¬ 
ούνται να ελέγχουν τα υδρόμετρα. Εάν ο έλεγχος γίνει 
κατ’ απαίτηση της εγκατεστημένης επιχείρησης και δια¬ 
πιστωθεί η καλή κατάσταση του υδρομέτρου, η δαπάνη 
ελέγχου βαρύνει την εγκατεστημένη επιχείρηση. 

5. Εάν το υδρόμετρο είναι ελαττωματικό, η κατα¬ 
νάλωση υπολογίζεται από τον ΦΟΕ βάσει ιστορικών 
στοιχείων. 

6. Οι εγκατεστημένες επιχειρήσεις δικαιούνται να πα- 
ρίστανται κατά τις μετρήσεις και ελέγχους του ΦΟΕ 
και υποχρεούνται να προσυπογράφουν τα ευρήματα. 

Άρθρο 31 

Τιμολόγηση ύδατος 

1. Η τιμή πώλησης του κυβικού μέτρου (πι3) ύδατος 
καθορίζεται ανά τετράμηνο ή εξάμηνο, η έναρξη του 
οποίου συμπίπτει με την περίοδο χρέωσης, δεν αποκλεί¬ 
εται όμως να καθοριστεί και για μικρότερες χρονικές 
περιόδους, ανάλογα με το ύψος της κατανάλωσης. 

2. Το κόστος άντλησης ανά (πι3) υπολογίζεται λαμ- 
βάνοντας υπόψη τις λειτουργικές δαπάνες άντλησης 
νερού, τις δαπάνες αποσβέσεων, τις δαπάνες συντήρη¬ 
σης του εξοπλισμού, καθώς και τη μέση ειδική ημερή¬ 
σια κατανάλωση νερού της ΒΙ.ΠΕ. ΚΟΜΟΤΗΝΗΣ. Με την 
εφαρμογή του κανονισμού λαμβάνεται ως μέση ειδική 
ημερήσια κατανάλωση νερού η θεωρητική μέση ειδική 
ημερήσια κατανάλωση νερού στις ΒΙ.ΠΕ. που ανέρχεται 
σε 2,3 πι3. Εντός τριετίας η μέση ειδική ημερήσια κα¬ 
τανάλωση νερού αναπροσαρμόζεται σταδιακά μέχρις 
ότου φθάσει το 150% της πραγματικής μέσης ημερήσιας 
κατανάλωσης. Κατά το διάστημα της προσαρμογής η 
μέση ειδική ημερήσια κατανάλωση προσαρμόζεται ανά 
εξάμηνο με το 1/6 της διαφοράς μεταξύ της θεωρητικής 
και του 150% της πραγματικής μέσης ειδικής ημερήσιας 
κατανάλωσης 

3. Επειδή το νερό θεωρείται και είναι φυσικός πόρος 
εν ανεπαρκεία, οι εγκατεστημένες επιχειρήσεις κατα¬ 
βάλλουν κάθε δυνατή προσπάθεια για συνετή διαχεί¬ 
ριση και ανακύκλωση. 

4. Στους μεγάλους καταναλωτές ή σε όσους έχουν 
αυξημένη ειδική κατανάλωση επιβάλλεται διαφορετικό 
ανάλογο τιμολόγιο. Ο ΦΟΕ καθορίζει το όριο κατανά¬ 
λωσης για τον καθορισμό του «μεγάλου» ή «ειδικού» 
καταναλωτή. 

5. Η τιμή πώλησης ανά κυβικό μέτρο (πι3) νερού κα¬ 
θορίζεται από το κόστος άντλησης και τον συντελεστή 
πολιτικής νερού. Η τιμή πώλησης αυξάνεται προοδευτι¬ 
κά αυξανομένης της απόλυτης κατανάλωσης της εγκα¬ 
τεστημένης επιχείρησης. Οταν αυξάνεται η ειδική κατα¬ 
νάλωση της εγκατεστημένης επιχείρησης (πι3/στρέμμα 
και ημέρα), επιβάλλεται πρόσθετη τιμή με συντελεστή 
προσαύξησης. Τα όρια κατανάλωσης βάσει των οποίων 


επιβάλλονται οι ποσοτικές επιβαρύνσεις αναφέρονται 
στο Παράρτημα I, μπορούν όμως να μεταβάλλονται με 
απόφαση του ΦΟΕ. 

6. Αναλυτικά η ενιαία μέθοδος υπολογισμού της τιμής 
πώλησης του νερού στις ΒΙ.ΠΕ. έχει ως εξής: 

Τπ = Κν* Ρ όπου 

Τπ = Τιμή πώλησης (€/πι 3 ) 

Κν = Κόστος άντλησης νερού (€/ιτι 3 ) 

Ρ = Συντελεστής Πολιτικής Νερού που κυμαίνεται από 

(0 - 1 , 2 ) 

Κν =[ Α.(Σί/Σ)+8+Ε+Υ+Εν+Δ]/ΠΝ (€/πι 3 ) 

Οπου: Α Αποσβέσεις = ΠΜ/ΖΡΜ + ΗΜ/ΖΗΜ +Γ/ΖΓ 
(€/χρόνο) 

ΠΜ. ΗΜ και Γ η σημερινή αξία αντικατάστασης των 
έργων και υποδομών Πολιτικού Μηχανικού, Ηλεκτρομη- 
χανικών έργων και Γεωτρήσεων αντίστοιχα, σε ευρώ. 

ΖΠΜ, ΖΗΜ και ΖΓ οι χρόνοι ζωής των έργων ΠΜ, ΗΜ 
και Ζ αντίστοιχα, σε χρόνια. 

Σι: Η διατεθείσα έκταση της ΒΙ.ΠΕ. που υδροδοτείται. 
Σ: Η συνολική έκταση της ΒΙ.ΠΕ. 

8: Η δαπάνη συντήρησης των υποδομών 8 = ΠΜ. 8ΡΜ 
+ ΗΜ. 8ΗΜ 

3ΠΜ και 8ΗΜ οι ετήσιοι συντελεστές συντήρησης των 
υποδομών ύψους 3% και 6% αντίστοιχα 
Ε: Το ετήσιο κόστος απασχόλησης προσωπικού (€) 

Υ: Το ετήσιο κόστος αναλώσιμων και λοιπών υλικών. 
ΕΝ: η ετήσια Ενεργειακή δαπάνη ανύψωσης νερού (Ε) 
Δ: Διάφορες δαπάνες, που δεν περιλαμβάνονται στα 
παραπάνω. 

ΠΝ: Η ετήσια πωλούμενη ποσότητα νερού 
Η προκύπτουσα τιμή πώλησης είναι η τιμή βάσης πώ¬ 
λησης ενός κυβικού μέτρου νερού. Η τιμή αυτή επιβα¬ 
ρύνεται όταν η μηνιαία κατανάλωση υπερβαίνει όρια 
μεταξύ των οποίων υπάρχει κλιμάκωση της τιμής του 
νερού ή όταν η προκύπτουσα κατανάλωση είναι πολ¬ 
λαπλάσια της ειδικής κατανάλωσης. 

7. Το κόστος υδροδότησης εκάστης εγκατεστημένης 
επιχείρησης, υπολογίζεται ανά μήνα, ως ακολούθως: 

Μηνιαίο Κόστος Υδροδότησης Εγκατεστημένης Επι¬ 
χείρησης = 

(τιμή πώλησης νερού) X [(κυβικά μέτρα κατανάλωσης 
του μηνάς) X (1+ επιβάρυνση τιμής)κλιμακωτά] X (1+Συ- 
ντελεστής Προσαύξησης) 

ΜΗΝΙΑΙΑ ΚΑΤΑΝΑΛΩΣΗ (Μ3) ΕΠΙΒΑΡΥΝΣΗ ΤΙΜΗΣ 


Από 0 - όριο 1 

0% 

Από όριο 1 - όριο 2 

5% 

Από όριο 2 - όριο 3 

10% 

Από όριο 3 - όριο 4 

15% 

Από όριο 4 - όριο 5 

20% 

Από όριο 5 - όριο 6 

25% 

Από όριο 6 - όριο 7 

30% 

Από όριο 7 - όριο 8 

40% 

Από όριο 8 - όριο 9 

50% 

Από όριο 9 - όριο 10 

75% 

Μεγαλύτερο από όριο 10 

100% 

Τα όρια μηνιαίας κατανάλωσης της ΒΙ.ΠΕ. ΚΟΜΟΤΗ¬ 
ΝΗΣ αναφέρονται στο Παράρτημα I μπορούν όμως να 
μεταβάλλονται με απόφαση του ΦΟΕ. 

Ο συντελεστής προσαύξησης εξαρτάται από την κα¬ 
τανάλωση της εγκατεστημένης επιχείρησης σε σχέση 
με την ειδική κατανάλωση της ΒΙ.ΠΕ. ως ακολούθως: 

ΕΙΔΙΚΗ ΚΑΤΑΝΑΛΩΣΗ ΒΙΟΜΗΧΑΝΙΑΣ ΣΥΝΤΕΛΕΣΤΗΣ 
ΠΡΟΣΑΥΞΗΣΗΣ 


0-3 Φορές 

0% 

3-5 Φορές 

5% 

5-10 Φορές 

10% 

Πάνω από 10 φορές 

12% 


Το κόστος υδροδότησης επιβαρύνεται με τον προ- 
βλεπόμενο ΦΠΑ. 

8. Η κατά τα ανωτέρω τιμολόγηση - κοστολόγηση 
ισχύει για άντληση απλώς του νερού από γεωτρήσεις 
και διανομή του χωρίς ιδιαίτερη φυσική ή χημική επε¬ 
ξεργασία. Εάν έχει παρασχεθεί και ειδική επεξεργασία, 
προστίθεται στο ανωτέρω κόστος άντλησης και δια¬ 
νομής νερού και το ειδικά υπολογιζόμενο κόστος επε¬ 
ξεργασίας. Για οποιαδήποτε άλλη περίπτωση πλην των 
γεωτρήσεων (υδροληψία από πηγές, φράγματα κ.λπ.) 
υπολογίζεται το κόστος προμήθειας, επεξεργασίας και 
διανομής του νερού, όπως διαμορφώνεται στην ειδική 
εκάστοτε περίπτωση. Το κόστος παρακολούθησης της 
ποιότητας του νερού συμπεριλαμβάνεται στις διάφορες 
δαπάνες υδροδότησης. 

9. Οι πραγματοποιούμενες καταναλώσεις προκύπτουν 
από τις ενδείξεις των υδρομέτρων. Είναι όμως δυνατόν 
να καταλογισθούν από τον ΦΟΕ τεκμαρτές καταναλώ¬ 
σεις βάσει ιστορικών στοιχείων ή στοιχείων επομένων 
περιόδων, σε περιπτώσεις βλάβης των υδρομέτρων ή 
παράνομης σύνδεσης. 

Αρθρο 32 
Πληρωμές 

1. Οι αποφάσεις των αρμοδίων οργάνων του ΦΟΕ για 
τον καθορισμό της τιμής βάσης σύμφωνα με το προ¬ 
ηγούμενο άρθρο είναι δεσμευτικές για τις εγκατεστη¬ 
μένες επιχειρήσεις κατόπιν ενημέρωσής τους με κάθε 
πρόσφορο μέσο. 

2. Οι ενδείξεις των υδρομέτρων θα καταγράφονται 
κάθε μήνα ή το αργότερο κάθε δίμηνο, η δε είσπραξη 
του λογαριασμού της πραγματοποιηθείσας κατανάλω¬ 
σης θα γίνεται το αργότερο σε διάστημα 30 ημερών 
από την ημερομηνία έκδοσης του σχετικού φορολογικού 
στοιχείου. 

3. Εάν παρέλθει άπρακτη η προθεσμία πληρωμής ο 
ΦΟΕ δικαιούται: α) να επιβαρύνει με τόκους υπερημερίας 
την αξία του εκδοθέντος τιμολογίου με βάση το ισχύον 
επιτόκιο και β) να διακόψει την παροχή, με αφαίρεση 
του μετρητή ή με την βοήθεια σφραγιζόμενης δικλείδας, 
κατόπιν προηγούμενης ειδοποίησης. 

4. Ο ΦΟΕ υποχρεούται να αποφαίνεται εντός διμήνου 
από την υποβολή του, επί αιτιολογημένου παραπόνου 
εγκατεστημένης επιχείρησης. Σε περίπτωση εσφαλμέ¬ 
νου υπολογισμού υποχρεούται να επιστρέφει αμέσως 
το επιπλέον ποσό ή να το συμψηφίσει με ληξιπρόθεσμες 
οφειλές της εγκατεστημένης επιχείρησης. 


Αρθρο 33 

Μη εξουσιοδοτημένη σύνδεση 

1. Ο ΦΟΕ διακόπτει αμέσως την παροχή νερού σε 
περίπτωση που διαπιστωθεί μη εξουσιοδοτημένη σύν¬ 
δεση με το δίκτυο ύδρευσης ή λήψη νερού από άλλη 
πηγή υδροδότησης. 

2. Η παροχή αποκαθίσταται, όταν η εγκατεστημένη 
επιχείρηση καταβάλει την αξία της λαθραίας κατανά¬ 
λωσης. Η εκτίμηση του όγκου της λαθραίας κατανά¬ 
λωσης γίνεται με βάση συγκριτικά στοιχεία που έχει 
στη διάθεσή του ο ΦΟΕ για όμοιες επιχειρήσεις στην 
ίδια ή άλλες ΒΙ.ΠΕ. 

3. Η αξία του νερού που καταναλώθηκε λαθραία επι¬ 
βαρύνεται με πρόστιμο ίσο με το 50% της αξίας της 
τεκμαιρόμενης κατανάλωσης. Το ποσό των προστίμων 
διατίθεται για τη βελτίωση και συντήρηση των υποδο¬ 
μών που εξυπηρετούν την υδροδότηση. 

Άρθρο 34 

Αιφνίδια διακοπή παροχής νερού 

1. Οι εγκατεστημένες επιχειρήσεις δεν δικαιούνται 
αποζημίωσης για τυχόν αιφνίδια διακοπή παροχής του 
νερού ή για διαλείμματα στη συνεχή ροή, εφόσον οι 
καταστάσεις αυτές οφείλονται σε γεγονότα ανωτέρας 
βίας (φυσικές καταστροφές, ξηρασία, διακοπές ηλε¬ 
κτρικού, υπεράντληση του υδροφόρου ορίζοντα από 
τρίτους), σε τυχαία γεγονότα ή βλάβες και γενικά σε 
κάθε περίπτωση μη οφειλόμενη σε δόλια πράξη ή πα¬ 
ράλειψη του ΦΟΕ. Το αυτό ισχύει για την περίπτωση 
που οι αρμόδιες αρχές δεν χορηγήσουν τις κατά Νόμο 
απαιτούμενες άδειες για την εξασφάλιση των αναγκαί¬ 
ων πηγών υδροληψίας. 

2. Γ ια την αντιμετώπιση των αιφνίδιων διακοπών του 
νερού, οι εγκατεστημένες επιχειρήσεις υποχρεούνται 
να αποθηκεύουν με δική τους δαπάνη νερό σε ποσό¬ 
τητα επαρκή για τις ανάγκες τους μιας ημέρας, κατ' 
ελάχιστον. 

3. Οι εγκατεστημένες επιχειρήσεις οφείλουν να συ¬ 
νεργάζονται με τον ΦΟΕ για τον καταμερισμό της ημε¬ 
ρήσιας προσλαμβανόμενης ποσότητας προκειμένου να 
αποφεύγονται προβλήματα στην πίεση και στην παροχή 
του δικτύου Ο χρόνος πλήρωσης των δεξαμενών ημερή¬ 
σιας κατανάλωσης, θα καθορίζεται από κοινού μεταξύ 
εγκατεστημένης επιχείρησης και του ΦΟΕ. 

Αρθρο 35 

Πυροσβεστικό Δίκτυο εγκατεστημένων επιχειρήσεων 

1. Απαγορεύεται η υδροληψία από τους κρουνούς που 
είναι τοποθετημένοι στους δρόμους της ΒΙ.ΠΕ., συνδέ¬ 
ονται με το δίκτυο υδροδότησης και χρησιμεύουν για 
την τροφοδοσία των οχημάτων κατάσβεσης πυρκαγιών. 

2. Το πυροσβεστικό δίκτυο των εγκατεστημένων επι¬ 
χειρήσεων μελετάται και κατασκευάζεται με δική τους 
ευθύνη και δαπάνες σύμφωνα με την εκάστοτε ισχύουσα 
νομοθεσία. Κατά την μελέτη του δικτύου αυτού λαμ- 
βάνονται υπόψη τα πραγματικά δεδομένα πίεσης και 
παροχής νερού της περιοχής. Η εγκατεστημένη επιχεί¬ 
ρηση οφείλει να διαθέτει σε δικές της δεξαμενές τυχόν 
απαιτούμενη πρόσθετη ποσότητα ύδατος. Το δίκτυο 
πυρόσβεσης της επιχείρησης πρέπει να τροφοδοτείται 
από τον κεντρικό αγωγό υδροδότησης με ξεχωριστή 
παροχή κατάλληλης διατομής που φέρει παροχόμετρο 
και χρησιμοποιείται αποκλειστικά για την πλήρωση της 

δεξαμενής και του δικτύου πυρόσβεσης, αποκλεισμένης 
της υδροληψίας για άλλο σκοπό. Η κατανάλωση της 
παροχής αυτής προσμετρείται στην κατανάλωση της 
επιχείρησης. 

3. Σε περίπτωση πυρκαγιάς, και μόνο για λόγους κατά¬ 
σβεσής της, επιτρέπεται η θραύση των μολυβδοσφρα- 
γίδων και η χρήση του νερού του εξωτερικού δικτύου 
πυροσβεστικής αρωγής της ΒΙ.ΠΕ. Η εγκατεστημένη 
επιχείρηση υποχρεούται να ειδοποιήσει τον ΦΟΕ για 
την ανωτέρω χρήση του δικτύου πυροσβεστικής αρω¬ 
γής, σε χρονικό διάστημα μικρότερο της μιας ημέρας. 
Κατά την διάρκεια της πυρόσβεσης και εφόσον ζητηθεί, 
οι επιχειρήσεις οφείλουν να σταματήσουν την λήψη 
ύδατος από το δίκτυο. 

4. Η συντήρηση των πυροσβεστικών κρουνών εντός 
ΒΙ.ΠΕ. πραγματοποιείται από τον ΦΟΕ. Η σχετική δαπάνη 
συνιστά κοινόχρηστη δαπάνη και δεν συμπεριλαμβάνε- 
ται στο κόστος υδροδότησης. 

Αρθρο 36 

Απαγόρευση γεωτρήσεων - Εξαιρέσεις 

1. Με την επιφύλαξη των οριζομένων στις επόμενες 
παραγράφους απαγορεύεται στις εγκατεστημένες επι¬ 
χειρήσεις η ανόρυξη γεωτρήσεων ή η σύνδεσή τους 
με άλλες γεωτρήσεις χωρίς την έγγραφη έγκριση του 
ΦΟΕ. Η απαγόρευση αυτή ισχύει ακόμη και αν η γεώ¬ 
τρηση έχει λάβει διοικητική άδεια από τις κατά νόμο 
αρμόδιες αρχές. 

2. Κατ’ εξαίρεση από την παραπάνω απαγόρευση, εάν 
το δίκτυο ύδρευσης της ΒΙ.ΠΕ. δεν έχει ολοκληρωθεί ή 
δεν επαρκεί, ο ΦΟΕ δύναται να παραχωρήσει σε εγκα¬ 
τεστημένη επιχείρηση, με την υπογραφή σύμβασης χρη¬ 
σιδανείου, γεώτρηση για την κάλυψη των αναγκών της. 

3. Είναι δυνατόν, εφόσον αυτό κρίνεται σκόπιμο από 
τον ΦΟΕ να συνδέονται μεγάλοι καταναλωτές απ' ευθεί¬ 
ας με γεωτρήσεις της ΒΙ.ΠΕ., με παράκαμψη του γενικού 
δικτύου υδροδότησης. Σε αυτή την περίπτωση υπογρά¬ 
φεται ειδική σύμβαση, που ρυθμίζει ό,τι δεν προβλέπεται 
από το παρόν Κεφάλαιο του Κανονισμού Λειτουργίας 
και είναι υποχρεωτική η εγκατάσταση μετρητή σε φρε¬ 
άτιο πριν την απόρριψη στο δίκτυο ακαθάρτων. 

Αρθρο 37 

Διακοπή υδροδότησης 

Σε περίπτωση διαπίστωσης παράβασης κατόπιν διε¬ 
νέργειας ελέγχου, είτε από αρμόδια όργανα του Κρά¬ 
τους ή της Αυτοδιοίκησης, είτε από τον ΦΟΕ, από την 
οποία παράβαση υπάρχει κίνδυνος να τεθεί εκτός νο¬ 
μίμων ορίων λειτουργίας η εγκατάσταση και το δίκτυο 
υδροδότησης, ο ΦΟΕ δικαιούται, κατόπιν προηγούμενης 
έγγραφης πρόσκλησης της επιχείρησης σε συμμόρφω¬ 
ση, να διακόψει τη σύνδεση των εγκαταστάσεών του με 
το δίκτυο ύδρευσης εφόσον η προθεσμία που τάχθηκε 
για τη συμμόρφωση παρήλθε άπρακτη. Στην περίπτωση 
αυτή η επιχείρηση θα υποχρεούται να καταβάλει στον 
ΦΟΕ οποιοδήποτε ποσό καταλογιστεί στον τελευταίο 
για τη συγκεκριμένη παράβαση από τις αρμόδιες αρχές 
του κράτους ή της αυτοδιοίκησης. Σε περίπτωση μη 
εκπλήρωσης από την επιχείρηση των σχετικών οικονο¬ 
μικών της υποχρεώσεων, ο ΦΟΕ θα δύναται να διακόψει 
την παροχή νερού, κατόπιν έγγραφης προειδοποίησης 
κατ’ ελάχιστον τριάντα ημερών. 


ΚΕΦΑΛΑΙΟ ΤΕΤΑΡΤΟ 
ΚΟΙΝΟΧΡΗΣΤΕΣ ΔΑΠΑΝΕΣ 

Αρθρο 38 

1. Η απόφαση για την πραγματοποίηση, ο επιμερισμός 
και η είσπραξη των κοινοχρήστων δαπανών αποτελεί 
αποκλειστική αρμοδιότητα του ΦΟΕ, που ασκείται σύμ¬ 
φωνα με τον παρόν κεφάλαιο. Η άσκηση της αρμοδιό¬ 
τητας αυτής γίνεται με γνώμονα την τήρηση του νόμου 
και το συμφέρον των εγκατεστημένων επιχειρήσεων. 
Οι σχετικές αποφάσεις των οργάνων του ΦΟΕ είναι 
δεσμευτικές για το σύνολο των εγκατεστημένων επιχει¬ 
ρήσεων. Ο ΦΟΕ υποχρεούται πάντως να λαμβάνει υπόψη 
του τις απόψεις των εγκατεστημένων επιχειρήσεων. 

2. Οπου στους όρους του παρόντος κεφαλαίου γίνε¬ 
ται αναφορά στον ΦΟΕ νοείται ο ΦΔΔ, εάν η διοίκηση 
και διαχείριση της ΒΙ.ΠΕ. ΚΟΜΟΤΗΝΗΣ μεταβιβαστεί ή 
παραχωρηθεί ή ανατεθεί σε τρίτο πρόσωπο. 

3. Για την ανάθεση των υπηρεσιών, έργων και προ¬ 
μηθειών ο ΦΟΕ τηρεί τον εγκεκριμένο από το αρμό¬ 
διο όργανό του Κανονισμό Προμηθειών ο οποίος είναι 
ανηρτημένος στον ιστότοπο του ΦΟΕ και στον οποίο 
οι εγκατεστημένες επιχειρήσεις έχουν αποκλειστική 
πρόσβαση. 

4. Τα παραστατικά όλων των δαπανών τα οποία επι¬ 
μερίζονται στις κοινόχρηστες δαπάνες αναρτώνται μετά 
το πέρας της περιόδου στον ιστότοπο του ΦΟΕ για 
τρία έτη. Οι εγκατεστημένες επιχειρήσεις έχουν απο¬ 
κλειστική πρόσβαση, προκειμένου να λαμβάνουν γνώση 

Αρθρο 39 

Περιεχόμενο κοινοχρήστων δαπανών 

1. Κοινόχρηστες δαπάνες θεωρούνται οι κάθε είδους 
δαπάνες που πραγματοποιεί ο ΦΟΕ για την επίτευξη 
της εύρυθμης και σύννομης λειτουργίας της ΒΙ.ΠΕ., σύμ¬ 
φωνα με το εν γένει ισχύον νομικό και θεσμικό πλαίσιο, 
συμπεριλαμβανομένης και της περιβαλλοντικής νομο¬ 
θεσίας και ιδίως αυτές που αφορούν στην οργάνωση, 
διαμόρφωση, προστασία, συντήρηση, λειτουργία, ανα¬ 
βάθμιση, αντικατάσταση, ανακαίνιση και αξιοποίηση των 
κοινόχρηστων χώρων και εγκαταστάσεων, των κοινωφε¬ 
λών χώρων, κτιρίων και εγκαταστάσεων και την παροχή 
πάσης φύσεως υπηρεσιών κοινής ωφέλειας προς τις 
εγκατεστημένες επιχειρήσεις. Ενδεικτικά και όχι περι¬ 
οριστικά, στις κοινόχρηστες δαπάνες περιλαμβάνονται 
αυτές που γίνονται: 

α) για τον ηλεκτροφωτισμό των κοινόχρηστων και 
κοινωφελών χώρων, κτιρίων και εγκαταστάσεων, 
β) για τη λειτουργία, συντήρηση, αναβάθμιση, βελτί¬ 
ωση και επισκευή των κοινόχρηστων και κοινωφελών 
χώρων, κτιρίων και εγκαταστάσεων, συμπεριλαμβανο- 
μένης της ΜΚΑ και των δικτύων αποχέτευσης και για 
την εκπόνηση των σχετικών μελετών και σχεδίων, 
γ) για τη συντήρηση των μεταφορικών μέσων και του 
εξοπλισμού που εξυπηρετούν τις ανάγκες της ΒΙ.ΠΕ., 
δ) για την καθαριότητα, τον ευπρεπισμό και τον εξω- 
ραϊσμό των κοινόχρηστων και κοινωφελών χώρων, κτι¬ 
ρίων και εγκαταστάσεων, 
ε) για την αποκομιδή των απορριμμάτων, 
στ) για τη δενδροφύτευση, την άρδευση και τη συ¬ 
ντήρηση των χώρων πρασίνου, 
ζ) για την πληρωμή νομίμων τελών, εισφορών και εν 
γένει επιβαρύνσεων που αφορούν στους κοινόχρηστους 

και κοινωφελείς χώρους, κτίρια και εγκαταστάσεις της 

ΒΙ.ΠΕ., 

η) για τη μισθοδοσία και ασφάλιση του προσωπικού 
του ΦΟΕ που εργάζεται για τη ΒΙ.ΠΕ. και για κάθε είδους 
παροχή εκ του Νόμου προς το εν λόγω προσωπικό, 
νόμιμα καταβαλλόμενη, 

θ) για τις εν γένει διοικητικές και λειτουργικές δα¬ 
πάνες του ΦΟΕ, 

ι) για την παρακολούθηση τήρησης και συμμόρφωση 
με διοικητικές και κανονιστικές υποχρεώσεις, 
ια) για τη διενέργεια πόσης φύσεως μετρήσεων, ανα¬ 
λύσεων και δειγματοληψιών, 
ιβ) για τη λήψη μέτρων για την προστασία του περι¬ 
βάλλοντος και τη συμμόρφωση με τους εγκεκριμένους 
περιβαλλοντικούς όρους, 

ιγ) για τη φύλαξη των κοινόχρηστων και κοινωφελών 
χώρων, κτιρίων και εγκαταστάσεων της ΒΙ.ΠΕ., 
ιδ) για το τυχόν κόστος ασφάλισης κοινοχρήστων και 
κοινωφελών χώρων, κτιρίων και εγκαταστάσεων, 
ιε) για τα έξοδα προστασίας των κοινόχρηστων και 
κοινωφελών χώρων, κτιρίων και εγκαταστάσεων από εν 
γένει κακόβουλες, δόλιες ή αμελείς ενέργειες τρίτων, 
καθώς και κάθε άλλη μη ρητά κατονομαζόμενη κοινό¬ 
χρηστη δαπάνη, που έχει σχέση με τον ευπρεπισμό, τη 
λειτουργικότητα, την ασφάλεια και την προστασία της 
ΒΙ.ΠΕ. και τις σχετικές υποστηρικτικές υπηρεσίες. 

ιστ) για την πυρασφάλεια (κοπή χόρτων, αντιπυρικές 
ζώνες, πυροσβεστικοί κρουνοί), 
ιζ) για την πόσης φύσεως αποζημίωση, αμοιβή ή κάλυ¬ 
ψη θετικών δαπανημάτων μελών Επιτροπών που ενδέ¬ 
χεται να συσταθούν για την εξυπηρέτηση σκοπών που 
αφορούν την εύρυθμη λειτουργία της ΒΙ.ΠΕ. 

2. Στις κοινόχρηστες δαπάνες συμπεριλαμβάνονται 
αμοιβές και έξοδα προσωπικού, αμοιβές και έξοδα ανε¬ 
ξάρτητων παροχών, συμβούλων και μελετητών, προμή¬ 
θειες υλικών, ασφαλιστικές εισφορές καθώς και κάθε 
άλλη σχετική δαπάνη που αφορά τη λειτουργία της 
ΒΙ.ΠΕ και τη συντήρηση των υποδομών της. 

3. Ειδικά οι δαπάνες που αφορούν κοινωφελείς χώ¬ 
ρους, κτίρια και εγκαταστάσεις θεωρούνται κοινόχρη¬ 
στες μόνο όσο τα ακίνητα αυτά ανήκουν κατά κυριότητα 
και κατά χρήση στο ΦΟΕ ή ΦΔΔ της ΒΙ.ΠΕ. 

Άρθρο 40 

Ανάθεση και εκχώρηση σε τρίτους 

Ο ΦΟΕ διατηρεί το δικαίωμα, εφόσον τούτο αποβαίνει 
προς το συμφέρον των εγκατεστημένων επιχειρήσε¬ 
ων, να αναθέτει σε τρίτους επί μέρους διαχειριστικές 
λειτουργίες ή/και να τους μεταβιβάζει, κατά χρήση ή/ 
και κατά κυριότητα, κοινόχρηστες εγκαταστάσεις και 
δίκτυα, εφόσον τούτο επιτρέπεται από το εκάστοτε 
ισχύον νομικό πλαίσιο, όπως ενδεικτικά και όχι περιορι¬ 
στικά τη διαχείριση στερεών και/ή υγρών αποβλήτων και 
τα σχετικά δίκτυα και υποδομές (συμπεριλαμβανομένης 
της ΜΚΑ), τη φύλαξη, την υδροδότηση με τα σχετικά 
δίκτυα, τη συντήρηση του πρασίνου κλπ., εκχωρώντας 
σ’ αυτούς κατά περίπτωση το δικαίωμα είσπραξης της 
αντίστοιχης αναλογίας των κοινοχρήστων δαπανών. 

Αρθρο 41 

Ετήσιος Προϋπολογισμός 

1. Ο ΦΟΕ με βάση τα στοιχεία που έχει στη διάθεσή 
του και λαμβάνοντας υπόψη τυχόν συμπληρωματικές 


πληροφορίες που του παρέχουν, ή τυχόν αιτήματα που 
του κοινοποιούν εγγράφως οι εγκατεστημένες επιχειρή¬ 
σεις ή συλλογικό όργανό τους, εφόσον υπάρχει, καταρ¬ 
τίζει ετησίως προϋπολογισμό κοινοχρήστων δαπανών, 
όπως αυτές ενδεικτικά αναφέρονται στο Αρθρο 39, για 
το επόμενο έτος. Ο Προϋπολογισμός αποτελείται οπωσ¬ 
δήποτε από τον Τακτικό Προϋπολογισμό, ενώ μπορεί 
να περιέχει και Έκτακτο, σύμφωνα με την παρακάτω 
διάκριση: 

α) Ο Τακτικός Προϋπολογισμός περιλαμβάνει τα ετη¬ 
σίως επαναλαμβανόμενα έξοδα, που είναι απαραίτητα 
για την εύρυθμη λειτουργία των υποδομών της ΒΙ.ΠΕ., 
την εκπλήρωση της αποστολής του ΦΟΕ και των θε¬ 
σμικών υποχρεώσεών του που απορρέουν από την εκά¬ 
στοτε ισχύουσα νομοθεσία. Ο εν λόγω προϋπολογισμός 
είναι ενδεικτικός και δεν δεσμεύει τον ΦΟΕ για το ύψος 
και το είδος των δαπανών που τελικά θα πραγματο¬ 
ποιήσει, εν όλω ή εν μέρει, της απόκλισης οφειλόμενης, 
ενδεικτικά και όχι περιοριστικά, σε έκτακτες συνθήκες 
σε εμφάνιση μη προβλεφθεισών αναγκών, αλλαγή του 
θεσμικού πλαισίου, είτε για άλλους λόγους. 

β) Ο Έκτακτος Προϋπολογισμός περιλαμβάνει τις δα¬ 
πάνες εκείνες που είτε μπορούν να μετατεθούν χρονικά, 
είτε δεν είναι αναγκαίες από λειτουργική άποψη αλλά 
συμβάλλουν στην βελτίωση της ΒΙ.ΠΕ. Στον Έκτακτο 
Προϋπολογισμό μπορούν να ενταχθούν έργα και υπηρε¬ 
σίες που θα προτείνουν οι εγκατεστημένες επιχειρήσεις, 
είτε μεμονωμένα είτε μέσω συλλογικού τους οργάνου, 
εφόσον υπάρχει. Για την εκτέλεση του Έκτακτου Προ¬ 
ϋπολογισμού απαιτείται η σύμφωνη γνώμη των εγκατε¬ 
στημένων επιχειρήσεων και των ιδιοκτητών γης. Προς 
τον σκοπό αυτό, συγκαλείται από τον ΦΟΕ συνέλευση ή 
διαβούλευση των εγκατεστημένων επιχειρήσεων, μέχρι 
το τέλος του προηγούμενου έτους, όπου ενημερώνονται 
για τυχόν προτάσεις και αιτήματα που δεν υιοθετήθη¬ 
καν και για τα προτεινόμενα έργα και υπηρεσίες και 
στην συνέχεια ψηφίζουν, για κάθε προτεινόμενο θέμα 
χωριστά, έκαστος σύμφωνα με την αναλογία του επί του 
συνόλου της έκτασης των βιομηχανικών γηπέδων. Γ ια 
να είναι εκτελεστό το αποτέλεσμα της ψηφοφορίας θα 
πρέπει στη συνέλευση να εκπροσωπείται τουλάχιστον 
το 60% της έκτασης των βιομηχανικών γηπέδων και η 
απόφαση να λαμβάνεται με την απόλυτη πλειοψηφία 
των παρισταμένων. Σε περίπτωση μη απαρτίας η συ¬ 
νέλευση επαναλαμβάνεται οπότε και απαιτείται εκπρο¬ 
σώπηση ποσοστού 20% της έκτασης των βιομηχανικών 
γηπέδων και απόλυτη πλειοψηφία των παρισταμένων. 
Σε περίπτωση εκ νέου μη απαρτίας, τα προτεινόμενα 
θέματα αναβάλλονται. 

2. Αντίγραφο του προϋπολογισμού αποστέλλεται σε 
συλλογικά όργανα των εγκατεστημένων επιχειρήσε¬ 
ων και στις εγκατεστημένες επιχειρήσεις που θα το 
ζητήσουν και αναρτάται στον διαδικτυακό ιστότοπο 
του ΦΟΕ ή ΦΔΔ, σε ειδική σελίδα όπου θα έχουν πρό¬ 
σβαση μόνο οι εγκατεστημένες επιχειρήσεις κατόπιν 
εγγραφής τους. 

Αρθρο 42 

Αναλογικός επιμερισμός κοινοχρήστων 
δαπανών - Υπόχρεοι 

Οι κοινόχρηστες δαπάνες επιμερίζονται αναλογικά 
και σύμφωνα με τους κανόνες του παρόντος Κεφαλαίου 
στις εγκατεστημένες επιχειρήσεις, συμπεριλαμβανο- 

μενών και εκείνων που είναι εγκατεστημένες σε κοι¬ 
νωφελείς χώρους κτίρια και εγκαταστάσεις. Πλην των 
περιπτώσεων που ειδικώς αναφέρονται στις διατάξεις 
του Κανονισμού Λειτουργίας, καμία εγκατεστημένη επι¬ 
χείρηση δεν εξαιρείται από την υποχρέωση καταβολής 
της αναλογίας της επί των γενόμενων κοινοχρήστων 
δαπανών, ακόμη και σε περιπτώσεις ανωτέρας βίας ή 
και ματαίωσης του επιδιωκόμενου σκοπού. 

Αρθρο 43 

Υπόχρεη επιχείρηση 

Για τον καθορισμό του υπόχρεου προσώπου ο ΦΟΕ 
λαμβάνει υπόψη του το Μητρώο των εγκατεστημένων 
επιχειρήσεων που προβλέπεται στο Δεύτερο Μέρος 
του παρόντος Κανονισμού Λειτουργίας. Τυχόν αλλαγή 
στο πρόσωπο του φορέα της εγκατεστημένης επιχεί¬ 
ρησης, η οποία δεν έχει γνωστοποιηθεί στον ΦΟΕ, δεν 
μπορεί να αντιταχθεί εναντίον του ΦΟΕ, με αποτέλεσμα 
ο τελευταίος να δικαιούται να εξακολουθεί να χρεώ¬ 
νει με τον επιμερισμό των κοινοχρήστων δαπανών τις 
επιχειρήσεις που είναι καταχωρημένες στο Μητρώο 
του. Ωστόσο, ο ΦΟΕ πρέπει να λάβει υπόψη του αυτές 
τις μεταβολές, εφόσον περιέλθουν σε γνώση του με 
άλλον τρόπο. 

Αρθρο 44 

Εις ολόκληρον ευθύνη 

Κάθε εγκατεστημένη επιχείρηση περαιτέρω εγκα¬ 
τάστασης ευθύνεται εις ολόκληρο για τα ληξιπρόθε¬ 
σμα οφειλόμενα ποσά από κοινόχρηστες δαπάνες της 
αμέσως προηγούμενης εγκατεστημένης επιχείρησης, 
αδιαφόρως εάν για την περαιτέρω εγκατάσταση έχει 
συγκατατεθεί ο ΦΟΕ. 

Αρθρο 45 

Κανόνες επιμερισμού κοινοχρήστων δαπανών 

1. Για τις ανάγκες επιμερισμού τους στα γήπεδα των 
εγκατεστημένων επιχειρήσεων, οι κοινόχρηστες δαπά¬ 
νες κατηγοριοποιούνται ως εξής: 

α. Δαπάνες λειτουργίας ΜΚΑ: Περιλαμβάνει το σύνολο 
των δαπανών που αφορούν στη λειτουργία, συντήρη¬ 
ση, επισκευή και ανακαίνιση της ΜΚΑ και των δικτύων 
αποχέτευσης ακαθάρτων, τις δαπάνες διαχείρισης στε¬ 
ρεών και υγρών αποβλήτων (π.χ. ιλύος) της ΜΚΑ, για 
τη συντήρηση των αποδεκτών και των αγωγών διάθε¬ 
σης. Οι σχετικές δαπάνες επιμερίζονται αναλογικά, με 
βάση την επιβάρυνση της ΜΚΑ από κάθε εγκατεστημένη 
επιχείρηση, όπως αυτή προκύπτει από την ποσότητα 
του καταναλισκόμενου και αποχετευόμενου ύδατος σε 
συνδυασμό με το οργανικό φορτίο των παραγόμενων 
υγρών αποβλήτων κάθε επιχείρησης. Οι παράμετροι 
που χρησιμοποιούνται για τον ακριβή επιμερισμό, ο 
βαθμός αξιοποίησης κάθε παραμέτρου, η διαδικασία 
για τον προσδιορισμό τους για κάθε εγκατεστημένη 
επιχείρηση, καθώς και τυχόν τεκμήρια που μπορεί να 
χρησιμοποιηθούν για την υποβοήθηση του επιμερισμού, 
καθορίζονται και εξειδικεύονται με απόφαση του ΦΟΕ. 

β. Δαπάνες αναβάθμισης ΜΚΑ και δικτύου αποχέτευ¬ 
σης ακαθάρτων: Επιμερίζονται αναλογικά, κατά 50% 
σύμφωνα με τα κριτήρια του στοιχείου α' του παρόντος 
Αρθρου και κατά το υπόλοιπο 50%, χωρίς να εξαιρού¬ 
νται τα αδόμητα βιομηχανικά γήπεδα, με βάση την ανα¬ 
λογία της επιφάνειας του γηπέδου κάθε επιχείρησης, 


προς τη συνολική επιφάνεια γηπέδων της ΒΙ.ΠΕ., στην 
οποία συνυπολογίζονται και οι κοινωφελείς χώροι, κτί¬ 
ρια και εγκαταστάσεις που έχουν μεταβιβαστεί ή πα- 
ραχωρηθεί κατά χρήση σε τρίτα πρόσωπα, όχι όμως οι 
κοινόχρηστοι και λοιποί κοινωφελείς χώροι. 

γ. Δαπάνες αναβάθμισης υπαρχουσών ή δημιουργίας 
νέων υποδομών: Επιμερίζονται στο σύνολό τους με βάση 
την αναλογία της επιφάνειας του γηπέδου κάθε επιχεί¬ 
ρησης προς τη συνολική επιφάνεια των γηπέδων της 
ΒΙ.ΠΕ., στην οποία συνυπολογίζονται και οι κοινωφελείς 
χώροι, κτίρια και εγκαταστάσεις που έχουν μεταβιβα¬ 
στεί ή παραχωρηθεί κατά χρήση σε τρίτα πρόσωπα και 
συμμετέχουν στη δαπάνη. 

δ. Λοιπές δαπάνες: Περιλαμβάνει το σύνολο των υπο¬ 
λοίπων κοινοχρήστων δαπανών για την εύρυθμη και 
σύννομη λειτουργία της ΒΙ.ΠΕ. Οι δαπάνες αυτές επι¬ 
μερίζονται σε όλες τις εγκατεστημένες επιχειρήσεις, 
ανεξάρτητα αν κάνουν πραγματική χρήση του γηπέδου 
τους, των υπηρεσιών που παρέχει ο ΦΟΕ (τις οποίες δεν 
δικαιούνται να αρνηθούν) και των κοινόχρηστων χώρων 
και εγκαταστάσεων της ΒΙ.ΠΕ. Ο επιμερισμός γίνεται με 
βάση την αναλογία της επιφάνειας του γηπέδου κάθε 
επιχείρησης, προς τη συνολική επιφάνεια των γηπέδων 
της ΒΙ.ΠΕ., στην οποία συνυπολογίζονται οι κοινωφελείς 
χώροι, κτίρια και εγκαταστάσεις που έχουν μεταβιβα¬ 
στεί ή παραχωρηθεί κατά χρήση σε τρίτα πρόσωπα, όχι 
όμως οι κοινόχρηστοι και λοιποί κοινωφελείς χώροι. Για 
τον υπολογισμό της αναλογίας των κοινοχρήστων δα¬ 
πανών του παρόντος εδαφίου γ που βαρύνει τα αδόμητα 
βιομηχανικά γήπεδα, η έκταση των εν λόγω γηπέδων, 
όπου αυτή εμφανίζεται σε αριθμητή και παρονομαστή 
της αναλογίας, πολλαπλασιάζεται με τον αριθμό 0,15. 
Ό συντελεστής αυτός εφαρμόζεται στις εξής δαπάνες: 
ηλεκτροφωτισμό των κοινόχρηστων και κοινωφελών 
χώρων, κτιρίων και εγκαταστάσεων, καθαριότητας, 
ευπρεπισμού και εξωράίσμού των κοινόχρηστων και 
κοινωφελών χώρων, κτιρίων και εγκαταστάσεων, απο¬ 
κομιδής των απορριμμάτων, φύλαξης των κοινόχρηστων 
και κοινωφελών χώρων, κτιρίων και εγκαταστάσεων 
της ΒΙ.ΠΕ., στο βαθμό που δεν εμπίπτουν στις δαπάνες 
των περιπτώσεων α), β) και γ) της παραγράφου 1 του 
παρόντος άρθρου. 

2. Ο επιμερισμός των κοινοχρήστων δαπανών δεν 
μπορεί να αμφισβητηθεί από τις εγκατεστημένες επι¬ 
χειρήσεις. Τυχόν αμφισβητήσεις ως προς την ακριβή 
εφαρμογή των κανόνων του παρόντος Κανονισμού θα 
πρέπει να υποβάλλονται εγγράφως στον ΦΟΕ, το αρ¬ 
γότερο εντός τριάντα (30) ημερών από τη λήψη του 
σχετικού παραστατικού και σε κάθε περίπτωση εντός 
δύο (2) μηνών από την ημερομηνία έκδοσής του, ει- 
δάλλως τεκμαίρεται ότι η εγκατεστημένη επιχείρηση 
αποδέχεται αμετάκλητα τη σε βάρος της χρέωση. 

Αρθρο 46 

Λογαριασμοί κοινοχρήστων 

1. Το συνολικό ποσό κοινοχρήστων δαπανών που, σύμ¬ 
φωνα με τους ανωτέρω κανόνες επιμερισμού, βαρύνει 
την κάθε εγκατεστημένη επιχείρηση, χρεώνεται σ’ αυτήν 
με την έκδοση σχετικού παραστατικού (λογαριασμός 
κοινοχρήστων), ανά εξάμηνο, από το ΦΟΕ. Το διάστημα 
αυτό μπορεί να μεταβάλλεται με απόφαση του ΦΟΕ, 
αλλά δεν μπορεί να είναι μικρότερο του ενός μηνάς ή 
μεγαλύτερο του ενός έτους. 

2. Οι λογαριασμοί κοινοχρήστων που εκδίδει ο ΦΟΕ, 
αλλά και τα τυχόν αντίγραφά τους, αποτελούν πλήρη 
απόδειξη για τη θεμελίωση και το ύψος των αντίστοι¬ 
χων υποχρεώσεων των εγκατεστημένων επιχειρήσεων, 
σύμφωνα με το παρόν και το προηγούμενο κεφάλαιο, 
επιτρεπόμενης όμως ανταπόδειξης. 

Άρθρο 47 

Λοιπές χρεώσεις - Αποθεματικό Κεφάλαιο 

Στους λογαριασμούς κοινοχρήστων που εκδίδονται 
προς τις εγκατεστημένες επιχειρήσεις, περιλαμβάνο¬ 
νται, σε ξεχωριστό κεφάλαιο, και οι εξής χρεώσεις: 

- Χρέωση ίση με 20% του συνόλου των κοινοχρήστων 
δαπανών της αντίστοιχης περιόδου που βαρύνει κάθε 
εγκατεστημένη επιχείρηση, ως αποζημίωση και αμοιβή 
του ΦΟΕ για τις παρεχόμενες από αυτόν υπηρεσίες 
διοίκησης και διαχείρισης της ΒΙ.ΠΕ., πλέον του ανα- 
λογούντος ΦΠΑ. 

- Χρέωση έως 10 % του συνόλου των κοινοχρήστων 
δαπανών της αντίστοιχης περιόδου που βαρύνει κάθε 
εγκατεστημένη επιχείρηση, για τη δημιουργία αποθε- 
ματικού. Το ποσό που αθροιστικά έχει εισφέρει κάθε 
εγκατεστημένη επιχείρηση για το σχηματισμό του απο- 
θεματικού κεφαλαίου δεν μπορεί να υπερβαίνει το 1% 
της αξίας του γηπέδου της, σύμφωνα με την τρέχουσα 
τιμή πώληση γηπέδων της ίδιας ΒΙ.ΠΕ. από τον ΦΟΕ. Σε 
περίπτωση μεταβίβασης του γηπέδου, το αποθεματικό 
δεν επιστρέφεται αλλά θεωρείται ότι έχει καταβληθεί 
από το νέο κτήτορα. 

Αρθρο 48 

Κανόνες διαχείρισης και χρήσης του αποθεματικού 

1. Τα ποσά που εισπράττονται από τις εγκατεστημένες 
επιχειρήσεις για τη δημιουργία αποθεματικού, αλλά και 
τα έσοδα που τυχόν προκύπτουν από την εκμετάλλευση 
κοινοχρήστων χώρων και εγκαταστάσεων της ΒΙ.ΠΕ., 
φέρονται σε ειδικό λογαριασμό αποθεματικού που τηρεί 
ο ΦΟΕ για τη ΒΙ.ΠΕ ΚΟΜΟΤΗΝΗΣ. Όταν το ποσό που 
έχει συγκεντρωθεί στο συγκεκριμένο λογαριασμό υπερ- 
βεί το 60 % του ετήσιου Τακτικού Προϋπολογισμού, ο 
ΦΟΕ δύναται να διακόψει προσωρινά τη συγκεκριμένη 
χρέωση προς τις εγκατεστημένες επιχειρήσεις ή να 
χρεώνει ποσό μικρότερο από το ανωτέρω ποσοστό, πά¬ 
ντοτε όμως αναλογικά με το ποσό που καταβάλλει κάθε 
εγκατεστημένη επιχείρηση για κοινόχρηστες δαπάνες. 

2. Το αποθεματικό είναι στη διάθεση του ΦΟΕ, ο οποί¬ 
ος μπορεί να το χρησιμοποιεί σε κάθε μία από τις εξής 
περιπτώσεις: 

- Προσωρινά, για την πραγματοποίηση κάθε κοινόχρη¬ 
στης δαπάνης. Στην περίπτωση αυτή ο ΦΟΕ οφείλει να 
αποκαθιστά το λογαριασμό του αποθεματικού αμέσως 
μόλις εισπράξει πραγματικά τη σχετική δαπάνη από τις 
εγκατεστημένες επιχειρήσεις. 

- Οριστικά και αμετάκλητα, σε περίπτωση αποδε¬ 
δειγμένης αδυναμίας είσπραξης κοινοχρήστων δαπα¬ 
νών από εγκατεστημένη επιχείρηση. Για τις ανάγκες 
του παρόντος όρου, τεκμαίρεται αμάχητα ότι υπάρχει 
αποδεδειγμένη αδυναμία είσπραξης σε περίπτωση: α) 
πτώχευσης της εγκατεστημένης επιχείρησης ή β) ανα¬ 
γκαστικού πλειστηριασμού του ακινήτου της εγκατεστη¬ 
μένης επιχείρησης εντός της ΒΙ.ΠΕ., χωρίς η απαίτηση 
του ΦΟΕ για κοινόχρηστες δαπάνες να έχει καταταγεί 
στο σχετικό Πίνακα Κατάταξης Δανειστών. 


3. Σε καμία περίπτωση δεν θεμελιώνεται αξίωση ανά¬ 
ληψης ή επιστροφής, εν όλω ή εν μέρει, του αποθεμα- 
τικού στην εγκατεστημένη επιχείρηση, ακόμη και μετά 
την τυχόν μεταβίβαση του ακινήτου της ή κατ’ άλλον 
τρόπο αποχώρησή της από τη ΒΙ.ΠΕ. 

4. Ποσά που έχουν εισπραχθεί ως ποινικές ρήτρες 
σύμφωνα με τον παρόντα Κανονισμό και δεν αναλώνο¬ 
νται για την αιτία για την οποία επιβλήθηκαν, φέρονται 
σε αύξηση του αποθεματικού. 

5. Ο ΦΟΕ σε περίπτωση μεταβίβασης της Διοίκησης 
και Διαχείρισης της ΒΙ.ΠΕ. στον ΦΔΔ οφείλει να μεταβι¬ 
βάσει το υπόλοιπο του λογαριασμού του αποθεματικού 
στον ΦΔΔ. 

Αρθρο 49 

Προθεσμία εξόφλησης αναλογίας κοινοχρήστων 
δαπανών - Εγγυήσεις 

Η προθεσμία (δήλη ημέρα) για την εξόφληση των 
λογαριασμών κοινοχρήστων δαπανών είναι 45 ημέρες 
από την ημέρα έκδοσης του σχετικού παραστατικού. 
Σε περίπτωση που εγκατεστημένη επιχείρηση καθυ¬ 
στερήσει την εξόφληση οποιουδήποτε λογαριασμού ή 
αιτηθεί την παροχή υπηρεσίας (υδροληψίας, επεξερ¬ 
γασίας υγρών αποβλήτων κ.λπ.) σε όγκο και αξία που 
θα θεωρηθεί σημαντικός από τον ΦΟΕ, ο τελευταίος 
δικαιούται να αξιώσει την προσκομιδή και κατάθεση σ’ 
αυτόν εγγυητικής επιστολής, ύψους ίσου με το προβλε- 
πόμενο ύψος των ετήσιων λογαριασμών κοινοχρήστων 
της εγκατεστημένης επιχείρησης. Η εγγυητική επιστολή 
θα καταπίπτει σε πρώτη ζήτηση υπέρ του ΦΟΕ, εν όλω 
ή εν μέρει, σε περίπτωση μη εμπρόθεσμης καταβολής 
κάθε επόμενου λογαριασμού κοινοχρήστων. Τυχόν μη 
προσκομιδή της ζητηθείσας εγγυητικής επιστολής επι¬ 
φέρει τις συνέπειες μη εμπρόθεσμης εξόφλησης λογα¬ 
ριασμού κοινοχρήστων. 

Αρθρο 50 

Μερική εξόφληση - Συνέπειες καθυστέρησης 

1. Οι εγκατεστημένες επιχειρήσεις δεν δικαιούνται 
σε μερική καταβολή του λογαριασμού. Ακόμη και σε 
περίπτωση μερικών καταβολών, οι καταβολές αυτές 
καταλογίζονται υποχρεωτικά πρώτα εις εξόφληση, με¬ 
ρική ή ολική, των παλαιότερων και στη συνέχεια των 
νεότερων λογαριασμών. 

2. Σε περίπτωση μη ολοσχερούς εμπρόθεσμης εξόφλη¬ 
σης του λογαριασμού, ο ΦΟΕ δικαιούται να επιδιώξει την 
είσπραξη του οφειλόμενου ποσού με κάθε νόμιμο μέσο, 
σύμφωνα με το Νόμο και τον παρόντα Κανονισμό, αλλά 
και να διακόψει προσωρινά, αν και όποτε το κρίνει απα¬ 
ραίτητο, εν όλω ή εν μέρει, την παροχή υπηρεσιών προς 
τον οφειλέτη και την πρόσβασή του στα κοινόχρηστα 
δίκτυα, τις υποδομές και τις εγκαταστάσεις της ΒΙ.ΠΕ., 
συμπεριλαμβανομένης της υδροδότησης και της αποχέ¬ 
τευσης υγρών αποβλήτων μόνο όμως κατόπιν έγγραφης 
ειδοποίησης πριν από τουλάχιστον τριάντα ημέρες. 

ΚΕΦΑΛΑΙΟ ΠΕΜΠΤΟ 

ΕΛΕΓΧΟΙ ΠΑΡΑΒΑΣΕΩΝ ΚΑΝΟΝΙΣΜΟΥ ΛΕΙΤΟΥΡΓΙΑΣ 
ΚΑΙ ΟΡΩΝ ΕΓΚΑΤΑΣΤΑΣΗΣ 

Άρθρο 51 

Πλην των αναφερομένων κατ’ ιδίαν στις διατάξεις 
του παρόντος ή στο Νόμο, στην αρμοδιότητα του ΦΟΕ 

ή του ΦΔΔ σε περίπτωση μεταβίβασης/παραχώρησης 
της διοίκησης και διαχείρισης της ΒΙ.ΠΕ. ΚΟΜΟΤΗΝΗΣ, 
κατά την έννοια του άρθρου 2, ανήκουν και οι κάτωθι 
ενέργειες: 

α) Η μέριμνα για την από κάθε άποψη βελτίωση της 
ΒΙ.ΠΕ. και των παρεχομένων υπηρεσιών προς τις εγκα¬ 
τεστημένες σ' αυτήν επιχειρήσεις. 

β) Η μέριμνα ασφάλισης, συντήρησης, φύλαξης και 
αποκατάστασης τυχόν βλαβών στις κοινόχρηστες εγκα¬ 
ταστάσεις και στα έργα υποδομής, εφόσον η διοίκηση 
και διαχείριση αυτών δεν έχει μεταβιβαστεί/παραχω- 
ρηθεί σε τρίτους. 

γ) Η πρόσληψη και μισθοδοσία του αναγκαίου εργατο- 
τεχνικού προσωπικού καθώς και του αναγκαίου επιστη¬ 
μονικού και διοικητικού προσωπικού, με οποιοσδήποτε 
μορφής και διάρκειας σχέση εργασίας, σύμβαση έργου 
ή σύμβασης παροχής ανεξαρτήτων υπηρεσιών. 

δ) Η μέριμνα για την καθαριότητα, το φωτισμό και τον 
ευπρεπισμό των κοινοχρήστων χώρων. 

ε) Η επισήμανση της τέλεσης απαγορευμένων πρά¬ 
ξεων και ενεργειών από εγκατεστημένες επιχειρήσεις 
και η μέριμνα για την άρση αυτών. 

στ) Η λήψη μέτρων για την προστασία του περιβάλ¬ 
λοντος. 

ζ) Ο καθορισμός του ύψους των κοινοχρήστων δαπα¬ 
νών, η κατανομή αυτών μεταξύ των εγκατεστημένων 
επιχειρήσεων και η έγκαιρη και με κάθε νόμιμο μέσο 
είσπραξη των αντιστοίχων χρηματικών ποσών. 

Άρθρο 52 

Άσκηση ελέγχου στις εγκατεστημένες επιχειρήσεις 

1. Για την τήρηση των όρων που τίθενται για την 
εγκατάσταση και τη λειτουργία μιας επιχείρησης στη 
ΒΙ.ΠΕ., το πρόσωπο που ασκεί τη διοίκηση και διαχεί¬ 
ρισή της δικαιούται να πραγματοποιεί ελέγχους στη 
λειτουργία των εγκατεστημένων επιχειρήσεων και να 
τις καλεί να συμμορφώνονται. Σε κάθε περίπτωση κατά 
τον έλεγχο δεν πρέπει να παρακωλύεται η λειτουργία 
της επιχείρησης. 

2. Το πρόσωπο που ασκεί τη διοίκηση και διαχείριση 
της ΒΙ.ΠΕ. δικαιούται να απαγορεύει πράξεις ή παρα¬ 
λείψεις των εγκατεστημένων επιχειρήσεων, που μπο¬ 
ρούν κατά την κοινή πείρα και λογική να προκαλέσουν 
ενόχληση, κίνδυνο ή βλάβη σε πρόσωπα και πράγματα, 
ιδίως λόγω ελαττωματικής λειτουργίας και ανεπαρκούς 
πρόληψης. 

3. Η παράβαση κάποιας από τις διατάξεις του παρό¬ 
ντος Κανονισμού παρέχει το δικαίωμα στο πρόσωπο που 
ασκεί τη διοίκηση και διαχείριση της ΒΙ.ΠΕ. να προβεί 
στην άρση της παράβασης με δαπάνες του παραβάτη. 

4. Για την πραγματοποίηση των ελέγχων, το πρόσωπο 
που ασκεί διοίκηση και διαχείριση της ΒΙ.ΠΕ. δικαιούται, 
εφόσον είναι αναγκαίο, να εισέρχεται στο γήπεδο και 
τις εγκαταστάσεις της εγκατεστημένης επιχείρησης, 
να λαμβάνει δείγματα και άλλα αποδεικτικά στοιχεία 
για την τεκμηρίωση παράβασης. Οι εγκατεστημένες 
επιχειρήσεις υποχρεούνται να παρέχουν απρόσκοπτη 
πρόσβαση και να ανέχονται τους ελέγχους αυτούς, δι¬ 
αφορετικά τεκμαίρεται η πιθανολογούμενη παράβαση. 
Σε κάθε περίπτωση κατά τον έλεγχο δεν πρέπει να 
παρακωλύεται η λειτουργία της επιχείρησης. 


ΜΕΡΟΣ ΤΕΤΑΡΤΟ 

ΤΕΛΙΚΕΣ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ 
Αρθρο 53 

1. Είναι δυνατόν να συσταθεί Συμβουλευτική Επιτροπή 
ΒΙ.ΠΕ. με αρμοδιότητα την παροχή συμβουλών στον ΦΟΕ 
σχετικά με την ορθολογική οργάνωση της ΒΙ.ΠΕ. και την 
αντιμετώπιση σημαντικών ζητημάτων που αφορούν τις 
σχέσεις της ΒΙ.ΠΕ. με τους τοπικούς φορείς. 

2. Η Επιτροπή συγκροτείται με πρωτοβουλία του ΦΟΕ 
και απαρτίζεται από 6 μέλη με διετή θητεία ως εξής: 

• από τον Πρόεδρο και δύο Μέλη, που προτείνονται 
από τον ΦΟΕ, 

• από έναν εκπρόσωπο από το τοπικό Εμπορικό και 
Βιομηχανικό Επιμελητήριο, 

• από δύο εκπρόσωπους των εγκατεστημένων επι¬ 
χειρήσεων στην ΒΙ.ΠΕ., εκ των οποίων ο ένας είναι ο 
Πρόεδρος του Συνδέσμου των εγκατεστημένων, εφόσον 
υπάρχει, άλλως προτείνεται από την αριθμητική πλειο- 
ψηφία των εγκατεστημένων επιχειρήσεων και ο έτερος 
προτείνεται από την πλειοψηφία των εγκατεστημένων 
επιχειρήσεων βάσει της έκτασης του γηπέδου εκάστης 

Η επιτροπή μπορεί να επικουρείται και από ένα νομικό 
Σύμβουλο, της επιλογής του ΦΟΕ 

Οι απόψεις - προτάσεις της Επιτροπής, είναι συμβου¬ 
λευτικές και δε δεσμεύουν το ΦΟΕ. 

Ο ΦΟΕ απευθύνει πρόσκληση στους ως άνω φορείς 
για να υποδείξουν τα μέλη και τους αναπληρωτές τους. 
Εάν οι φορείς δεν υποδείξουν τα προτεινόμενα από 
αυτούς Μέλη της Επιτροπής εντός 2 μηνών από την 
πρόσκληση, ο ΦΟΕ δύναται να ορίσει μέλη και στη θέση 
αυτών. 

3. Η Επιτροπή συγκαλείται με πρόσκληση του Προέ¬ 
δρου, μια φορά τον μήνα, βρίσκεται δε σε απαρτία και 
συνεδριάζει, εφόσον παρίστανται τουλάχιστον τέσσερα 
μέλη, εκ των οποίων τουλάχιστον ένας εκπροσωπεί 
τον ΦΟΕ. Η Επιτροπή ενημερώνεται για τα θέματα της 
ΒΙ.ΠΕ., τα καταγράφει και τα μεταφέρει στον ΦΟΕ. Εάν 
αποφασιστεί η καταβολή αποζημίωσης για τα Μέλη 
της Επιτροπής (πλην εκείνων που προτείνονται από 
τον ΦΟΕ), αυτή περιλαμβάνεται στον Έκτακτο Προϋ¬ 
πολογισμό. 

Αρθρο 54 

1. Γ ια την επίλυση των διαφορών που ανακύπτουν κατά 
την ερμηνεία και εφαρμογή του παρόντος Κανονισμού, 
ορίζονται αποκλειστικούς αρμόδια τα Δικαστήρια της 
περιφέρειας όπου βρίσκεται η Βιομηχανική Περιοχή 

2. Η τήρηση και εφαρμογή των διατάξεων του παρό¬ 
ντος Κανονισμού Λειτουργίας είναι υποχρεωτική στο 
σύνολό τους από τις εγκατεστημένες επιχειρήσεις, όσο 
και από τους ειδικούς ή καθολικούς διαδόχους αυτών, 
ανεξαρτήτως εάν ο Κανονισμός μνημονεύεται στους 
οικείους τίτλους κτήσεως. 

3. Ο παρών Κανονισμός αντικαθιστά κάθε προηγούμε¬ 
νο Κανονισμό Λειτουργίας της ΒΙ.ΠΕ. ΚΟΜΟΤΗΝΗΣ, είτε 
αυτός είχε εγκριθεί σύμφωνα με το ισχύον νομοθετικό 
πλαίσιο, είτε είχε συμβατική ισχύ. 

4. Σε περίπτωση μεταβίβασης ή παραχώρησης ή ανά¬ 
θεσης της διοίκησης και διαχείρισης της ΒΙ.ΠΕ. ΚΟΜΟ¬ 
ΤΗΝΗΣ σε τρίτο πρόσωπο, υπό τις προϋποθέσεις του 
νόμου, όλα τα δικαιώματα, οι υποχρεώσεις και οι ευθύ- 

νες του Φορέα Οργάνωσης και Εκμετάλλευσης (ΦΟΕ) 
θα περιέρχονται αυτοδικαίως στο πρόσωπο αυτό, το 
οποίο θα καθίσταται Φορέας Διοίκησης και Διαχείρισης 
(ΦΔΔ). Όλα τα σχετικά ζητήματα θα καθορίζονται με 
σύμβαση μεταβίβασης/παραχώρησης μεταξύ του ΦΟΕ 
και του ΦΔΔ. Ο ΦΟΕ θα διατηρήσει τα δικαιώματα που 
σχετίζονται με την πρώτη εγκατάσταση στα γήπεδα και 
τους κοινωφελείς χώρους στους οποίους θα διατηρήσει 
την κυριότητα. 

5. Επιτρέπεται η παραχώρηση της διοίκησης και δια¬ 
χείρισης της ΒΙ.ΠΕ. ΚΟΜΟΤΗΝΗΣ σε συνδεδεμένη επιχεί¬ 
ρηση (κατά την έννοια του άρθρου 42 του Ν. 2190/1920) 
της Ανώνυμης Εταιρείας ΕΤΒΑ ΒΙΟΜΗΧΑΝΙΚΕΣ ΠΕΡΙΟ¬ 
ΧΕΣ ΑΝΩΝΥΜΗ ΕΤΑΙΡΙΑ, σύμφωνα με το ισχύον θεσμικό 
πλαίσιο. Η επιχείρηση αυτή υποχρεούται να τηρεί τις 
διατάξεις του παρόντος Κανονισμού. 

6. Η ισχύς του παρόντος Κανονισμού Λειτουργίας αρ¬ 
χίζει από την έγκρισή του από τον Υπουργό Ανάπτυξης 
και Ανταγωνιστικότητας σύμφωνα με τη διάταξη του 
άρθρου 63 παρ. 4 Ν. 3982/2011. 

7. Όλες οι πράξεις διοίκησης και διαχείρισης που έγι¬ 
ναν από τον ΦΟΕ έχουν πλήρη ισχύ και παράγουν τα 
έννομα αποτελέσματά τους, εφόσον έγιναν σύμφωνα 
με την ισχύουσα νομοθεσία. 

8. Από την έγκριση του παρόντος Κανονισμού Λει¬ 
τουργίας καταργείται για τη ΒΙ.ΠΕ. ΚΟΜΟΤΗΝΗΣ ο Κα¬ 
νονισμός Υδροληψίας της Ε.Τ.Β.Α. (ΦΕΚ 516/9.8.1990). 

9. Ο Κανονισμός Λειτουργίας θα προσαρμοστεί 
αναλόγως εάν η ΒΙ.ΠΕ. ΚΟΜΟΤΗΝΗΣ υπαχθεί στις 
διατάξεις του Ν. 3982/2011, σύμφωνα με τα οριζόμενα 
σε αυτόν. 

10. Το Παράρτημα και τα συνοδευτικά αυτού έγγραφα 
αποτελούν αναπόσπαστο μέρος του παρόντος Κανονι¬ 
σμού Λειτουργίας. 

Η απόφαση αυτή ισχύει από την ημερομηνία δημοσί¬ 
ευσής της στην Εφημερίδα της Κυβερνήσεως. 

ΠΑΡΑΡΤΗΜΑ I 
ΒΙΠΕ ΚΟΜΟΤΗΝΗΣ 

Α. ΘΕΣΜΟΘΕΤΗΣΗ 

1. Ονομασία: Βιομηχανική Περιοχή Κομοτηνής 

2. Διοικητικά όρια: Η ΒΙΠΕ Κομοτηνής βρίσκεται εντός 
των διοικητικών ορίων του Δήμου Μαρώνειας - Σαπών. 

3. Πράξη καθορισμού: 

3. ΦΕΚ 48/Α721.04.1986 

4. Πράξη Οριοθέτησης: 

ό. ΦΕΚ 976/Β727.7.1976 

5. Κανονιστικές Πράξεις Πολεοδόμησης - Ρυμοτόμη- 
σης: 

ο. ΦΕΚ 158/Δ726.03.1981 

ό. ΦΕΚ 81/Δ712.02.2002 

θ. ΦΕΚ 345/ΑΑΠ707.08.2008 

6. Υπαγωγή στο Ν. 2545/1997 για χρηματοδότηση έρ¬ 
γων: 

1. ΦΕΚ 1204 Β731.08.2005 

Β. ΚΤΙΡΙΟ ΔΙΟΙΚΗΣΗΣ 

•Έχει κατασκευαστεί κτίριο Διοίκησης 1.306,22 τ.μ. σε 
οικόπεδο έκτασης 22.309 τ.μ. που χρησιμοποιείται για 
τη στέγαση του γραφείου διοίκησης της ΒΙΠΕ καθώς 
και άλλων υπηρεσιών και γραφείων. 


Γ. ΥΠΟΔΟΜΕΣ 

ΧΩΡΟΙ ΚΑΙ ΕΓΚΑΤΑΣΤΑΣΕΙΣ 

1. Δίκτυο ύδρευσης και γεωτρήσεις 

• Υπάρχει δίκτυο ύδρευσης φυσικής πίεσης που δι¬ 
έρχεται από τις οδούς της ΒΙΠΕ, υπό τη διαχείριση του 
ΦΟΕ. Τροφοδοτείται από 5 γεωτρήσεις που βρίσκονται 
εκτός της οριοθετημένης έκτασης της ΒΙΠΕ, οι δυο εκ 
των οποίων είναι δίδυμες. Υπάρχει δεξαμενή αποθήκευ¬ 
σης χωρητικότητας 12.000 κ.μ.. 

Ια. Δίκτυο πυροσβεστικής αρωγής 

• Υπάρχει δίκτυο πυροσβεστικής αρωγής με κρουνούς 
ενσωματωμένους στο δίκτυο ύδρευσης υπό τη διαχεί¬ 
ριση του ΦΟΕ.. Η παροχή νερού του δικτύου πυροσβε¬ 
στικής αρωγής προέρχεται από το υφιστάμενο δίκτυο 
υδροδότησης της ΒΙΠΕ. Επιπλέον έχει παραχωρηθεί 
στην Πυροσβεστική Υπηρεσία γήπεδο επί του οποίου 
έχει εγκατασταθεί πυροσβεστικός σταθμός που εξυ¬ 
πηρετεί τη ΒΙΠΕ. 

2. Δίκτυο Αποχέτευσης 

• Υπάρχει δίκτυο αποχέτευσης υπό τη διαχείριση του 
ΦΟΕ 

3. Διαχείριση Υγρών Αποβλήτων 

• Υπάρχει Μονάδα Καθαρισμού Αποβλήτων υπό τη δι¬ 
αχείριση του ΦΟΕ. Όλες οι εγκατεστημένες επιχειρήσεις 
υποχρεούνται να διοχετεύουν τα υγρά τους απόβλητα 
προς επεξεργασία στη Μονάδα. 

4. Ηλεκτροφωτισμός 

• Υπάρχει δίκτυο ηλεκτροφωτισμού των οδών. 

5. Δίκτυο Ομβριων 

• Υπάρχει δίκτυο όμβριων υπό τη διαχείριση του ΦΟΕ. 

6. Οδικό δίκτυο 

• Υπάρχει οδικό δίκτυο υπό τη διαχείριση του ΦΟΕ. 
Το οδικό δίκτυο είναι ασφαλτοστρωμένο. 

7. Τηλεπικοινωνίες 

• Στη ΒΙΠΕ Κομοτηνής υπάρχει εγκατεστημένο δίκτυο 
ευρυζωνικών, ιδιοκτησίας της ΕΤΒΑ ΒΙΠΕ. 

Δ. ΘΕΣΜΙΚΕΣ ΣΥΝΕΡΓΑΣΙΕΣ ΜΕ ΤΡΙΤΟΥΣ ΦΟΡΕΙΣ 

1. Υπάρχει σύμβαση με το Δήμο Μαρώνειας-Σαπών 
για την αποκομιδή των αστικών στερεών αποβλήτων 
της ΒΙ.ΠΕ.. 

Ε. ΔΙΟΙΚΗΤΙΚΕΣ ΕΓΚΡΙΣΕΙΣ ΠΕΡΙΒΑΛΛΟΝΤΙΚΟΥ ΧΑ¬ 
ΡΑΚΤΗΡΑ 

• Η ΒΙΠΕ Κομοτηνής λειτουργεί βάσει των περιβαλ¬ 
λοντικών όρων που αναφέρονται στην ΚΥΑ Έγκρι¬ 
σης Περιβαλλοντικών Όρων με Αρ. Πρωτοκόλλου 
115325/19.04.2006 

• Η ανωτέρω κοινή υπουργική απόφαση Έγκρισης 
Περιβαλλοντικών Ορων παραμένει σε ισχύ μέχρι την 
έκδοση νεότερης, σύμφωνα με τη βεβαίωση υπ’αριθμόν 
211988/06.06.2012 της Γενικής Διεύθυνσης Περιβάλλο¬ 
ντος του Υπουργείου Περιβάλλοντος, Ενέργειας και 
Κλιματικής Αλλαγής. 

• Υπάρχει η με Αρ. Πρωτοκόλλου ΔΙΜΒ/Φ.14.366/ 
1080/18.10.2006 αορίστου χρόνου άδεια λειτουργίας της 
Μονάδας Καθαρισμού Αποβλήτων της ΒΙΠΕ Κομοτηνής. 

ΣΤ. ΟΡΙΑ ΚΑΝΟΝΙΣΜΟΥ ΥΔΡΟΛΗΨΙΑΣ ΚΑΙ ΕΙΔΙΚΗ ΚΑ¬ 
ΤΑΝΑΛΩΣΗ 

• Η κλιμάκωση χρέωσης του καταναλισκόμενου ύδα- 
τος σε κ.μ. στη ΒΙΠΕ γίνεται ως κάτωθι: 

ΜΗΝΙΑΙΑ ΚΑΤΑΝΑΛΩΣΗ (Μ3) 


Οριο 1 


Όριο 2 


Όριο 3 


Όριο 4 


Όριο 5 


Όριο 6 


Όριο 7 


Όριο 8 


Όριο 9 


Όριο 10 


Μεγαλύτερο από όριο 10 



Ζ. ΣΥΝΘΕΣΗ ΥΓΡΩΝ ΑΠΟΒΛΗΤΩΝ 

Τα λύματα ή βιομηχανικά απόβλητα κάθε επιχείρησης πρέπει να εκπληρούν τις παρακάτω προδιαγραφές 
προκειμένου να γίνονται αποδεκτά από το δίκτυο αποχέτευσης της ΒΙ.ΠΕ. 

Σύμφωνα με την Αρ. Πρωτ. Τμήμα Υγείας 6933/20.12.1990 Νομαρχίας Ροδόπης απαγορεύεται η παρουσία εντός 
των αποβλήτων των παρακάτω ουσιών: 

• Ανθρακασβεστίου ή ουσιών που περιέχουν ανθρακασβέστιο. 

• Υγρών θερμοκρασίας μεγαλύτερης των 45°Θ, συμπεριλαμβανομένων και των υγρών ψύξεως. 

• Ουσιών με σημείο αναφλέξεως. 25°0. 

• Υγρών με ρΗ < 6.0 ή ρΗ > 9.5 

• Ουσιών κολλωδών ή διογκουμένων όταν έρχονται σε επαφή με το νερό. 

• Ραδιενεργών ουσιών κάθε είδους. 

Τα φυσικοχημικά και βιολογικά χαρακτηριστικά των αποβλήτων πρέπει να είναι στα παρακάτω όρια: 


Α/Α 

ΡΥΠΑΝΤΗΣ 

ΠΕΡ/ΤΑ 

1. 

Βιοχημικά απαιτούμενο οξυγόνο (ΒΟϋ5) 

< 500 ρρπι 

2. 

Βιοχημικά απαιτούμενο οξυγόνο (ΒΟϋ5) μετά από δίωρη καθίζηση 

< 350 ρριτι 

3. 

Χημικά απαιτούμενο οξυγόνο 

< 1200 ρρπι 

4. 

Αιωρούμενα στερεά 

< 500 ρρπι 

5. 

Καθιζάνοντα στερεά 

< 10 πιΙ / Ιΐ 

6. 

Συνολικά στερεά δί εξατμίσεως 

< 1500 ρριτι 

7. 

Οειικά (ως -30-2) 

< 750 ρρπι 

8. 

Διαλυτά θειούχα (ως -3-2) 

< 10 ρρπι 

9. 

Κυανιούχα και θειοκυανιούχα (ως -ΟΝ-1) 

< 5 ρρπι 

10. 

Φαινόλες 

< 5 ρρπι 

11. 

Απορρυπαντικά 

< 50 ρρπι 

12. 

Λίπη και εκχυλιζόμενες ουσίες με πετρελ. αιθέρα 

< 50 ρρπι 

13. 

Υδράργυρος 

0 

14. 

Χρώμιο εξασθενές 

0 

15. 

Σίδηρος 

<50 ρρπι 

16. 

Μαγγάνιο 

< 20 ρρπι 

17. 

Νικέλιο 

< 5 ρρπι 

18. 

Κάδμιο 

< 5 ρρπι 

19. 

Ψευδάργυρος 

< 5 ρρπι 

20. 

Χρώμιο τρισθενές 

< 5ρρπι 

21. 

Χαλκός 

< 5 ρρπι 

22. 

Μόλυβδος 

< 5 ρρπι 

Η συνολική ποσότητα των υπ' αρ. 17-22 να μην υπερ¬ 
βαίνει τα 10 ρρπι. Τα μη βιολογικά αποικοδομήσιμα 
απορρυπαντικά να μην υπερβαίνουν τα 5 ρρπι Τα όρια 
περιεκτικότητας διαλυτών αναμείξιμων με το νερό πρέ¬ 
πει να αποκλείουν κίνδυνο δημιουργίας εκρηκτικής ή 
τοξικής ατμόσφαιρας εντός του οχετού. Η ΕΤΒΑ ΒΙΠΕ 
Α.Ε. επιφυλάσσεται του δικαιώματος να μεταβάλλει τα 
παραπάνω όρια και να προσθέτει και άλλες ουσίες στις 
παραπάνω προδιαγραφές ορίζοντας και τα επιθυμητά 
τους όρια. 

Η κεντρική μονάδα επεξεργασίας των αποβλήτων των 
ΒΙ.ΠΕ. λειτουργεί με βάση τις παραπάνω προδιαγρα¬ 
φές των προς επεξεργασία αποβλήτων και τα διαθέτει 
περαιτέρω σύμφωνα με τις ισχύουσες νομαρχιακές ή 
υπουργικές αποφάσεις. Εάν στο μέλλον γίνουν σημα¬ 
ντικές τροποποιήσεις στις αποφάσεις τελικής διάθεσης 


των επεξεργασμένων αποβλήτων η ΕΤΒΑ ΒΙΠΕ Α.Ε. έχει 
το δικαίωμα να τροποποιήσει τις παραπάνω προδια¬ 
γραφές. 

Οι χρησιμοποιούντες το αποχετευτικό δίκτυο της 
ΒΙ.ΠΕ. υποχρεούνται να καταβάλλουν τέλος επεξεργα¬ 
σίας στην ΕΤΒΑ ΒΙΠΕ Α.Ε. προκειμένου να καλυφθούν 
οι δαπάνες επεξεργασίας. Τα τέλη θα αναθεωρούνται 
ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Νοεμβρίου 2013 

Με εντολή Υφυπουργού 
Η Γενική Διευθύντρια 
ΣΟΦΙΑ ΛΕΒΕΝΤΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υορφιτ 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίΡή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορψή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.βί. 9 τ - β-πιαΜ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*020297922 1 1 1 30024 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































